മാലിന്യത്തിനെതിരെ പോരാടി ഇതാ ഒരു 23കാരി | Dhanam\nHome Entrepreneurship Women മാലിന്യത്തിനെതിരെ പോരാടി ഇതാ ഒരു 23കാരി\nമോഹിപ്പിക്കുന്ന കരിയര് വിട്ട് മാലിന്യകൂമ്പാരത്തിനരികില് ഗവേഷണം നടത്തി ഒരു 23കാരി പരിഹാരം കണ്ടെത്തിരിയിരിക്കുന്നത് രാജ്യത്തെ ഒരു തീരാതലവേദനയക്ക്; കെട്ടിപ്പടുത്തിരിക്കുന്നതോ കരുത്തുറ്റ ഒരു സംരംഭവും\n”നീ നിന്റെ പാഷനെ പിന്തുടരൂ; ഞാനുള്ളിടത്തോളം കാലം അതിന് കരുത്തായി കൂടെ ഞാന് കാണും.” ആരും ആഗ്രഹിക്കുന്ന ബഹുരാഷ്ട്ര കമ്പനിയിലെ ജോലി വാദ്ഗാനം വിട്ടെറിഞ്ഞ് മാലിന്യകൂമ്പാരത്തിനരികില് ഗവേഷണം നടത്താന് പോകാന് ബാംഗ്ലൂരുകാരിയായ നിവേദയ്ക്ക് അമ്മയില് നിന്നുള്ള ഈ ഉറപ്പ് മാത്രം മതിയായിരുന്നു. നാട്ടിലെ മാലിന്യ പ്രശ്‌നം പരിഹരിക്കാന് പ്രാപ്തിയുള്ള കണ്ടുപിടുത്തം നടത്താനാകുമോയെന്ന് ആര്‍ക്കും ഉറപ്പില്ലായിരുന്നുവെങ്കിലും നിവേദ, ചീഞ്ഞഴുകി ദുര്‍ഗന്ധം വമിക്കുന്ന മാലിന്യകേന്ദ്രത്തിനരുകില് നിന്ന് മാറിയില്ല. ലാബിലിരുന്നല്ല മാലിന്യ പ്രശ്‌നത്തിന് നിവേദ പരിഹാരം തേടിയത്. ഇന്ത്യന് നഗരങ്ങളിലും ഗ്രാമങ്ങളിലും വന്നടിയുന്ന മാലിന്യങ്ങളുടെ സ്വഭാവവും രീതിയും അത് കൈകാര്യം ചെയ്യുന്നതിലെ അപാകതയും എല്ലാം അതേപടി കണ്ടെത്താന് മാലിന്യ നിക്ഷേപ കേന്ദ്രത്തിലെ വൃത്തിഹീനമായ അന്തരീക്ഷത്തിലേക്ക് തന്നെ ഇറങ്ങിചെന്നു. ഇന്ന് ആ 23കാരി സൃഷ്ടിച്ചിരിക്കുന്നത് രാജ്യത്തെ മാലിന്യപ്രശ്‌നത്തിന് ശാശ്വത പരിഹാരമാകുന്ന, നൂതന സാങ്കേതിക വിദ്യയില് പ്രവര്‍ത്തിക്കുന്ന സംവിധാനം. സമൂഹത്തിലെ നീറുന്ന പ്രശ്‌നത്തിന് പരിഹാരം കണ്ടെത്തിയ നിവേദയുടെ ട്രാഷ്‌കോണ് ലാബ് എന്ന സ്റ്റാര്‍ട്ടപ്പ് സംരംഭത്തെ തേടിയെത്തിയിരിക്കുന്നത് നിരവധി പുരസ്‌കാരങ്ങള്. ബാംഗ്ലൂര് ഇന്ത്യന് ഇന്‍സ്റ്റിറ്റ്യൂട്ട് ഓഫ് മാനേജ്‌മെന്റ്, ഷെല് എനര്‍ജി എന്നിവരെല്ലാം നിവേദയും സുഹൃത്തുക്കളും ചേര്‍ന്ന് കെട്ടിപ്പടുത്ത ട്രാഷ്‌കോണില് ഇപ്പോള് നിക്ഷേപം നടത്തിയിട്ടുണ്ട്. കര്‍ണാടക ഗവണ്‍മെന്റ് നടത്തിയ സ്റ്റാര്‍ട്ടപ്പ് അവാര്‍ഡിലും ട്രാഷ്ബോട്ട് പദ്ധതി തെരഞ്ഞെടുക്കപ്പെട്ടു.\nവഴിയരികിലെ മാലിന്യം, അമ്മയുടെ പിന്തുണ\nബാംഗ്ലൂരിലെ ആര് വി കോളെജ് ഓഫ് എന്‍ജിനീയറിംഗില് കെമിക്കല് എന്‍ജിനീയറിംഗിന് പഠിക്കുന്ന വേളയിലാണ് റോഡരികിലെ മാലിന്യ കൂമ്പാരം നിവേദയുടെ ശ്രദ്ധയില് പെടുന്നത്. ദുര്‍ഗന്ധം വമിക്കുന്ന ആ മാലിന്യം കോളെജ് വിദ്യാര്‍ത്ഥികളും പരിസരവാസികളും ഒറ്റക്കെട്ടായി പ്രവര്‍ത്തിച്ച് നീക്കം ചെയ്തു. എന്നാല് തൊട്ടടുത്ത ദിവസം മുതല് വീണ്ടും അവിടെ മാലിന്യത്തിന്റെ കുന്നുകള് രൂപപ്പെടാന് തുടങ്ങി. അധികൃതരോട് പരാതിപ്പെട്ടിട്ടും ശാശ്വതപരിഹാരമുണ്ടായില്ല. മണ്ണില് അഴുകുന്നതും അല്ലാത്തതുമായ മാലിന്യങ്ങള് വേര്‍തിരിച്ചാല് മാത്രമേ ഈ പ്രശ്‌നം പരിഹരിക്കാന് സാധിക്കൂവെന്ന് നിവേദയ്ക്ക് മനസ്സിലായി. പിന്നെ അതിനെ കുറിച്ചായിരുന്നു നിവേദയുടെ ചിന്തകളെല്ലാം. ”എന്റേത് ഒരു സാധാരണ കുടുംബമാണ്. എന്‍ജിനീയറിംഗ് പഠനം കഴിഞ്ഞപ്പോള് ബഹുരാഷ്ട്ര കമ്പനിയില് കാമ്പസ് സെലക്ഷന് വഴി ജോലിയും ലഭിച്ചു. പക്ഷേ എന്റെ സ്വപ്‌നം മാലിന്യപ്രശ്‌നത്തിന് പരിഹാരം കണ്ടെത്തുക എന്നതും. അമ്മയ്‌ക്കെന്നെ മനസില്ലായി. അമ്മ പറഞ്ഞു; ഈ പ്രശ്‌നം നമ്മളെ എന്നെങ്കിലും വിഴുങ്ങും. ആരെങ്കിലും അതിന് പരിഹാരം കണ്ടെത്തിയേ മതിയാകൂ. അങ്ങനെയെങ്കില് നീ തന്നെ ഇറങ്ങിപ്പുറപ്പെടൂ. തന്റെ ചെറിയ വരുമാനത്തില് നിന്ന് അതിനുള്ള പിന്തുണയും അമ്മ നല്‍കാമെന്നേറ്റു. അമ്മയാണ് എനിക്ക് കരുത്തേകിയത്. ട്രാഷ്‌കോണ് എന്ന കമ്പനി പിറന്നതും അതില് നിന്നാണ്,” തിളങ്ങുന്ന കണ്ണുകളോടെ നിവേദ തന്റെ കഥ പറയുന്നതിങ്ങനെ.\n‘ട്രാഷ് ബോട്ട്’ എന്ന ഓട്ടോമേറ്റഡ് മെഷീനാണ് ആദ്യം ട്രാഷ്‌കോണ് പുറത്തിറക്കിയത്. നിവേദയും സുഹൃത്ത് സൗരഭ് ജെയ്നുമായിരുന്നു ട്രാഷ്ബോട്ടിന്റെ തലച്ചോര്. ട്രാഷ്ബോട്ട് എന്നാല് പേരുപോലെ തന്നെ, ‘ട്രാഷ’് ഇല്ലാതാക്കുന്ന റോബോട്ട്. ജൈവ മാലിന്യങ്ങള് വളമാക്കുകയും അജൈവ മാലിന്യങ്ങള് കസേര, മേശ തുടങ്ങിയവ നിര്‍മിക്കാനുള്ള ബോര്‍ഡുകളാക്കി മാറ്റുകയുമാണ് ഈ സൂപ്പര് റോബോട്ട് ചെയ്തത്. മാലിന്യം കുമിഞ്ഞുകൂടുന്നത് ഇല്ലാത്താക്കുക മാത്രമല്ല, നിരവധിപേര്‍ക്ക് ജോലി നല്‍കാനും ട്രാഷ്ബോട്ടിലൂടെ സാധിച്ചു.\nഅഞ്ഞൂറ് കിലോ മുതല് പത്ത് ടണ് വരെ വേസ്റ്റ് കപ്പാസിറ്റിയുള്ള ട്രാഷ് ബോട്ടുകള് ട്രാഷ് കോണ് പുറത്തിറക്കിയിട്ടുണ്ട്. ചെന്നൈ എയര്‍പോര്‍ട്ടിലെ 5000 കിലോ വേസ്റ്റ് റീസൈക്ലിംഗ് ആണ് ആദ്യം ട്രാഷ്‌കോണിന് ലഭിച്ച കരാര്. പിന്നീട് നിരവധി കരാറുകളിലൂടെ സംരംഭം വളര്‍ന്നു. വിദേശത്തൊക്കെ ഇത്തരത്തിലുള്ള യന്ത്രം പ്രവര്‍ത്തിപ്പിക്കാന് ഒരു കോടി രൂപ ചെലവ് വരുമെന്നിരിക്കെ ദിവസം 1000 രൂപ മതി ട്രാഷ്ബോട്ടിന്റെ പ്രവര്‍ത്തനങ്ങള്‍ക്ക്.\nഒന്‍പത് ലക്ഷം രൂപയ്ക്ക് മുതല് പൂര്‍ണ്ണസജ്ജമായ ട്രാഷ് ബോട്ട് ഇന്ന് ലഭ്യമാണ്. എന്താവശ്യത്തിനാണോ ഉപയോഗിക്കുന്നത് അതിന് അനുയോജ്യമായ വിധത്തില് നിര്‍മിച്ച് നല്‍കുകയും ചെയ്യും.\n”നാളെ എന്റെ മകള് എന്നോട് ചോദിക്കണം; അമ്മേ ഈ മാലിന്യമെന്നാല് എന്താണ്. അതാണ് എന്റെ സ്വപ്നം.” നിവേദ പറഞ്ഞു നിര്‍ത്തുന്നു.\nPrevious articleബിഎസ്എന്‍എല് ക്യാഷ്ബാക്ക് ഓഫര് എസ്എംഎസിനും\nNext articleഎസ്‌ഐപി; മനസ്സു വെച്ചാല് നേട്ടം കൂട്ടാം


അസം റൈഫിൾസ് റിക്രൂട്ട്മെന്റ് 1230 ട്രേഡ്സ്മാൻ ഒഴിവുകൾ - Santhosh Nair\nHome / Jobs / അസം റൈഫിൾസ് റിക്രൂട്ട്മെന്റ് 1230 ട്രേഡ്സ്മാൻ ഒഴിവുകൾ\nഅസം റൈഫിൾസ് റിക്രൂട്ട്മെന്റ് 1230 ട്രേഡ്സ്മാൻ ഒഴിവുകൾ\nഅസം റൈഫിൾസ് റിക്രൂട്ട്മെന്റ് 2021: അസം റൈഫിൾസ് റിക്രൂട്ട്മെന്റ് 2021 നെക്കുറിച്ചുള്ള ഔദ്യോഗിക അറിയിപ്പ് അസം റൈഫിൾസ് അവരുടെ വെബ്സൈറ്റിൽ പ്രസിദ്ധീകരിച്ചു. ഈ അസം റൈഫിൾസ് റിക്രൂട്ട്മെന്റ് 2021 വഴി ട്രേഡ്സ്മാന്റെ 1230 ഒഴിവുകൾ നികത്താൻ അവർ ഉദ്ദേശിക്കുന്നു.ഉദ്യോഗാർത്ഥികൾക്ക് അവരുടെ ഔദ്യോഗിക വെബ്സൈറ്റ് http://www.assamrifles.gov.in/ വഴി അപേക്ഷിക്കാം. ഓൺലൈൻ അപേക്ഷകൾ 2021 സെപ്റ്റംബർ 11 മുതൽ സമർപ്പിക്കാവുന്നതാണ് കൂടാതെ ഓൺലൈൻ അപേക്ഷ സമർപ്പിക്കേണ്ട അവസാന തീയതി 2021 ഒക്ടോബർ 25 ആണ്.\nഅസം റൈഫിൾസ് റിക്രൂട്ട്മെന്റ് 2021 വിജ്ഞാപന വിശദാംശങ്ങൾ\nആസാം റൈഫിൾസ് റിക്രൂട്ട്മെന്റ് 2021 സംബന്ധിച്ച കൂടുതൽ വിശദാംശങ്ങൾ; യോഗ്യതാ മാനദണ്ഡം, ശമ്പള വിശദാംശങ്ങൾ, സമർപ്പിക്കേണ്ട അവസാന തീയതി, അപേക്ഷാ ഫീസ്, എങ്ങനെ അപേക്ഷിക്കാം തുടങ്ങിയവ താഴെ പറയുന്ന വിധം:\nസംഘടനയുടെ പേര് അസം റൈഫിൾസ്\nജോലിയുടെ തരം കേന്ദ്ര സർക്കാർ\nതസ്തികയുടെ പേര് ട്രേഡ്സ്മാൻ\nഒഴിവുകളുടെ എണ്ണം 1230\nശമ്പളം 10,000 രൂപ -14,500 രൂപ\nഅപേക്ഷിക്കുന്ന രീതി ഓൺലൈൻ\nഅപേക്ഷയുടെ അവസാന തീയതി 2021 ഒക്ടോബർ 25 വരെ\nഅസം റൈഫിൾസ് റിക്രൂട്ട്മെന്റ് 2021 ഒഴിവുകളുടെ വിശദാംശങ്ങൾ\nഅസം റൈഫിൾസ് റിക്രൂട്ട്മെന്റ് 2021 വഴി 1230 ഒഴിവുകൾ നികത്താൻ അപേക്ഷ ക്ഷണിക്കുന്നു. ചുവടെയുള്ള വിശദമായ വിവരങ്ങൾ പരിശോധിക്കുക.\nപുരുഷ സഫായി 107\nമസാൽച്ചി (പുരുഷൻ) 04\nകുക്ക് (പുരുഷൻ) 339\nബാർബർ (പുരുഷൻ) 68\nസ്ത്രീ സഫായി 09\nഫാർമസിസ്റ്റ് (പുരുഷൻ/സ്ത്രീ) 32\nവെറ്റിനറി ഫീൽഡ് അസിസ്റ്റന്റ് (പുരുഷൻ) 09\nഎക്സ്-റേ അസിസ്റ്റന്റ് (പുരുഷൻ) 28\nസർവേയർ (പുരുഷൻ) 10\nപ്ലംബർ (പുരുഷൻ) 33\nഇലക്ട്രീഷ്യൻ (പുരുഷൻ) 43\nഅപ്ഹോൾസ്റ്റർ (പുരുഷൻ) 14\nവാഹന മെക്കാനിക് (പുരുഷൻ) 35\nഇൻസ്ട്രുമെന്റ് റിപ്പയർ/ മെക്കാനിക് (പുരുഷൻ) 12\nഇലക്ട്രീഷ്യൻ മെക്കാനിക് വാഹനം (പുരുഷൻ) 24\nഎഞ്ചിനീയറിംഗ് ഉപകരണ മെക്കാനിക് (പുരുഷൻ) 03\nലൈൻമെൻ ഫീൽഡ് (പുരുഷൻ) 28\nഇലക്ട്രിക്കൽ ഫിറ്റർ സിഗ്നൽ (പുരുഷൻ) 42\nവ്യക്തിഗത അസിസ്റ്റന്റ് (സ്ത്രീകൾക്കും പുരുഷന്മാർക്കും ) 19\nക്ലാർക്ക് (സ്ത്രീകൾക്കും പുരുഷന്മാർക്കും) 349\nപാലവും റോഡും (സ്ത്രീകൾക്കും പുരുഷന്മാർക്കും) 22\nആകെ 1230 പോസ്റ്റുകൾ\nട്രേഡ്സ്മാൻ തസ്തികയിൽ നിങ്ങൾക്ക് നൽകുന്ന ശമ്പളത്തെക്കുറിച്ചുള്ള പൂർണ്ണ വിവരങ്ങൾ ഞങ്ങളുടെ ലേഖനത്തിൽ നൽകിയിരിക്കുന്നു. നിങ്ങൾ ഇത് അറിഞ്ഞിരിക്കണം, അതിനാൽ ഈ പോസ്റ്റിൽ നിങ്ങൾക്ക് 18,000 രൂപ- 69,100/- രൂപ ശമ്പളം ലഭിക്കും . ഗ്രേഡ് പേയെക്കുറിച്ച് ഇതുവരെ വ്യക്തമായ വിവരങ്ങളൊന്നുമില്ല.\nഏറ്റവും പുതിയ അസം റൈഫിൾസ് റിക്രൂട്ട്‌മെന്റ് 2021 ന് അപേക്ഷിക്കുന്നതിന്, അപേക്ഷകന് പ്രായം, വിദ്യാഭ്യാസ യോഗ്യത മുതലായവയിൽ ഈ മാനദണ്ഡങ്ങൾ ഉണ്ടായിരിക്കണം. ചുവടെയുള്ള വിശദാംശങ്ങൾ പരിശോധിക്കുക.\nഈ തസ്തികയിലേക്കുള്ള നിങ്ങളുടെ വിദ്യാഭ്യാസ യോഗ്യത അസം റിഫ്ലെക്സ് തീരുമാനിച്ചിട്ടുണ്ട്. അപേക്ഷിക്കാൻ, നിങ്ങൾ അംഗീകൃത ബോർഡിന്റെ 10 ഉം 12 ഉം വിജയിച്ചിരിക്കണം. കൂടാതെ, ഒരു അംഗീകൃത സർവകലാശാലയിൽ നിന്ന് ITI പൂർത്തിയാക്കിയിരിക്കണം .\nഅസം റൈഫിൾസ് ഡിഫൻസിൽ ജോലികൾ ലഭിക്കുന്നതിന് ഈ റിക്രൂട്ട്മെന്റിൽ നിങ്ങൾ എല്ലാ തിരഞ്ഞെടുക്കൽ ഘട്ടങ്ങളും പൂർത്തിയാക്കേണ്ടതുണ്ട്. ട്രേഡ്സ്മാൻ, ടെക്നിക്കൽ തസ്തികകളിലേക്കുള്ള തിരഞ്ഞെടുപ്പ് പ്രക്രിയ ചുവടെ പരാമർശിച്ചിരിക്കുന്ന4ഘട്ടങ്ങളിലായി നടക്കും:\nഅപേക്ഷിക്കുമ്പോൾ, നിങ്ങളുടെ പ്രായത്തിന് നിങ്ങൾ പ്രത്യേക ശ്രദ്ധ നൽകണം, കാരണം അപേക്ഷിക്കാൻ അതോറിറ്റി ചില പ്രായം നിശ്ചയിച്ചിട്ടുണ്ട്. ഈ തസ്തികയിലേക്കുള്ള എല്ലാ ഒഴിവുകൾക്കും, നിങ്ങളുടെ പ്രായം 18 മുതൽ 28 വയസ്സ് വരെ ആയിരിക്കണം. ഇന്ത്യൻ സർക്കാർ മാനദണ്ഡമനുസരിച്ച് SC/ST, OBC (NCL) എന്നിവയ്ക്ക് ഇളവ് ഉണ്ട്.\nഅപേക്ഷ ഫീസ് വിശദാംശങ്ങൾ\nഅസം റൈഫിൾസ് റിക്രൂട്ട്മെന്റ് 2021 ന് അപേക്ഷിക്കാനുള്ള അപേക്ഷാ ഫീസ് Rs. 100/-. അപേക്ഷകന് അത് ക്രെഡിറ്റ് കാർഡ്/ ഡെബിറ്റ് കാർഡ്/ ഇന്റർനെറ്റ് ബാങ്കിംഗ് വഴി അടയ്ക്കാം.\nഅസം റൈഫിൾസ് റിക്രൂട്ട്‌മെന്റ് 2021 -ലെ എല്ലാ വിഭാഗങ്ങൾക്കുമുള്ള അപേക്ഷാ ഫീസ് ചുവടെ നൽകിയിരിക്കുന്നു. ഇത് പരിശോധിക്കുക.\nUR/OBC/EWS/പുരുഷന്മാർ/: 100 രൂപ\nSC/ST/PWD/സ്ത്രീകൾക്ക് : ഫീസ് ഇല്ല.\nഅസം റൈഫിൾസ് റിക്രൂട്ട്‌മെന്റ് 2021 ന് എങ്ങനെ അപേക്ഷിക്കാം\nഅസം റൈഫിൾസ് റിക്രൂട്ട്‌മെന്റ് 2021 -ന് അപേക്ഷിക്കുന്നതിനുള്ള ഘട്ടങ്ങൾ ചുവടെ നോക്കുക.\n1. അസം റൈഫിൾസിന്റെ ഔദ്യോഗിക വെബ്സൈറ്റിലേക്ക് പോകുക\n2. അസം റൈഫിൾസിന്റെ ഹോം പേജ് തുറക്കുക. (ഔദ്യോഗിക അറിയിപ്പിനായി കാത്തിരിക്കുക)\n3. ടെക്നിക്കൽ & ട്രേഡ്സ്മാൻ റിക്രൂട്ട്മെന്റ് 2021 കണ്ടെത്തി ഓൺലൈൻ അപേക്ഷ ലിങ്കിൽ ക്ലിക്ക് ചെയ്യുക.\n4. അപേക്ഷാ ഫോമിൽ ആവശ്യമായ വിശദാംശങ്ങൾ പൂരിപ്പിക്കുക.\n5. ഫോട്ടോയും ഒപ്പും അപ്‌ലോഡ് ചെയ്യുക.\n6. ഓൺലൈൻ മോഡ് വഴി അപേക്ഷാ ഫീസ് അടയ്ക്കുക, തുടർന്ന് submit ബട്ടണിൽ ക്ലിക്കുചെയ്യുക.\n7. നിങ്ങൾ ഇത് സേവ് ചെയ്ത് അപേക്ഷാ ഫോമിന്റെ പ്രിന്റൗട്ട് എടുത്ത് വയ്ക്കുക.\nഅസം റൈഫിൾസ് റിക്രൂട്ട്മെന്റ് 1230 ട്രേഡ്സ്മാൻ ഒഴിവുകൾ Reviewed by Santhosh Nair on September 24, 2021 Rating: 5


ധീരജവാന് വിട വസന്തകുമാറിന് നാടിന്‍റെ അന്ത്യാഞ്ജലി | ViralKerala.in\nHome Viral ധീരജവാന് വിട വസന്തകുമാറിന് നാടിന്‍റെ അന്ത്യാഞ്ജലി\nധീരജവാന് വിട വസന്തകുമാറിന് നാടിന്‍റെ അന്ത്യാഞ്ജലി\nപുല്‍വാമ ഭീകരാക്രമണത്തില് വീരമൃത്യു വരിച്ച ജവാന് വി.വി. വസന്തകുമാറിന് നാടിന്റെ അന്ത്യാഞ്ജലി. വയനാട് തൃക്കൈപ്പറ്റയിലെ കുടുംബവീട്ടുവളപ്പില് പൂര്‍ണ ഔദ്യോഗിക ബഹുമതികളോടെയായിരുന്നു സംസ്കാരം. കരിപ്പൂര് വിമാനത്താവളത്തില് നിന്ന് ഏറ്റുവാങ്ങിയ ഭൗതികശരീരം കോഴിക്കോട് പൊതുദര്‍ശനത്തിനുവച്ചശേഷമാണ് വയനാട് ലക്കിടിയിലെ വീട്ടിലെത്തിച്ചത്.\nബന്ധുക്കളും സുഹൃത്തുക്കളും അടങ്ങിയ വന് ജനാവലി വസന്തകുമാറിന് യാത്രാമൊഴി നല്‍കാന് വീട്ടിലെത്തിയിരുന്നു. തുടര്‍ന്ന് വസന്തകുമാര് പഠിച്ച ലക്കിടി ഗവണ്‍മെന്റ് എല്‍പി സ്കൂളില് പൊതുദര്‍ശനം. നൂറകണക്കിനാളുകളാണ് അന്തിമോപചാരം അര്‍പ്പിക്കാനായി ഇവിടെയും എത്തിയത്. പിന്നീട് വിലാപയാത്രയായി തൃകൈപ്പറ്റയിലെ കുടുംബവീട്ടിലെത്തിച്ചു.\nPrevious articleസൈനികരെ കൊണ്ടുപോകുന്നതില് പിഴവ് സംഭവിച്ചു മേജര് രവി വിശദമാക്കുന്നു. വീഡിയോ\nNext articleകാതോട് ചേർന്ന് അത്ര തൊട്ടടുത്ത് പ്രിയതമൻ ഒപ്പമുണ്ടായിരുന്നു അതുവരെ


ഹിമകമ്പളം (കവിത) | Malayali Manasu\nHome Literature ഹിമകമ്പളം (കവിത)\nമേഘ്‌ന ഹരി, മസ്കറ്റ്.\nവിടചൊല്ലിയകന്ന ഓരോ ഋതുക്കളും ഓർക്കുവാനൊരായിരം ഓർമ്മകൾ തന്നകന്നിടുന്നു.\nശിശിരകാല കുളിരിൽ ഇല പൊഴിയും ശിഖിരത്തിൻ നൊമ്പര മറിയുവാൻ ഇളം തെന്നൽ മാത്രമായി അരികത്ത്.\nഏകാന്ത യാമങ്ങളിൽ പെയ്യ്തിറങ്ങിയ ഹിമകണങ്ങൾ ചില്ലകളിൽ ഹിമകമ്പളമായി ചേർന്ന് നിൽപ്പൂ.\nകൊഴിഞ്ഞു വീണ ഇലതൻ നൊമ്പരം മണ്ണിൻ ഗന്ധമറിഞ്ഞ്\nവീണ്ടുമൊരു വേരായ് പുനർജനി മോഹിച്ചിടുന്നു.\nചിതറി തെറിക്കുമാ ഹിമ കണങ്ങൾ ആദിയുഷസ്സിൻ പൊൻപ്രഭയിൽ ഉരുകിയൊലിച്ചു ഒരു പുഴയായി അകലെയ്ക്ക് ഒരു യാത്ര പോകുന്നു.\nനനുനനുത്ത ഭൂമിയിൽ കുളിരുകോരുമാ ചില്ലകളിൽ പുതു നാമ്പുകൾ പൊട്ടി\nഇനിയുണരും പുലരിയിൽ വേനലിൽ തണൽ മായത്തോരു വിജനമീ പാതയൊരത്ത് ഒരിത്തിരി വിശ്രമിച്ചിടാം!!\nSathyapalan nair January 17, 2021\tAt\t8:55 am\nDARSANA C January 17, 2021\tAt\t9:30 am\nWell done !!.. 😎Fabulous work 👏.. way to go.. ✌\nanoop January 17, 2021\tAt\t8:07 pm\nGeethu Arun January 18, 2021\tAt\t12:15 pm\nവളരെ മനോഹരമായ വരികൾ..♥\nPrevious articleവിരഹം (കവിത)\nNext articleഇവിടം (കവിത)


എന്തോ ഗുളിക തന്നു മയക്കി, പീഡനത്തിന്‍റെ9മാസങ്ങള് മറക്കില്ല.. മക്കളുടെ ഉടുപ്പൂരി ദിവസവും ഞാന് പരിശോധിക്കും; വിതുര ഇര - കണ്ണൂരാൻ വാർത്ത\nHome Unlabelled എന്തോ ഗുളിക തന്നു മയക്കി, പീഡനത്തിന്‍റെ9മാസങ്ങള് മറക്കില്ല.. മക്കളുടെ ഉടുപ്പൂരി ദിവസവും ഞാന് പരിശോധിക്കും; വിതുര ഇര\nഎന്തോ ഗുളിക തന്നു മയക്കി, പീഡനത്തിന്‍റെ9മാസങ്ങള് മറക്കില്ല.. മക്കളുടെ ഉടുപ്പൂരി ദിവസവും ഞാന് പരിശോധിക്കും; വിതുര ഇര\nകോഴിക്കോട്: കുട്ടികളൊന്ന് വൈകിയാല് അതിരുവിട്ട് പരിഭ്രമിക്കുന്ന,മക്കളുടെ ഉടുപ്പൂരി ദിവസവും പരിശോധിക്കുന്ന ഒരു അമ്മയാണ് ഞാനെന്ന് വിതുര കേസിലെ ഇരയായ യുവതി. എത്രയായാലും ആ ഭയമൊന്നും ഒരിക്കലും കെട്ടടങ്ങില്ല. യുവതിയും ഭര്‍ത്താവും ഒരു മാഗസിന് നല്‍കിയ അഭിമുഖത്തിലാണ് അവര് താണ്ടിയ ആ ജീവിതാനുഭവം പങ്കുവെക്കുന്നത്.\nഅഭിമുഖത്തിലെ പ്രസക്ത ഭാഗങ്ങള്;\n'പീഡനത്തിന്‍റെ ഒമ്ബതുമാസങ്ങള്, വന്നു പോയവരോടെല്ലാം കാലില് വീണു ഞാന് കെഞ്ചി. രക്ഷപ്പെടാന് ശ്രമിക്കുമ്ബോഴെല്ലാം ശക്തമായി മര്‍ദ്ദിച്ചു.'നിലവിളിക്കാമായിരുന്നില്ലേ, ഓടി രക്ഷപ്പെടാമായിരുന്നില്ലേ' എന്നൊക്കെ ചോദിക്കുന്നവരുള്ള നാടാണ് ഇത്.രക്ഷപ്പെടാന് പഴുത് കിട്ടിയാല് പോലും അനങ്ങാനാകാത്ത വിധത്തില് നിസ്സഹയായി മാറിയിരുന്നു. അതിനുള്ള മരുന്നും തന്നുകൊണ്ടിരുന്നു' അവര് മുറിവേറ്റ കാലത്തെ ഓര്‍ത്തെടുക്കുമ്ബോള് കേട്ടിരിക്കുന്നവര്‍ക്കു പോലും ഞെട്ടല്.\n'എറണാകുളം കടവന്ത്രയിലെ വീട്ടില് പൂട്ടിയിട്ടിരുന്ന മുറി ചവിട്ടിത്തുറന്ന്  എസ്.ഐ ലക്ഷ്മിക്കുട്ടിയമ്മ എന്നെ രക്ഷപ്പെടുത്തുമ്ബോഴും ഒരു തിടുക്കവുമില്ലാതെ, എന്തോ ചിന്തിച്ചു വെറുതെയിരിക്കുകയായിരുന്നു ഞാന്, ഒരിക്കലും അത് ജീവിതത്തെ കുറിച്ചായിരിക്കില്ലെന്നും അവര് ഓര്‍ത്തെടുക്കുന്നു. എല്ലാം ചെയ്യാന് താമസം, ഓടി രക്ഷപെടാതിരിക്കാനായിരിക്കാം അത്തരം മരുന്നുകള് തന്നത്. വേദന ഭയന്നു ഞാന് സംസാരിക്കാനും മറന്നുപോയിരുന്നു.'\n'കേസിന്‍റെ രണ്ടാംഘട്ട വിചാരണസമയത്ത് മൂത്ത കുഞ്ഞുണ്ടായിട്ട് മാസങ്ങളേ ആയിരുന്നുള്ളു. ആ കുഞ്ഞിനെയും കൊണ്ടാണ് അന്ന് ഞങ്ങള് കോട്ടയത്ത് കേസിന് വന്നിരുന്നത്. ഒന്നിലും വിശ്വാസമില്ലാത്തതു കൊണ്ടും ആ ഓര്‍മകളിലേക്ക് തിരിച്ച് നടക്കാന് അവള്‍ക്ക് മടിയായതുകൊണ്ടും മാത്രം ആരെയും ഓര്‍മവരുന്നില്ലെന്നു പറഞ്ഞു അവള് വിട്ടുകളഞ്ഞതാണ്. അങ്ങനെയാണ് പല പ്രമുഖരും രക്ഷപെട്ടത്' ഭര്‍ത്താവ് പറയുന്നു.\n'ഇന്നെനിക്കതില് കുറ്റബോധമുണ്ട്. പക്ഷെ ആരെ മറന്നാലും, ഞാന് അവനെ, ആ സുരേഷ് എന്ന ഷാജഹാനെ മറക്കില്ലായിരുന്നു. അവന്‍റെ ശബ്ദം ഇപ്പോള് കേള്‍ക്കുമ്ബോഴും ഞാന് നടുങ്ങും'. യുവതി  പറഞ്ഞു.\n'അവന് പൊലീസ് കസ്റ്റഡിയിലാണെങ്കിലും അവന്‍റെ ആളുകള് പുറത്തുണ്ട്. അവര് വന്നു കേസില് നിന്നു പിന്മാറാന് എന്ത് വേണമെങ്കിലും ചെയ്യാമെന്നു സംസാരിച്ചു കഴിഞ്ഞു. ഇല്ല, അതവര് അനുഭവിച്ചതാണ്. അതിനു വിലപേശാന് ഞാന് തയാറല്ല എന്ന മറുപടി കൊടുത്തുവെന്നും' ഭര്‍ത്താവ് അഭിമുഖത്തില് കൂട്ടിച്ചേര്‍ത്തു.\nസുഗതകുമാരി ടീച്ചറാണ് ഞങ്ങള് തമ്മിലുള്ള വിവാഹത്തിന് നിര്‍ബന്ധിച്ചതെന്നും അവര് പങ്കുവെക്കുന്നു. ഞാന് പീഡിപ്പിക്കപ്പെട്ടെങ്കിലും, കുറേ കുട്ടികള് ഷാജഹാന്‍റെ കൈയ്യില് നിന്ന് രക്ഷപ്പെട്ടിട്ടുണ്ടെന്നാണ് വിശ്വാസം. ഷാജഹാന് ഇപ്പോള് തമിഴ്‌നാട്ടില് അനാഥാലയം നടത്തുന്നുവെന്ന് കേട്ടു ഞെട്ടിപ്പോയെന്നും, അത് എന്തായാലും അന്വേഷിക്കണമെന്നും യുവതി ആവശ്യപ്പെടുന്നു. ഒരിക്കലും നല്ല ഉദ്ദേശത്തോടെ ആവില്ല അനാഥകുട്ടികളെ അവന് സംരക്ഷിക്കുന്നതെന്ന ചിന്തയിലാണ് വിതുരയിലെ യുവതി.


അർധരാത്രി സെക്രട്ടേറിയറ്റിന് മുന്നിലെ സമരപ്പന്തലുകൾ പൊളിച്ചുമാറ്റി; പിന്മാറാതെ ശ്രീജിത്ത് | sreejith protest secretariat| thiruvananthapuram\nഅർധരാത്രി സെക്രട്ടേറിയറ്റിന് മുന്നിലെ സമരപ്പന്തലുകൾ പൊളിച്ചുമാറ്റി; പിന്മാറാതെ ശ്രീജിത്ത്\nമാറാത്തവരെ ബലംപ്രയോഗിച്ച് മാറ്റി\nതിരുവനന്തപുരം: സെക്രട്ടേറിയറ്റിന് മുന്നിലെ പത്തോളം വരുന്ന സമരപ്പന്തലുകൾ നഗരസഭയുടെ നേതൃത്വത്തിൽ പോലീസിന്റെ സഹായത്തോടെ പൊളിച്ചുമാറ്റി. തിങ്കളാഴ്ച അർധരാത്രി 11.30-ന് തുടങ്ങിയ പൊളിച്ചുനീക്കൽ ഒരു മണിക്കൂറോളം നീണ്ടു. സമരപ്പന്തലിൽ നിന്ന് പിന്മാറാൻ വിസമ്മതിച്ചവരെ ബലം പ്രയോഗിച്ച് മാറ്റി. സഹോദരൻ ശ്രീജീവിന്റെ മരണത്തിൽ കുറ്റക്കാരെ ശിക്ഷിക്കണമെന്ന് ആവശ്യപ്പെട്ട് രണ്ടു വർഷത്തോളമായി സമരം ചെയ്യുന്ന പാറശ്ശാല സ്വദേശി ശ്രീജിത്ത് പന്തൽ പൊളിച്ചിട്ടും റോഡരികിൽ സമരം തുടരുകയാണ്. ഇയാൾക്ക് പിന്തുണയുമായി എത്തിയവരെയും പോലീസ് നീക്കം ചെയ്തു.\nആറ്റുകാൽ പൊങ്കാലയുടെ പശ്ചാത്തലത്തിലാണ് പന്തലുകൾ പൊളിക്കുന്നതെന്ന് അധികൃതർ അറിയിച്ചു. കെ.എസ്.ആർ.ടി.സി. എംപാനൽഡ് സമരക്കാരുടെ പന്തൽ ഉൾപ്പെടെ സെക്രട്ടേറിയറ്റിന്റെ മുൻഭാഗത്തെ എല്ലാ പന്തലുകളും നഗസഭയുടെ ആരോഗ്യവിഭാഗം ജീവനക്കാർ പണിപ്പെട്ടാണ് നീക്കംചെയ്തത്. ചില സമരപ്പന്തലുകളിൽ ഉണ്ടായിരുന്നവർ തുടക്കത്തിൽ പ്രതിഷേധമുയർത്തി. ഇവർക്ക് പിന്തുണയുമായി മറ്റു ചിലരും രംഗത്തെത്തിയിരുന്നു. എന്നാൽ, പെട്ടെന്നുള്ള ഇടപെടൽ മൂലം പന്തലുകൾ ഒന്നൊന്നായി പൊളിക്കുകയും വസ്തുക്കൾ ലോറികളിൽ മാറ്റുകയും ചെയ്തു.\nആറുലോഡ് വസ്തുക്കളാണ് പൊളിച്ച പന്തലുകളിൽ നിന്നും മാറ്റിയത്. ഇവയിൽ മദ്യക്കുപ്പികൾ ഏറെയുണ്ടായിരുന്നു. മണ്ണെണ്ണ, അടുപ്പ്, പ്ലാസ്റ്റിക് മാലിന്യങ്ങൾ എന്നിവയും കൂട്ടത്തിലുണ്ടായിരുന്നു. പന്തലുകൾ പലതും സെക്രട്ടേറിയറ്റിലെ ഗ്രില്ലിനോട് ചേർന്ന് വെൽഡ് ചെയ്ത് നിർമിച്ച നിലയിലായിരുന്നു. ഇവ പൊളിക്കാനും പ്രയാസമുണ്ടായി. ചില ഷെഡ്ഡുകളിൽ 50 ലേറെ പ്ലാസ്റ്റിക് കസേരകളുണ്ടായിരുന്നു. സെക്രട്ടേറിയറ്റിന് മുന്നിലെ മറ്റ് സമരക്കാർക്ക് ഇവിടെ നിന്നും കസേരകൾ വാടകയ്ക്ക് നൽകിയിരുന്നതായും അധികൃതർ ആരോപിച്ചു.\nരണ്ടു വർഷമായി സമരം നടത്തുന്ന അരിപ്പ ഭൂസമരപ്പന്തലിലെ സമരക്കാർ സ്വമേധയാ സാധനങ്ങൾ മാറ്റാൻ തയ്യാറായി. എന്നാൽ, ഫ്ളക്‌സ് ഉൾപ്പെടെയുള്ളവ മാറ്റാൻ ശ്രീജിത്ത് തയ്യാറായില്ല. പൊളിക്കാൻ ശ്രമിച്ച നഗരസഭാജീവനക്കാരെ ഇയാളെ പിന്തുണയ്ക്കുന്നവർ തടയാൻ ശ്രമിച്ചു. ഇവരെ പോലീസ് ബലം പ്രയോഗിച്ച് മാറ്റി. പിന്നീട് ശ്രീജിത്തിന്റെ പന്തൽ പൊളിച്ച് വാഹനത്തിൽ കയറ്റി. ഓടിച്ചുപോയ വാഹനത്തിൽ ശ്രീജിത്ത് ചാടിക്കയറുകയും പൊളിച്ച വസ്തുക്കൾ വാരി റോഡിലേക്ക് എറിയുകയുംചെയ്തു. കൂടിനിന്നവർ വാഹനത്തെ പിന്തുടർന്നത് സംഘർഷത്തിനിടയാക്കി. പിന്നീട് വാഹനം നിർത്തി ശ്രീജിത്തിനെ പോലീസ് ബലം പ്രയോഗിച്ച് താഴെയിറക്കുകയായിരുന്നു. 12.30 മണിയോടെ കൂടി നിന്നവരെയെല്ലാം കന്റോൺമെന്റ് സി.ഐ.യുടെ നേതൃത്വത്തിലുള്ള പോലീസ് ഒഴിപ്പിച്ചു.\nഎ.കെ.ആന്റണി മുഖ്യമന്ത്രിയായിരുന്ന കാലത്താണ് സെക്രട്ടേറിയറ്റിന് മുന്നിലെ സമരപ്പന്തലുകൾ നീക്കം ചെയ്യാൻ നടപടിയുണ്ടായത്. പിന്നീട് പന്തലുകൾ കൂണുപോലെ മുളയ്ക്കുകയായിുന്നു. നടപ്പാത കൈയേറിയുള്ള പന്തലുകൾ സെക്രട്ടേറിയറ്റിന് മുന്നിൽ യാത്രാതടസ്സത്തിനും അപകടത്തിനും വഴിവച്ചിരുന്നു. വർഷങ്ങൾക്ക് ശേഷമാണ് പൊളിച്ചുനീക്കൽ നടപടി ഇപ്പോഴുണ്ടായത്.\nContent Highlights: Thiruvananthapuram protest stages removed from secretariat\nThiruvananthapuram: Over 10 protest tents built in front of the Secretariat was removed ..\nറിസോര്‍ട്ട് സ്ഥിതിചെയ്യുന്നത് കൊടുംവനത്തില്; ഷഹാന എത്തിയത് ഗവേഷണത്തിന്റെ ഭാഗമായി\n17-കാരനെ സുഹൃത്തുക്കൾ തല്ലിച്ചതച്ച സംഭവം: റിപ്പോർട്ട് വേഗത്തിൽ കൈമാറുമെന്ന് പോലീസ്\nപണമില്ല: സ്റ്റുഡന്റ് പോലീസ് കേഡറ്റ് പദ്ധതി പ്രതിസന്ധിയിൽ\nവാഴ നനയ്ക്കാം; കൂലിവാങ്ങി കോളേജിൽ പോകാം\nയാക്കോബായ സമരം 25-ാം ദിവസത്തിലേക്ക്


‘രണ്ട് കി‍ഡ്നിയും തകരാറിലായിരുന്നു,4വർഷം ഡയാലിസിസ് ചെയ്തു’! ഉമ്മയുടെ മരണം, വിവാഹ മോചിതനെന്നും കുടുംബം നോക്കാത്തവനെന്നും പ്രചരണം: ഷാനവാസ് പറയുന്നു | shanavas actor about her mother special\nTuesday 20 July 2021 11:26 AM IST\nമിനിസ്ക്രീൻ പ്രേക്ഷകരുടെ പ്രിയ താരമാണ് ഷാനവാസ്. ‘കുങ്കുമപ്പൂ’വിലെ രുദ്രന്, ‘സീത’യിലെ ഇന്ദ്രൻ എന്നിങ്ങനെ ശ്രദ്ധേയ കഥാപാത്രങ്ങളിലൂടെ ഷാനവാസ് മലയാളികളുടെ ഇഷ്ടം നേടി. നായികയുടെ കണ്ണീരിൽ അലിയുന്ന സീരിയൽ പ്രേക്ഷകർക്കു മുന്നിൽ ‘കുങ്കുമപ്പൂ’വിലെ രുദ്രനും ‘സീത’യിലെ ഇന്ദ്രനും പ്രിയപ്പെട്ടവരായതു മാത്രം മതി ഷാനവാസിന്റെ ജനപ്രീതി തിരിച്ചറിയാൻ.\nഇപ്പോഴിതാ, ഷാനവാസിന്റെ കുടുംബജീവിതവുമായി ബന്ധപ്പെട്ട ചില ചർച്ചകളാണ് സോഷ്യൽ മീഡിയയിൽ സജീവമാകുന്നത്. താരം ഒരു യൂട്യൂബ് ചാനലിന് നൽകിയ അഭിമുഖത്തിൽ തന്റെ ദാമ്പത്യ ജീവിതത്തെക്കുറിച്ച് പറഞ്ഞതും അതുമായി ബന്ധപ്പെട്ടു വരുന്ന വാർത്തകളും വൈറലാകുന്നു.\nതാൻ വിവാഹ മോചിതനാണെന്നും ഭാര്യയെയും മക്കളെയും നോക്കാത്തവനാണെന്നും പ്രചരണങ്ങളുണ്ടായതിനെക്കുറിച്ചായിരുന്നു ഷാനവാസ് പറയുന്നത്. താരം തന്റെ കുടുംബ ചിത്രങ്ങള് സോഷ്യൽ മീഡിയയിൽ പങ്കുവയ്ക്കാറില്ലെന്നത് ചൂണ്ടിക്കാട്ടിയാണ് ഒരു വിഭാഗം ഈ ആരോപണങ്ങള് പ്രചരിപ്പിക്കുന്നത്.\n‘‘സോഷ്യൽ മീഡിയയിൽ എന്റെ കുടുംബജീവിതവുമായി ബന്ധപ്പെട്ട് വളരെ മോശം കമന്റുകള് ധാരാളമായി വരാറുണ്ട്. ഞാൻ വിവാഹ മോചിതനാണ്, ഞങ്ങൾക്കറിയാം, അയാൾ കുടുംബം നോക്കാത്തൊരാളാണ്, അതുകൊണ്ടാണ് സോഷ്യൽ മീഡിയയിൽ കുടുംബത്തിനൊപ്പമുള്ള ചിത്രങ്ങളിടാത്തത്, കുടുംബവുമൊത്തുള്ള അഭിമുഖങ്ങൾ വരാറില്ലല്ലോ എന്നൊക്കെയാണ് ആരോപണങ്ങൾ. ഞാനിതിനൊന്നും മറുപടി പറയേണ്ട എന്നു തീരുമാനിച്ചിരുന്നതാണ്. ഇപ്പോൾ ഒരു യൂട്യൂബ് ചാനലിന്റെ ഇന്റർവ്യൂവിൽ അവർ ക്യാമറയ്ക്ക് മുന്നിൽ ഇതുമായി ബന്ധപ്പെട്ട് ചോദിച്ചതു കൊണ്ട് മാത്രം മറുപടി പറഞ്ഞു എന്നേയുള്ളൂ. തീർത്തും അടിസ്ഥാന രഹിതമായ ആരോപണങ്ങളാണ് എല്ലാം. എന്റെ കുടുംബ ജീവിതത്തില് യാതൊരു പ്രശ്നങ്ങളുമില്ല. എന്റെ നാട്ടുകാർക്കും കൂട്ടുകാർക്കുമൊക്കെ അറിയാം. എന്റെ നാട്ടിൽ വന്നു തിരക്കിയാൽ മതിയല്ലോ. ഞാൻ ഈ പറയുന്നത് അവരൊക്കെ കാണില്ലേ. അപ്പോൾ ഞാൻ കള്ളമാണ് പറയുന്നതെങ്കില് അവർ പ്രതികരിക്കുമല്ലോ. അതാണ് ഞാൻ പറഞ്ഞത്, ഞാനും എന്റെ ഭാര്യയും മക്കളും സന്തോഷത്തോടെയാണ് ജീവിക്കുന്നത്. പറയുന്നവർക്ക് എന്തും പറയാം. അതൊന്നും ശ്രദ്ധിക്കുന്നില്ല’’. – ഷാവനാസ് ‘വനിത ഓൺലൈനോട്’ പറഞ്ഞു.\nഎന്റെ കുടുംബത്തിന്റെ സ്വകാര്യതെ മാനിച്ചാണ് ഞാൻ അവരുടെ ചിത്രങ്ങൾ പങ്കു വയ്ക്കാത്തത്. എന്റെ കുടുംബത്തെ ജനങ്ങളെ കാണിക്കില്ല എന്ന നിർബന്ധബുദ്ധിയൊന്നും എനിക്കില്ല. അവരുടെ ചിത്രങ്ങളൊക്കെയിട്ട് ഈ നെഗറ്റീവ് കമന്റുകളിലേക്ക് വെറുതേ വലിച്ചിഴയ്ക്കുന്നതെന്തിന്.\nഅടുത്തിടെയാണ് എന്റെ ഉമ്മാന്റെ ഫോട്ടോ പോലും ഞാൻ സോഷ്യൽ മീഡിയയിൽ പോസ്റ്റ് ചെയ്തത്.4മാസം മുമ്പ് ഉമ്മ മരിച്ചു. ഉമ്മയ്ക്ക് തീരെ വയ്യാതെ, ഡയാലിസിസ് ചെയ്യുന്ന സമയത്താണ് ഞാൻ ആ ചിത്രം പങ്കുവച്ചത്.\nഉമ്മയുടെ രണ്ട് കി‍ഡ്നിയും തകരാറിലായിരുന്നു.4വർഷമായി ഡയാലിസിസ് ചെയ്യുകയായിരുന്നു. ഹൃദയസംബന്ധമായ അസുഖങ്ങളൊക്കെയുള്ളതിനാൽ കി‍ഡ്നി മാറ്റി വയ്ക്കാനാകുമായിരുന്നില്ല. ആഴ്ചയിൽ3പ്രാവശ്യം ഡയാലിസിസ് ചെയ്യുകയായിരുന്നു. മാസത്തില് മഞ്ചേരിയിൽ നിന്നു കോഴിക്കോട്ടു കൊണ്ടുപോയി ചെക്കപ്പ് ചെയ്യും. അങ്ങനെ പോകുന്നതിനിടെ ഒരു ദിവസം കാർഡിയാക് അറസ്റ്റ് വന്ന്, രാത്രി ഒരു മണിക്ക് ആശുപത്രിയിലെത്തിച്ചു. പൾസ് കുറഞ്ഞു. വെന്റിലേറ്ററിലായിരിക്കെ മരിച്ചു– മാർച്ചിൽ. ഞാനപ്പോൾ ഒരു ആക്സിഡന്റില് കാലിന് പരുക്കേറ്റ് വിശ്രമത്തിലായിരുന്നു. ആകെ തകർന്നു പോയി. മൈമുന എന്നാണ് ഉമ്മയുടെ പേര്. എന്റെ ഭാര്യയുടെ പേര് സുഹാന. മക്കൾ – ഇബിനു ഷാൻ, നെസ്നി ഷാൻ.


മഹാരാജാസില് മുഖ്യമന്ത്രി പറഞ്ഞതെന്ത്? - Samakalika Malayalam\nമഹാരാജാസില് മുഖ്യമന്ത്രി പറഞ്ഞതെന്ത്?\nBy സമാലിക മലയാളം ഡെസ്‌ക് | Published: 06th March 2017 02:02 PM |\nLast Updated: 06th March 2017 02:02 PM | A+A A- |\nകൊച്ചി: മഹാരാജാസ് കോളജില് പ്രിന്‍സിപ്പലിന്റെ കസേര കത്തിച്ച സംഭവത്തെ മുഖ്യമന്ത്രി വിമര്‍ശിച്ചതായ വാര്‍ത്ത തെറ്റെന്ന് പ്രസംഗത്തിന്റെ വിഡിയോയില് വ്യക്തം. കഴിഞ്ഞ ദിവസം നടന്ന മഹാരാജകീയം പരിപാടിക്കിടെ മുഖ്യമന്ത്രി വിദ്യാര്‍ഥികളുടെ നടപടിയെ വിമര്‍ശിച്ചു എന്നാണ് വാര്‍ത്ത വന്നത്. എന്നാല് മാനസിക വൈകൃതം നിറഞ്ഞ മുതിര്‍ന്നവരുടെ സമീപനത്തെയാണ് മുഖ്യമന്ത്രി വിമര്‍ശിച്ചതെന്ന് പ്രസംഗത്തിന്റെ ഈ ഭാഗത്തില്‍നിന്ന് വ്യക്തമാണ്. ആണ്‍കൂട്ടികളുടെ ചൂടു പറ്റാനാണോ പെണ്‍കുട്ടികള് കോളജില് വരുന്നതെന്ന പ്രിന്‍സിപ്പലിന്റെ വിവാദ പ്രസ്താവനയ്ക്കു നേരെയാണ് മുഖ്യമന്ത്രിയുടെ വാക്കുകള് വിരല് ചൂണ്ടുന്നതെന്ന് വ്യക്തം.\nമുഖ്യമന്ത്രിയുടെ പ്രസംഗം ഇങ്ങനെ:\n'ഒറ്റപ്പെട്ട രീതിയിലെങ്കിലും തെറ്റായ കാര്യങ്ങള് സംഭവിക്കാം. അത് എങ്ങനെ സംഭവിച്ചുവെന്ന കൃത്യമായ ആത്മപരിശോധനയിലേക്ക് നമുക്ക് പോകാന് കഴിയേണ്ടതുണ്ട്. ഇവിടെ ഒരു കാര്യം മനസ്സിലാക്കേണ്ടത് മനുഷ്യസഹജമായി തന്നെ തെറ്റ് സംഭവിക്കാം. പക്ഷേ ആ തെറ്റ് തിരുത്താന് കൂടെ ആര്‍ജ്ജവം കാണിക്കണം. അവിടെയാണ് ശരിയായ രീതി പാലിക്കേണ്ടതിന്റെ പ്രത്യേകത കുടികൊള്ളുന്നത്. ആരും തെറ്റിന് അതീതരല്ല. തെറ്റ് സംഭവിക്കാതിരിക്കാന് ജാഗ്രത പാലിക്കുക, സംഭവിച്ചു പോയതില് അത് തിരുത്താനുള്ള ആര്‍ജ്ജവം കാണിക്കുക. അതോടൊപ്പം ഒരു കലാലയമാകുമ്പോള് രണ്ട് വിഭാഗമുണ്ട്. ഒന്ന് ഇളംപ്രായം. നല്ല ചോരത്തിളപ്പോടെ നില്‍ക്കുന്ന കാലം. എന്തിനോടും മുട്ടി നോക്കാന് തയ്യാറുള്ളൊരു ഘട്ടം. അങ്ങനെയൊരു പ്രായത്തിലുള്ള ഒരു സമൂഹം. അതേ സമയം അതേ കലാലയത്തില് മുതിര്‍ന്നവരും ഉണ്ട്. അപ്പോള് മുതിര്‍ന്നവര് എല്ലാ ഘട്ടത്തിലും ആ മുതിര്‍ന്നവര് എന്ന രീതിയിലുള്ള സംയമനത്തേടെയായിരിക്കണം കാര്യങ്ങള് നീക്കുന്നത്. അവരെ തെറ്റിലേക്ക് പോകാതിരിക്കാന് നല്ലതുപോലെ ശ്രദ്ധിക്കേണ്ടതായിട്ടുണ്ട്. മുതിര്‍ന്നവരായാലും ഇളംപ്രായക്കാരായാലും മാനസിക വൈകൃതം എല്ലാവരിലും ഉണ്ടാകാം. ഇപ്പോള് മുതിര്‍ന്നവരിലുണ്ടാകുന്ന ഏതെങ്കിലും തരത്തിലുള്ള മാനസിക വൈകൃതത്തിന്റെ ഭാഗമായി ഇളംതലമുറയെ തെറ്റിലേക്ക് തള്ളിവിടാന് ശ്രമിച്ചാല് അതിന്റെ ഫലം നാമെല്ലാം വിചാരിക്കുന്നതിനേക്കാള് ദേഷകരമായി ഭവിക്കും. ഇതും നാം ശ്രദ്ധിക്കേണ്ട കാര്യമാണ്.\nഅപ്പോള് ഏതെങ്കിലും തരത്തില് ഇളം തലമുറയില് തെറ്റ് കാണുന്നുവെങ്കില് ആ തെറ്റ് തിരുത്താനുള്ള ബാധ്യതയാണ് മുതിര്‍ന്ന തലമുറയില് ഉള്ളത് എന്നാണ് അവരെ ഭരിക്കേണ്ടവ. അതിനുള്ള മുന്‍കൈ അവര് എടുക്കണം. അതല്ലെങ്കില് അതിനുള്ള ചുമതല നിങ്ങള്‍ക്കുണ്ട് എന്ന് ആ മുതിര്‍ന്നവരുടെ കൂട്ടത്തില്‍പ്പെട്ട കാലാലയത്തിന്റെ ഭാഗമായി നില്‍ക്കുന്ന എല്ലാവരോടും പറയുന്നതിന് ഈ അവസരം ഉപയോഗിക്കുകയാണ്'


സ്ഥിരമായി മദ്യപിച്ചെത്തി പ്രശ്‌നമുണ്ടാക്കുന്നത് ചോദ്യം ചെയ്തു, മകന് പിതാവിനെ തള്ളിയിട്ട് കൊന്നു - BIGNEWSLIVE | Latest Malayalam News\nമലപ്പുറം: മദ്യലഹരിയില് തര്‍ക്കത്തിനിടെ മകന് പിതാവിനെ തള്ളിയിട്ടുകൊന്നു. മലപ്പുറം ജില്ലയിലെ തിരൂരിലാണ് സംഭവം. മുത്തൂര് പുളിക്കല് മുഹമ്മദ് ആണ് മരിച്ചത്. നാട്ടുകാര് പിടികൂടിയ മകന് അബൂബക്കര് സിദ്ദിഖിനെ തിരൂര് പോലീസ് അറസ്റ്റു ചെയ്തു.\nകഴിഞ്ഞദിവസം രാത്രിയാണ് സംഭവം. മദ്യപിച്ച് വീട്ടിലെത്തി അബൂബക്കര് സ്ഥിരമായി പ്രശ്‌നമുണ്ടാക്കാറുണ്ടായിരുന്നു. ഇതില് ക്ഷുഭിതനായി പിതാവ് മകനെ ശാസിച്ചതോടെ ഇരുവരും തമ്മില് വാക്കുതര്‍ക്കമുണ്ടായി. തുടര്‍ന്ന് തര്‍ക്കത്തിനിടെ പിതാവിനെ മകന് പിടിച്ചുതള്ളുകയായിരുന്നു.\nസംഭവമറിഞ്ഞ് സ്ഥലത്തെത്തിയ നാട്ടുകാരാണ് മുറ്റത്ത് വീണ് പരിക്കേറ്റ മുഹമ്മദിനെ ആശുപത്രിയില് എത്തിച്ചത്. മുഹമ്മദിനെ തിരൂരിലെ ജില്ലാ ആശുപത്രിയില് പ്രവേശിപ്പിച്ചെങ്കിലും രക്ഷിക്കാനായില്ല. സംഭവത്തിന് ശേഷവും അക്രമാസക്തനായ അബൂബക്കറിനെ നാട്ടുകാര് മരത്തില് പിടിച്ചുകെട്ടിയിട്ടു.\nമരിച്ച മുഹമ്മദ് ഒരു ഹൃദ്രോഗി കൂടിയായിരുന്നു. നാട്ടുകാര് വിവരമറിയിച്ചതിനെ തുടര്‍ന്ന് സ്ഥലത്തെത്തിയ പോലീസ് അബൂബക്കറിനെ അറസ്റ്റ് ചെയ്തു. താനൂരില് ഇന്നലെ മദ്യലഹരിയില് മറ്റൊരു കൊലപാതകവും നടന്നു. സംഘം ചേര്‍ന്നുള്ള മദ്യപാനം കത്തിക്കുത്തില് കലാശിക്കുകയായിരുന്നു. നെഞ്ചില് കുത്തേറ്റ തലക്കടത്തൂര് അരീക്കാട് സ്വദേശി ശിഹാബുദീനാണ് മരിച്ചത്.\nഉറവിടം വ്യക്തമല്ല, സമ്പര്‍ക്കത്തിലൂടെയുള്ള രോഗികളുടെ എണ്ണം ഉയരുന്നു, എടപ്പാളും പൊന്നാനിയും അടച്ചു\nദുരിതാശ്വാസ നിധിയിലേക്ക് സംഭാവനയായി വീല്‍ചെയര് നല്‍കി ഭിന്നശേഷിക്കാരനായ യുവാവ്, തനിക്ക് നല്‍കാന് കഴിയുന്ന സംഭാവന ഇത് മാത്രമാണെന്ന് അന്‍സാബ്


പരീക്ഷാ ക്രമക്കേട് ഒഴിവാക്കാന് പരീക്ഷാ നടത്തില് കൂടുതല് മാറ്റങ്ങള് വരുത്തുന്നിന്‍റ ഭാഗമായാണ് പുതിയ നടപടിയിലേക്ക് പി എസ് സി പോകുന്നത്\n13 Nov, 2019 at 03:34 AM\nപരീക്ഷകളില് ബയോമെട്രിക് തിരിച്ചറിയില് സംവിധാനം കൊണ്ടു വരാന് പി എസ് സി തീരുമാനം. ഇതിന് മുന്നോടിയായി എല്ലാ ഉദ്യോഗാര്‍ത്ഥികളോടും പ്രൊഫൈല് ആധാറുമായി ബന്ധിപ്പിക്കണമെന്നാവശ്യപ്പെട്ട് പിഎസ്‍സി നിര്‍ദേശം നല്‍കി. കെല്‍ട്രോണാണ് സാങ്കേതിക സംവിധാനം ഒരുക്കുന്നത്.\nപരീക്ഷാ ക്രമക്കേട് ഒഴിവാക്കാന് പരീക്ഷാ നടത്തില് കൂടുതല് മാറ്റങ്ങള് വരുത്തുന്നിന്‍റ ഭാഗമായാണ് പുതിയ നടപടിയിലേക്ക് പി എസ് സി പോകുന്നത്. ആധാറുമായി ബന്ധപ്പെടുത്തി ബയോമെട്രിക് സംവിധാനത്തിലൂടെ ഉദ്യോഗാര്‍ത്ഥികളുടെ തിരിച്ചറിയല് നടപ്പാക്കാനാണ് തീരുമാനം. ഇതിനായി കെല്‍ട്രോണുമായി പി എസ് സി ചര്‍ച്ചകള് നടത്തി. പദ്ധതി നടപ്പാക്കാന് കഴിയുമെന്ന റിപ്പോര്‍ട്ടാണ് കെല്‍ട്രോണ് നല്‍കിയത്. ഇതിന്‍റെ ആദ്യ പടിയെന്നോണം എല്ലാ ഉദ്യോഗാര്‍ഥികളും പ്രൊഫൈലിനെ ആധാറുമായി ബന്ധിപ്പിക്കണം. ഇതിനുള്ള ലിങ്ക് പി എസ് സി സൈറ്റില് ഏര്‍പ്പെടുത്തിയിട്ടുണ്ട്.\nനടക്കാനിരിക്കുന്ന കുറച്ച് ഉദ്യോഗാര്‍ഥികളുള്ള പരീക്ഷകളില് പുതിയ തിരിച്ചറിയില് സംവിധാനം പരീക്ഷണാടിസ്ഥാനത്തില് ഏര്‍പ്പെടുത്തും. വിജയകരമായാല് എല്ലാ പരീക്ഷകളില് ബയോമെട്രിക് തിരിച്ചറില് ഏര്‍പ്പെടുത്താനാണ് പി എസ് സി ആലോചിക്കുന്നത്. ബയോമെട്രിക് തിരിച്ചറിയല‍് നടത്തുന്നതില് ബയോമെട്രിക് ഉപകരണങ്ങള് വാങ്ങേണ്ടതുണ്ട്. ഇത് ഉപയോഗിക്കാന് പ്രത്യേകം സാങ്കേതിക സംവിധാനമൊരുക്കണം. എന്നാലും ക്രമക്കേട് ഒഴിവാക്കാനും വിശ്വാസ്യത വീണ്ടെടുക്കാനും പുതിയ നടപടി കാരണമാക്കുമെന്നും പി എസ് സി പ്രതീക്ഷിക്കുന്നു.\nകേന്ദ്രമന്ത്രിമാരുടെ വീടിന് നേരെ ആക്രമണം; ജനങ്ങള് സമാധാനം പാലിക്കണമെന്ന് അസം മുഖ്യമന്ത്രി\nബി.ജെ.പി എം.എല്.എയുടെ വീട് പ്രതിഷേധക്കാര് കത്തിച്ചു\nപൗരത്വ ഭേദഗതി ബില്ലിനെതിരെ സുപ്രീംകോടതിയെ സമീപിക്കുമെന്ന് കാന്തപുരം


സംസ്ഥാനത്ത് കോവിഡ് വ്യാപനം തുടരുന്ന സാഹചര്യത്തിൽ സർക്കാരിന്റെ ടെലി മെഡിസിൻ സംവിധാനമായ ഇ-സഞ്ജീവനി സേവനങ്ങൾ കൂടുതൽ സ്‌പെഷ്യാലിറ്റി ഡോക്ടർമാരുടെ സേവനങ്ങൾ ഉൾപെടുത്തി ശക്തിപ്പെടുത്തിയതായി ആരോഗ്യ വകുപ്പ് മന്ത്രി വീണാ ജോർജ് അറിയിച്ചു. തിരുവനന്തപുരം ശ്രീ ചിത്ര ഇൻസ്റ്റിറ്റ്യൂട്ടിന്റെ ശിശു ഹൃദ്രോഗ വിഭാഗം ഒപിയും, ചൈൽഡ് ഡവലപ്‌മെന്റ് സെന്ററിന്റെ (സി.ഡി.സി) സ്‌പെഷ്യാലിറ്റി ഒ.പി.യുമാണ് പുതുതായി ആരംഭിക്കുന്നത്. എല്ലാ ചൊവ്വാഴ്ചകളിലും ഉച്ചയ്ക്ക് രണ്ടു മുതൽ നാലു വരെയുള്ള ശ്രീ ചിത്രയുടെ ഒപിയിലൂടെ 20 ഓളം സേവനങ്ങൾ ലഭ്യമാകും. നിരന്തരമായ ജനങ്ങളുടെ ആവശ്യം കണക്കിലെടുത്താണ് സി.ഡി.സി.യുടെ ഒ.പി. തുടങ്ങുന്നത്. ഇതുവഴി കോവിഡ് വ്യാപന സമയത്ത് സി.ഡി.സി.യിലേക്കുള്ള സന്ദർശനം ഒഴിവാക്കി കുട്ടികൾക്ക് വീട്ടിൽ ഇരുന്ന് സേവനങ്ങൾ ഉപയോഗിക്കാൻ കഴിയുന്നതാണെന്നും മന്ത്രി വ്യക്തമാക്കി.\nകോവിഡ് കാലത്ത് പരമാവധി ആശുപത്രി സന്ദർശനം ഒഴിവാക്കി വീട്ടിൽ ഇരുന്നുകൊണ്ടുതന്നെ ചികിത്സ തേടാൻ ഇ സഞ്ജീവനിയിലൂടെ കഴിയും. 4365 ഡോക്ടർമാരാണ് സേവനം നൽകുന്നത്. സാധാരണ ഒപിക്ക് പുറമേ എല്ലാ ദിവസവും സ്‌പെഷ്യാലിറ്റി ഡോക്ടർമാരുടെ സേവനവും ഉറപ്പ് വരുത്തിയിട്ടുണ്ട്. സ്‌പെഷ്യാലിറ്റി, സൂപ്പർ സ്‌പെഷ്യാലിറ്റി സേവനങ്ങൾ ഉൾപ്പടെ 47ൽ പരം വിവിധ ഒ.പി. സേവനങ്ങളാണ് നൽകുന്നത്. സ്‌പെഷ്യാലിറ്റി സേവനങ്ങൾ ഉറപ്പാക്കാൻ ഒരു ദിവസം രണ്ട് ജില്ലകളിലെ സ്‌പെഷ്യാലിറ്റി ഡോക്ടർമാരും കൂടാതെ ഡി.എം.ഇ യുടെ കീഴിലുള്ള എല്ലാ മെഡിക്കൽ കോളേജുകളിൽ നിന്നുമുള്ള ഡോക്ടർമാരുടെയും സേവനം ഉറപ്പാക്കിയിട്ടുണ്ട്. ഗൃഹ സന്ദർശനം നടത്തുന്ന പാലിയേറ്റീവ് കെയർ സ്റ്റാഫ്, ആശവർക്കർമാർ, സ്റ്റാഫ് നഴ്‌സുമാർ, ജെ.എച്ച്.ഐ, ജെ.പി.എച്ച്.എൻ. എന്നിവർക്കും ഇ സഞ്ജീവനി വഴി ഡോക്ടർമാരുടെ സേവനം തേടാം.കോവിഡ് വ്യാപനം കുറഞ്ഞതിനെ തുടർന്ന് ആശുപത്രിയിൽ നേരിട്ട് പോയി തുടർചികിത്സ നടത്തുന്നവരും ടെലി മെഡിസിൻ സേവനം ഉപയോഗിക്കാം. കോവിഡ് ഒ.പി എല്ലാ ദിവസവും 24 മണിക്കൂറും ലഭ്യമാണ്. എല്ലാ ദിവസവും രാവിലെ 8 മണി മുതൽ രാത്രി 8 മണിവരെയാണ് ജനറൽ ഒപി പ്രവർത്തിക്കുന്നത്. ഏത് വിധത്തിലുള്ള അസുഖങ്ങൾക്കും ചികിത്സ സംബന്ധമായ സംശയങ്ങൾക്കും സേവനം തേടാം. ഇതുവരെ 2.45 ലക്ഷം പേരാണ് ഇ സഞ്ജീവനി സേവനം ഉപയോഗിച്ചത്.\nകോവിഡ് കാലത്ത് ഓൺലൈനിലൂടെ വലിയ സേവനം നൽകുന്ന ഇ സഞ്ജീവനിയിലെ ഡോക്ടർമാർക്കെതിരെ മോശമായി പെരുമാറുന്നവർക്കെതിരെ കർശന നടപടിയെടുക്കുമെന്നും മന്ത്രി വ്യക്തമാക്കി. ഓൺലൈനായി സേവനം ഉപയോഗപ്പെടുത്താൻ https://esanjeevaniopd.in എന്ന വെബ് സൈറ്റ് വഴിയോ https://play.google.com/store/apps/details?id=in.hied.esanjeevaniopd&hl=en_US എന്ന ആപ്ലിക്കേഷൻ വഴിയോ ബന്ധപ്പെടാം. esanjeevaniopd.in എന്ന വെബ് സൈറ്റിൽ പ്രവേശിച്ച് ആ വ്യക്തി ഉപയോഗിക്കുന്ന മൊബൈൽ നമ്പർ ഉപയോഗിച്ച് രജിസ്റ്റർ ചെയ്യുക. തുടർന്ന് ലഭിക്കുന്ന ഒടിപി നമ്പർ ഉപയോഗിച്ച് ലോഗിൻ ചെയ്ത ശേഷം പേഷ്യന്റ് ക്യൂവിൽ പ്രവേശിക്കാം.\nവീഡിയോ കോൺഫറൻസ് വഴി ഡോക്ടറോട് നേരിട്ട് രോഗ വിവരത്തെപ്പറ്റി സംസാരിക്കാം. ഓൺലൈൻ കൺസൾട്ടേഷന് ശേഷം മരുന്ന് കുറിപ്പടി ഉടൻ തന്നെ ഡൗൺലോഡ് ചെയ്ത് മരുന്നുകൾ വാങ്ങാനും പരിശോധനകൾ നടത്താനും തുടർന്നും സേവനം തേടാനും സാധിക്കും. സംശയങ്ങൾക്ക് ദിശ 104, 1056, 0471 2552056. തീയ്യതി 02/09/2021 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.


എസ്.ഐ റാങ്ക്‌ലിസ്റ്റില് വ്യാപക ക്രമക്കേട്\nതിരുവനന്തപുരം: കഴിഞ്ഞ വര്‍ഷം പി.എസ്.സി പുറത്തിറക്കിയ എസ്.ഐ.റാങ്ക് ലിസ്റ്റില് ഗുരുതര ക്രമക്കേട്. നിശ്ചിത മാര്‍ക്ക് ലഭിക്കാത്തവരും പ്രായപരിധി മറികടന്നവരും പി.എസ്.സി. റാങ്ക് ലിസ്റ്റില് ഉള്‍പ്പെട്ടിട്ടും നടപടിയെടുക്കാന് അധികൃതര് തയാറായിട്ടില്ല.\nഎസ്.ഐ റാങ്ക് ലിസ്റ്റില് ക്രമക്കേട് നടത്തി ജോലിക്ക് കയറിയവര് സി.ഐ റാങ്കില് വരെ എത്തിയിട്ടുണ്ടെന്ന് കണ്ടെത്തിയതിനെ തുടര്‍ന്ന് ഡിജിപി ബാലസുബ്രഹ്മണ്യം അന്വേഷണത്തിന് നിര്‍ദേശം നല്‍കിയിരുന്നു. ഇപ്പോഴും റാങ്ക് പട്ടികയില് ക്രമക്കേട് തുടരുകയാണ്. എസ് .ഐ യോഗ്യതക്ക് ജനറല് എക്‌സിക്യുട്ടീവ് പരീക്ഷയില് നാല്‍പ്പത്തി ഒമ്പത് മാര്‍ക്കില് താഴെയുള്ളവരെ പരിഗണിക്കില്ലെന്ന് വിവരാവകാശ നിയമപ്രകാരം പി.എസ്്.സി സമ്മതിക്കുന്നു. എന്നാല് കഴിഞ്ഞ വര്‍ഷം പുറത്തിറക്കിയ പട്ടികയില് ജനറല് വിഭാഗത്തില് നാല്‍പ്പത്തി ഒമ്പത് മാര്‍ക്കില് കുറവുള്ള ഒട്ടേറെ പേരെ പി.എസ്.സി ഉള്‍പ്പെടുത്തിയിട്ടുണ്ടെന്നാണ് കണ്ടെത്തല്.\nഈ തസ്തികയുടെ ഷോര്‍ട്ട് ലിസ്റ്റില് ഏഴ് വ്യാജനമ്പറുകളും ഉള്‍പ്പടുത്തിയിട്ടുണ്ട് .ഇവയുടെ മാത്രം വിശദാംശങ്ങള് പി.എസ് .സി ഓണ്‍ലൈനില് ലഭ്യമാക്കിയിട്ടില്ല. റാങ്ക് ലിസ്റ്റില് പിന്നീട് തിരിമറി നടത്താനാണ് ഈ ക്രമക്കേടെന്നാണ് ആരോപണം. പി.എസ്.സി. പുറത്തിറക്കിയ റാങ്ക് ലിസ്റ്റില് ക്രമക്കേട് ശ്രദ്ധയില്‍പ്പടുത്തിയിട്ടും മാറ്റാന് ഇതുവരെ തയാറായിട്ടില്ല. വിവരാവകാശ കമ്മീഷന് ഉത്തരവിട്ടിട്ടും കായിക ക്ഷമതാപരീക്ഷയുടെ വിവരങ്ങള് ലഭ്യമാക്കാന് പി.എസ്.സി. തയാറായിട്ടില്ലെന്നും ആക്ഷേപമുണ്ട്. ഈ അപാകതകള് നിലനില്‍ക്കെതന്നെ എസ്.ഐ പോസ്റ്റിലേക്ക് പുതിയ ഷോര്‍ട്ടിലിസ്റ്റ് പുറത്തിറക്കുകയും ചെയ്തു.\nTags: Kerala PSC, PSC, SI ranklist, എസ്.ഐ റാങ്ക്, പി.എസ്.സി


പി പി ചെറിയാൻ August 02, 2020 12:06 PM IST\nകലിഫോർണിയ ∙ ലോകത്തിലെ ഏറ്റവും മൂല്യമുള്ള കമ്പനിയായി ആപ്പിള്. പാദവര്‍ഷകണക്കുകള് പ്രകാരം വെള്ളിയാഴ്ചത്തെ വിപണി അവസാനിക്കുമ്പോള് ഈ സ്ഥാനത്തിരുന്ന സൗദിയിലെ എണ്ണ കമ്പനിയായ ആരാംകോയെയാണ് ആപ്പിള് മറികടന്നത്. വെള്ളിയാഴ്ച ആപ്പിളിന്റെ ഓഹരികള് 10.47 ശതമാനത്തിലാണ് ക്ലോസ് ചെയ്തത്. ഇത് കമ്പനിയുടെ വിപണി മൂല്യം 1.84 ട്രില്യൻ ഡോളറായി ഉയര്‍ത്തി.\nകഴിഞ്ഞ വര്‍ഷം വിപണിയിലെത്തിയതു മുതല് ഏറ്റവും വിലപിടിപ്പുള്ള കമ്പനിയായി ലിസ്റ്റ് ചെയ്യപ്പെട്ട സൗദി ആരാംകോയുടെ ഇപ്പോഴത്തെ മൂല്യം 1.76 ട്രില്യൻ ഡോളറാണ്.\nമാര്‍ച്ചില് കോവിഡ് പ്രതിസന്ധി മൂലമുണ്ടായ തളര്‍ച്ചയില് നിന്ന് ആപ്പിള് കരകയറിയിട്ടുണ്ട്. ആമസോണ്, ഫെയ്സ്ബുക്ക്, ഗൂഗിള് എന്നീ കമ്പനികളും ഇന്നലെ വരുമാന നില പ്രഖ്യാപിച്ചിരുന്നു. ആദ്യ പാദ റിപ്പോര്‍ട്ടിൽ ഈ കമ്പനികൾ നേട്ടമുണ്ടാക്കിയിട്ടുണ്ട്. കോവിഡ് മഹാമാരിക്കിടിയില് ആമസോണിന്റെ ലാഭം ഇരട്ടിയായിട്ടുണ്ട്.


വീടു പണി സ്വയം ചെയ്യണോ അതോ കരാർ കൊടുക്കണോ?| Pradhan Mantri Awas Yojana in Kerala|Manoramam Online Sampadyam\nവീടു പണി സ്വയം ചെയ്യണോ അതോ കരാർ കൊടുക്കണോ?\nബോബി തച്ചാമറ്റം August 22, 2019 03:30 PM IST\nവീടുമായി ബന്ധപ്പെട്ട എല്ലാ നിർമാണ പ്രവർത്തനങ്ങളും കരാറിൽ ഉൾപ്പെട്ടിട്ടുണ്ടോയെന്ന് ഉറപ്പു വരു ത്തണം\nവീടു പണി കരാർ നൽകണോ വേണ്ടയോ എന്നു തീരുമാനിക്കുന്നത് ചില കാര്യങ്ങളെ ആശ്രയിച്ചാണ്. അതിൽ ആദ്യത്തേത് വീട്ടുകാരന് ഈ മേഖലയിലുള്ള പരിചയസമ്പന്നത തന്നെ. രണ്ടാമത്തെ കാര്യം അദ്ദേഹത്തിന്റെ നിലവിലെ ജോലിയുടെ സ്വഭാവവും സമയ ലഭ്യതയുമാണ്. അടുത്തത് പരിചയസമ്പന്നരായ ജോലിക്കാരെ ആവശ്യസമയത്ത് ലഭിക്കുമോയെന്നതാണ്. ഈ മൂന്നു കാര്യങ്ങളിലും വീട്ടുകാരന് അനുകൂലമാണ് എന്നാണ് മറുപടിയെങ്കിൽ നിർമാണം സ്വയം ഏറ്റെടുക്കാം. എന്നാൽ ഒന്നിലെങ്കിലും പ്രതികൂലമാണെങ്കിൽ കരാർ നൽകുന്നതാവും ഉചിതം. വീടു നിർമാണം ലേബർ മാത്രമായും സാമഗ്രികൾ ഉൾപ്പെടെയും ടേൺ കീ അടിസ്ഥാനത്തിലുമെല്ലാം നൽകാറുണ്ട്. നമ്മുടെ സമയവും സാഹചര്യവും കാര്യപ്രാപ്തിയും നോക്കി ഇതിൽ ഏതു വേണമെന്നു തീരുമാനിക്കാം.\nവ്യക്തമായ പ്ലാനും ലേഔട്ടുമെല്ലാം ഉണ്ടെങ്കിൽ കോൺട്രാക്ടറുമായി സംസാരിക്കാനും കരാർ വ്യവസ്ഥകൾ പറഞ്ഞുറപ്പിക്കാനും എളുപ്പമാകും. ഉപയോഗിക്കുന്ന സാമഗ്രികളുടെ ബ്രാൻഡ്, സൈസ്, വില നിലവാരം, വീട്ടുകാരന്റെ ഭാഗത്തു നിന്നു ചെയ്തുകൊടുക്കേണ്ട കാര്യങ്ങൾ, പേമെന്റ് ഷെഡ്യൂൾ, നിർമാണ കാലാവധി തുടങ്ങിയവ‌യെല്ലാം കരാറിൽ ഉൾപ്പെടുത്തുക. ഓരോ ഘട്ടത്തിലും ജോലിയുടെ ഗുണനിലവാരം പരിശോധിച്ച് ഉറപ്പു വരുത്താൻ വേണ്ട സംവിധാനവും ഏർപ്പെടുത്തുക.\nവീടുമായി ബന്ധപ്പെട്ട എല്ലാ നിർമാണ പ്രവർത്തനങ്ങളും കരാറിൽ ഉൾപ്പെട്ടിട്ടുണ്ടോയെന്ന് ഉറപ്പു വരുത്തണം. അതോടൊപ്പം കരാർ പ്രകാരമുള്ളതല്ലാതെ എക്സ്ട്രാ വർക്കുകൾ ഉണ്ടാകാതെയും നോക്കണം.\nകരാർ കൊടുക്കുന്നിനു മുൻപ്, പ്ലാനും ബജറ്റും തയാറാക്കുന്ന വേളയിൽ നിർമാണ സാമഗ്രികളെക്കുറിച്ച് അന്തിമ തീരുമാനത്തിലെത്തണം. ഉദാഹരണത്തിനു ഭിത്തിക്ക് സിമന്റ് കട്ടയാണോ ഇന്റർലോക്ക് ബ്രിക്കാണോ ഉപയോഗിക്കുന്നത്, റൂഫിങ് കോൺക്രീറ്റ് വേണോ ട്രസ്റൂഫ് വേണോ, പ്ലാസ്റ്ററിങ്ങിന് ജിപ്സം പ്ലാസ്റ്റർ ഉപയോഗിക്കണോ തുടങ്ങിയ കാര്യങ്ങളിലൊക്കെ വ്യക്തതയോടെ വേണം മുന്നോട്ടു പോകാൻ. ഇതിലെല്ലാം എത്രത്തോളം ക്ലാരിറ്റി ഉണ്ടോ, അത്രയും ക്ലാരിറ്റി കരാറിനും ഉണ്ടാകും.\nവിവിധങ്ങളായ ബദലുകൾ ഇന്ന് നിർമാണ മേഖലയിൽ ഉപയോഗിക്കുന്നുണ്ട്. ഓരോ സാമഗ്രിക്കും അതിന്റേതായ ഗുണവും ദോഷവും കാണാം. ഒരു വീടിന് അനുയോജ്യമായ ബദൽ സാമഗ്രി മറ്റൊരിടത്ത് അതുപോലെ ഉപയോഗിക്കാനായെന്നു വരില്ല. ഇക്കാര്യത്തിൽ വീട്ടുകാരും ഡിസൈനറും കൂടിയിരുന്നാണ് തീരുമാനം എടുക്കേണ്ടത്. ബജറ്റിന്റെ പരിമിതികളെ മറികടക്കാനും സമയലാഭത്തിനും പലപ്പോഴും ബദലുകളെ ആശ്രയിക്കേണ്ടി വരാം.\nക്രെഡിറ്റ് കാർഡ് കുരുക്കാകുന്നതെപ്പോൾ\nഈ സ്റ്റേജിൽ ബജറ്റ് തീർന്നു വരുന്നതിന്റെയും പണി തീരാത്തതിന്റെയും ആശങ്കയിലാകും വീട്ടുകാർ. വീടിനകത്തും പുറത്തും ഒട്ടേറെ ജോലികൾ ഈ ഘട്ടത്തിലുണ്ടാകും. ഫ്ളോറിങ്, വയറിങ്, പ്ലംബിങ്, െപയിന്റിങ് തുടങ്ങിയവയെല്ലാം ഈ സമയത്താണല്ലോ പൂർത്തീകരിക്കുക. ഗാർഡന്, ഗേറ്റ്, മതിൽ, പേവിങ് ടൈൽ പണികൾ പുറത്തുണ്ടാകും. അതോടൊപ്പം കിച്ചൺ ഉൾപ്പെടെയുള്ള കബോർഡ് വർക്കുകളും ട്രസ് റൂഫിങ്ങുമെല്ലാം ചേർന്ന് ആകെ എരിപൊരി പണിയായിരിക്കും. ഈ സമയത്തേക്ക് വേണ്ട സാമഗ്രികളൊക്കെ മുൻകൂർ വാങ്ങിവയ്ക്കുകയാണ് ടെൻഷൻ ഒഴിവാക്കാനും ബജറ്റ് ലാഭിക്കാനുമുള്ള പ്രധാന വഴി. അതോടൊപ്പം കൂടുതൽ പണിക്കാർ ഒരേ സമയം ജോലി ചെയ്യുമ്പോൾ വീട്ടുകാരന് അവരോടൊപ്പം നിന്ന് വേണ്ട നിർദേശങ്ങൾ കൊടുക്കാനും കഴിയണം. സമയക്കുറവ് പറഞ്ഞ് പണിക്കാരോ കോൺട്രാക്ടറോ ഫിനിഷിങ്ങിൽ വിട്ടുവീഴ്ചയ്ക്കു തുനിഞ്ഞാൽ സമ്മതിച്ചു കൊടുക്കരുത്. അൽപം സമയം എടുത്തിട്ടായാലും ഉദ്ദേശിച്ച രീതിയിലും ക്വാളിറ്റിയിലും പണി തീർത്തെടുക്കാൻ നോക്കണം. അല്ലാത്തപക്ഷം പിന്നീട് ഇതേ കാര്യത്തിന് വീണ്ടും പണം മുടക്കേണ്ടി വരാം.\nവീടുപണിയിൽ പരമപ്രധാനമായ മറ്റൊരു കാര്യം കൂടി പറയാം. ‘സ്മൂത്ത് കമ്മ്യൂണിക്കേഷൻ’. ആർക്കിടെക്റ്റ്, കോൺട്രാക്ടർ, തൊഴിലാളികൾ, വീട്ടുകാർ എന്നിവരെല്ലാം വേണ്ട കാര്യങ്ങൾ വേണ്ട സമയത്ത് വേണ്ടതുപോലെ പറയാനും നിർദേശങ്ങൾ നൽകാനും സ്വീകരിക്കാനും തയാറാകണം. വീടു നിർമാണം ഒരു കൂട്ടായ്മയാണ്. ഇവിടെ ആശയവിനിമയം കൃത്യമായി നടന്നാൽ പിന്നെ വീടുപണിയൊരു ബാധ്യതയല്ല, അഭിമാനമാണ്\nവീട് മാത്രമല്ല ജീവിതം\nവീടാണ് ജീവിതത്തിൽ പരമപ്രധാനമെന്ന ചിന്തയാണ് ആദ്യത്തേത്. ആവശ്യവും ആഗ്രഹവും തമ്മിലുള്ള വ്യത്യാസം മനസ്സിലാകാതെ പോകുന്നത് അടുത്ത കാരണം. ഇന്നത്തെ വരുമാനം നാളെയും ഉണ്ടാകുമോയെന്നറിയാതെയുള്ള എടുത്തു ചാട്ടം പിന്നാലെ വരുന്നു. ഇതിനൊക്കെ പുറമെ, അല്ലെങ്കിൽ അതിനൊക്കെ മേലെയാണ് ആസൂത്രണമില്ലായ്മയും ബജറ്റിങ്ങിലെ പിഴവും.\nപൊറുക്കാനാവാത്ത ഇത്തരം തെറ്റുകൾ ആവർത്തിക്കപ്പെടാതിരിക്കാനും അതിൽ അകപ്പെടാതിരിക്കാനും വേണ്ട മുൻകരുതലുകൾ എടുക്കാനായാൽ ബാധ്യതയാകാതെ ബജറ്റിലൊതുങ്ങുന്ന വീട് സാക്ഷാത്കരിക്കാനാകും.


UUKMA News തിയേറ്ററുകളിൽ ദേശീയഗാനം: ഉത്തരവ് പുന:പരിശോധിക്കും ദേശസ്‌നേഹം പ്രദർശന വസ്‌തുവാക്കേണ്ടെന്ന് സുപ്രീം കോടതി - UUKMA News തിയേറ്ററുകളിൽ ദേശീയഗാനം: ഉത്തരവ് പുന:പരിശോധിക്കും ദേശസ്‌നേഹം പ്രദർശന വസ്‌തുവാക്കേണ്ടെന്ന് സുപ്രീം കോടതി - UUKMA News\nസിനിമാ തിയേറ്ററുകളിൽ പ്രേക്ഷകരെത്തുന്നത് വിനോദം പ്രതീക്ഷിച്ചാണെന്നും , ദേശീയ ഗാനം കേൾപ്പിച്ച് ദേശ സ്‌നേഹം പ്രദർശന വസ്‌തുവാക്കേണ്ടതില്ലെന്നും സുപ്രീം കോടതി നിരീക്ഷിച്ചു.ഇക്കാര്യത്തിൽ തീരുമാനമെടുക്കേണ്ടത് കേന്ദ്രസർക്കാരാണെന്നും ചീഫ് ജസ്‌റ്റിസ് ദീപക് മിശ്ര, ജസ്‌റ്റിസുമാരായ ജെ.വൈ. ചന്ദ്രചൂഡ്, ജെ. ഖാൻവിൽക്കർ എന്നിവരടങ്ങിയ ബെഞ്ച് ചൂണ്ടിക്കാട്ടി.\nരാജ്യത്തെ സിനിമാ തിയേറ്ററുകളിൽ പ്രദർശനം തുടങ്ങുന്നതിന് മുൻപ് ദേശീയ ഗാനം കേൾപ്പിക്കണമെന്നും ,കാണികൾ എഴുന്നേറ്റു നിൽക്കണമെന്നും സുപ്രീംകോടതി കഴിഞ്ഞ നവംബർ 30ന് വിധിച്ചിരുന്നു. വിധി ചോദ്യം ചെയ്‌ത് കൊടുങ്ങല്ലൂർ ഫിലിം സൊസൈറ്റി അടക്കം നൽകിയ അപ്പീൽ പരിഗണിക്കവെയാണ് കോടതിയുടെ നിലപാട് മാറ്റം.\nദേശസ്‌നേഹം പ്രചരിപ്പിക്കുന്നതിന് വിധി തുടരേണ്ടതുണ്ടെന്ന് അറ്റോണി ജനറൽ കെ.കെ. വേണുഗോപാൽ വാദിച്ചു. എങ്കിൽ കേന്ദ്ര സർക്കാർ ആവശ്യമായ ഉത്തരവിറക്കണമെന്ന് കോടതി പറഞ്ഞു. കോടതിക്കു മേൽ അനാവശ്യമായ ഭാരം കയറ്റി വയ്‌ക്കരുത്. ദേശീയഗാനം കേൾപ്പിക്കുന്നതിനാൽ ജനങ്ങൾ തിയേറ്ററിൽ മാന്യമായി വസ്‌ത്രം ധരിച്ചെത്തണമെന്ന് നിർബന്ധിക്കാനാവുമോ? ദേശ സ്‌നേഹം നെറ്റിയിൽ ഒട്ടിച്ച് നടക്കേണ്ട കാര്യമാണോ?. കോടതി ചോദിച്ചു.\nഇക്കാര്യത്തിൽ കേന്ദ്രസർക്കാർ പ്രത്യേക വിജ്ഞാപനമോ , മാർഗനിർദ്ദേശമോ ജനുവരി എട്ടിനു മുൻപ് സമർപ്പിക്കാൻ കോടതി നിർദ്ദേശിച്ചു. കേസ് ജനുവരി 9ന് പരിഗണിക്കും. നിലവിലെ ഉത്തരവ് അതു വരെ തുടരും.


കൊവിഡ്; പ്രവാസികളെ മടക്കി കൊണ്ട് വരുന്ന കാര്യത്തില് അനിശ്ചിതത്വം തുടരുന്നു; തീരുമാനമെടുക്കാന് കൂടുതല് സമയം വേണമെന്ന് ക്യാബിനറ്റ് സെക്രട്ടറി | Kairali News | kairalinewsonline.com\nപ്രവാസികളെ മടക്കി കൊണ്ട് വരുന്ന കാര്യത്തില് അനിശ്ചിതത്വം തുടരുന്നു. കേന്ദ്ര ക്യാബിനറ്റ് സെക്രട്ടറി വിളിച്ച സംസ്ഥാന ചീഫ് സെക്രട്ടറിമാരുടെ യോഗത്തില് തീരുമാനമായില്ല. കൂടുതല് സമയം വേണമെന്ന് ക്യാബിനറ്റ് സെക്രട്ടറി പറഞ്ഞു.\nവിവിധ സംസ്ഥാനങ്ങളിലെ മുന്നൊരുക്കങ്ങള് ചര്‍ച്ച ചെയ്തു. കേരളമടക്കമുള്ള സംസ്ഥാനങ്ങളുടെ നിരന്തരമായ ആവിശ്യത്തിനൊടുവിലാണ് വിദേശത്ത് കുടുങ്ങിയ പ്രവാസികളെ മടക്കി കൊണ്ട് വരുന്നത് ചര്‍ച്ച ചെയ്യാന് കേന്ദ്രം തയ്യാറായത്.\nകേന്ദ്ര ക്യാബിനറ്റ് സെക്രട്ടറി രാജീവ് ഗോബ വിളിച്ച സംസഥാന ചീഫ് സെക്രട്ടറിമാരുടെ വീഡിയോ കോണ്‍ഫറന്‍സില് പ്രവാസികളുടെ മടങ്ങി വരവിനുള്ള മുന്നൊരുക്കങ്ങള് വിലയിരുത്തി.\nകേരളം പ്രവാസികളെ സ്വീകരിക്കാനുള്ള ഒരുക്കങ്ങള് വിശദീകരിച്ചു.പ്രവാസികളെ എത്തിച്ചാല് അവര്‍ക്ക് വേണ്ടുന്ന എല്ലാ സൗകര്യങ്ങളും ഒരുക്കുമെന്നും കേരളം പറഞ്ഞു. എന്നാല് മടങ്ങിയെത്തുന്നവരെ നിര്‍ബന്ധമായും കോറന്റയിന് ചെയ്യണമെന്ന് പകുതിയിലേറെ സംസ്ഥാനങ്ങള് ആവിശ്യപ്പെട്ടു.\nഅന്തിമ തീരുമനം എടുക്കാന് കൂടുതല് സമയം വേണമെന്നായിരുന്നു ക്യാബിനറ്റ് സെക്രട്ടറിയുടെ മറുപടി. നേരത്തെ പ്രവാസികളെ സ്വീകരിക്കാന് സംസ്ഥാനങ്ങള് നടത്തിയ ഒരുക്കങ്ങള് ആവിശ്യപ്പെട്ട് ചീഫ് സെക്രട്ടറിമാര്‍ക്ക് കേന്ദ്രം കത്തയച്ചിരുന്നു.\nവിദേശകാര്യമന്ത്രാലയം ഗള്‍ഫിലും യൂറോപ്യന് രാജ്യങ്ങളിലും ഉള്ള ഇന്ത്യക്കാരുടെ കണക്ക് എംബസികള് മുഖേന ശേഖരിച്ചു. ഇത് കൂടി കണക്കിലെടുത്താവും കേന്ദ്രം തീരുമാനം എടുക്കുക. മടങ്ങി വരവിനുള്ള പ്രാഥമിക നടപടി ക്രമങ്ങള് ആരംഭിച്ചതായി വിദേശകാര്യമന്ത്രാലയവും അറിയിച്ചു.\nസ്വന്തം നിലയ്ക്ക് ഇന്ത്യക്കാരെ മടക്കി അയക്കാമെന്ന് നേരത്തെ ഗള്‍ഫ് രാജ്യങ്ങള് അറിയിച്ചെങ്കിലും കേന്ദ്ര സര്‍ക്കാര് അനൂകൂലമറുപടിയല്ല നല്‍കിയത്. കോവിഡ് പ്രതിരോധ പ്രവര്‍ത്തനങ്ങളെ താളം തെറ്റിക്കുമെന്നതിനാല് പ്രവാസികളെ സ്വീകരിക്കില്ലെന്ന കടുത്ത നിലപാടിലായിരുന്നു കേന്ദ്രം.ഇതിനെതിരെ വിദേശ രാജ്യങ്ങളും രംഗത്ത് എത്തിയിരുന്നു.\nTags: Central GovernmentcoronaCovid 19ExpatsFlightGulf


ഐസിസി റാങ്കിംഗിൽ ധോണിക്ക് സ്ഥാനക്കയറ്റം; ഒന്നും രണ്ടും സ്ഥാനങ്ങളിൽ ഇന്ത്യൻ താരങ്ങൾ |\nഐസിസി ഏകദിന റാങ്കിംഗിൽ എം എസ് ധോണിക്ക് സ്ഥാനക്കയറ്റം. മൂന്ന് സ്ഥാനങ്ങൾ ഉയർന്ന് പതിനേഴാം റാങ്കിലാണ് ധോണി ഇപ്പോൾ. ഏറെക്കാലത്തിന് ശേഷമാണ് റാങ്കിംഗിൽ ധോണിക്ക് കുതിപ്പുണ്ടാകുന്നത്. ഓസ്‌ട്രേലിയ, ന്യൂസിലാൻഡ് പര്യടനത്തിലെ പ്രകടനങ്ങളാണ് ധോണിക്ക് തുണയായത്.\nഒന്നാം റാങ്കിൽ വിരാട് കോഹ്ലിയും രണ്ടാം റാങ്കിൽ രോഹിത് ശർമയുമാണ്. ശിഖർ ധവാൻ പത്താം സ്ഥാനത്തേക്ക് വീണു. ബൗളർമാരുടെ പട്ടികയിൽ ജസ്പ്രീത് ബുമ്ര ഒന്നാം സ്ഥാനത്ത് തുടരുന്നു. കിവീസ് താരം ബോൾട്ട് ഏഴ് സ്ഥാനങ്ങൾ മെച്ചപ്പെടുത്തി മൂന്നാം സ്ഥാനത്തേക്ക് ഉയർന്നു.\n← ജീവിതത്തിൽ അഴിമതി നടത്തരുതെന്ന് അമ്മ പ്രതിജ്ഞ ചെയ്യിപ്പിച്ചു; ഹിമാലയത്തിനും കാടിനും ശേഷം നരേന്ദ്രമോദി\nകൊൽക്കത്ത സംഭവം: പാർലമെന്റിന്റെ ഇരുസഭകളിലും പ്രതിപക്ഷ ബഹളം →\nലാറ്റിനമേരിക്കൻ ക്ലാസിക്കോയിൽ അർജന്റീനയെ തകർത്ത് ബ്രസീൽ


Emalayalee.com - 'ആ മനുഷ്യന് താരത്തിനപ്പുറം സ്‌നേഹമാകുന്നത് കണ്ട ദിവസം'; മോഹന്‍ലാലിനും പൃഥ്വിക്കുമൊപ്പം ചന്ദുനാഥ്- കുറിപ്പ്\n'ആ മനുഷ്യന് താരത്തിനപ്പുറം സ്‌നേഹമാകുന്നത് കണ്ട ദിവസം'; മോഹന്‍ലാലിനും പൃഥ്വിക്കുമൊപ്പം ചന്ദുനാഥ്- കുറിപ്പ്\nപതിനെട്ടാം പടി' എന്ന ചിത്രത്തിലൂടെ ശ്രദ്ധേയനായ നടനാണ് ചന്ദുനാഥ്. 'ദൃശ്യം' എന്ന ഹിറ്റ് സിനിമക്ക് ശേഷം ജീത്തു ജോസഫ്-മോഹന്‍ലാല് കൂട്ടുകെട്ട് ഒന്നിക്കുന്ന റാമില് ചന്ദുനാഥും ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. ഇപ്പോഴിതാ ഷൂട്ടിംഗിന്റെ ഇടവേളയില് മോഹന്‍ലാലിനും പൃഥ്വിരാജിനും കൂടെ കൂട്ടുകാരൊടൊപ്പം ഒത്തുകൂടിയതിന്റെ സന്തോഷം പങ്കുവെച്ചിരിക്കുന്നകയാണ് താരം. കുട്ടിക്കാലം മുതല് സ്വപ്നം കണ്ടുനടക്കുന്ന രണ്ട് സൂപ്പര്‍താരങ്ങള്‍ക്കൊപ്പം ഡിന്നര് കഴിക്കാനും സമയം ചിലവളിക്കാനുമായത് മറക്കാനാവാത്ത ഒന്നാണെന്ന് ചന്ദുനാഖ് പറയുന്നു.\nമോഹന്‍ലാല്: ഈ അദ്ഭുത മനുഷ്യന്റെ കുസൃതി ചിരിയും , കുട്ടികാലം മുതല് സിനിമയില് മാത്രം കണ്ട ലാല് മാനറിസും കണ്മുന്നില് മിന്നി മറയുന്നത് കൗതുകത്തോടെ നോക്കിനിന്ന ദിവസം . ആ മനുഷ്യന് താരത്തിനപ്പുറം സ്‌നേഹമാകുന്നത് കണ്ട ദിവസം.. നടന്, നായകന്, താരം, വിസ്മയം, വികാരം.. ഇവയ്ക്കപ്പുറം സ്വന്തം സഹോദരനായി കൂട്ടുകാരനായി ഒപ്പം നില്‍ക്കാന് ഇടം തന്ന ദിവസം.\nപൃഥ്വിരാജ് (ലാലേട്ടന്): സ്‌കൂള് കാലം മുതല് 'ഇങ്ങനെ ആകണം വ്യക്തിത്വം' എന്ന് കണ്ടു അദ്ദേഹത്തിന്റെ ഉയര്‍ച്ചയില് കൂട്ടുകാരോട് തര്‍ക്കിച്ചു വാദിച്ചു വളര്‍ന്ന എനിക്ക് രാജുവേട്ടാ എന്ന് വിളിച്ച എന്നെ തോളില് കയ്യിട്ടു ഉറക്കെ ചിരിക്കുകയും ചിന്തിപ്പിക്കുകയും പതിനെട്ടാം പടിയിലെ അഭിനയത്തിന്റെ പ്രശംസിക്കുകയും .. എനിക്ക് പറയാന് ഉള്ള സിനിമ സ്വപ്നങ്ങള് ക്ഷമയോടെ കേള്‍ക്കുകയും ചെയ്ത ദിവസം.


ഗള്‍ഫ് വിട്ട് ഫുഡിന്റെ യു ട്യൂബ് ചാനല് തുടങ്ങി; ഇപ്പോള് വീട്ടുകാര്‍ക്ക് ഫുഡുണ്ടാക്കാനും ടൈമില്ല..! | spotlight\nഗള്‍ഫ് വിട്ട് ഫുഡിന്റെ യു ട്യൂബ് ചാനല് തുടങ്ങി; ഇപ്പോള് വീട്ടുകാര്‍ക്ക് ഫുഡുണ്ടാക്കാനും ടൈമില്ല..!\nവി. സൂര്യ July 12, 2019 06:18 PM IST\nഅഞ്ച് വർഷത്തെ പ്രവാസജീവിതം അവസാനിപ്പിച്ചാണ് പാലക്കാട് എലപ്പുള്ളി ചുട്ടിപ്പാറക്കാരൻ ഫിറോസ് വില്ലേജ് ഫുഡ് ചാനൽ എന്ന യൂട്യൂബ് ചാനൽ തുടങ്ങിയത്. ഗൾഫിലെ ജോലി അവസാനിപ്പിച്ച് ഇങ്ങനെയൊരെണ്ണം തുടങ്ങിയാൽ ജീവിക്കാനുള്ള വഴിയുണ്ടാകുമോയെന്ന സംശയം വീട്ടുകാർക്കുണ്ടായിരുന്നു. പക്ഷെ ഫിറോസിന് എവിടെയെങ്കിലും എത്തുമെന്ന് ഉറച്ച വിശ്വാസമുണ്ടായിരുന്നു. ആ വിശ്വാസമാണ് ഫിറോസിനെ അതിവേഗം യൂട്യൂബിന്റെ ഗോൾഡനെ പ്ലേ ബട്ടൺ നേടിയ ചാനലിന്റെ ഉടമയാക്കിയത്.\nപാലക്കാടൻ ഗ്രാമഭംഗിയുടെ പശ്ചാത്തലത്തിൽ മൂന്ന് അടുപ്പുകല്ലിലാണ് ഫിറോസിന്റെ നാടൻ പാചകം. 500 മുട്ടകൾ കൊണ്ട് കറി, ആടിനെ മുഴുവനായി കറിവെച്ചത്, 27 കിലോ മീൻ കറിവെച്ചത് എന്നിവയൊക്കെ കാണാൻ പ്രേക്ഷകർ ഇഷ്ടംപോലെയാണ്. കടന്നുവന്ന വഴികളെക്കുറിച്ചും ഗോൾഡൻ പ്ലേ ബട്ടൺ എന്ന നേട്ടത്തെക്കുറിച്ചും ഫിറോസ് മനോരമന്യൂസ് ഡോട്ട്കോമിനോട് സംസാരിക്കുന്നു.\n2007 മുതൽ 2012 വരെ ഞാൻ ഗൾഫിലായിരുന്നു. പാചകത്തിനോട് ഇഷ്ടം തോന്നിയത് പ്രവാസജീവിതത്തിലാണ്. ഞാൻ നന്നായി ഭക്ഷണം കഴിക്കുന്നയാളാണ്. അവനവൻ ഇഷ്ടമുള്ള ഭക്ഷണം കഴിക്കാൻ വേണ്ടിയാണ് പാചകം തുടങ്ങുന്നത്. പതിയെ പതിയെ കൂട്ടുകാർക്ക് വേണ്ടിയും ഓരോന്ന് ഉണ്ടാക്കി കൊടുക്കാൻ തുടങ്ങിയതോടെയാണ് വലിയ രീതിയിലുള്ള പാചകം വശമാകുന്നത്. 2012ൽ നാട്ടിലെത്തിയ ശേഷം തിരികെ പോകാൻ തോന്നിയില്ല. അപ്പോൾ തന്നെ മനസിൽ യൂട്യൂബ് ചാനൽ തുടങ്ങണമെന്ന ആശയം ഉണ്ടായിരുന്നു. പക്ഷെ ആ സമയത്ത് ഒരു ഫോട്ടോസ്റ്റാറ്റ് കടയാണ് തുടങ്ങിയത്. ഒന്നരവർഷം മുൻപ് വില്ലേജ് ഫുഡ് ചാനൽ തുടങ്ങിയതോടെ സമയമില്ലാതെയായി. അങ്ങനെയാണ് ഫോട്ടോസ്റ്റാറ്റ് കട നിർത്തുന്നത്.\nചുട്ടിപ്പാറ എന്ന ഗ്രാമത്തിലാണ് എന്റെ വീട്. യൂ ട്യൂബ് ചാനൽ തുടങ്ങാൻ പോകുകയാണെന്ന് വീട്ടുകാരോട് പറഞ്ഞപ്പോൾ അവർക്ക് തീരെ വിശ്വാസമില്ലായിരുന്നു. ഇത് വിജയിച്ചില്ലെങ്കിൽ എന്ത് ചെയ്യുമെന്ന ആശങ്കയുണ്ടായിരുന്നു. എനിക്ക് പക്ഷെ വിശ്വാസമുണ്ടായിരുന്നു. തമിഴിലും തെലുങ്കിലുമൊക്കെ ആ സമയത്ത് തന്നെ വലിയ രീതിയിൽ പാചകം ചെയ്യുന്ന യൂട്യൂബ് ചാനലുകൾ വിജയം കണ്ടിരുന്നു. ഞാൻ അവയെല്ലാം സ്ഥിരമായി പിന്തുടരാറുണ്ടായിരുന്നു. അത്തരമൊരു ആശയം നമ്മുടെ ഭാഷയിലും കൊണ്ടുവന്നാലെന്താണെന്ന തോന്നലിൽ നിന്നാണ് വില്ലേജ് ഫുഡ് ചാനലും തുടങ്ങുന്നത്.\nഎട്ട് മാസം കൊണ്ട് തന്നെ എട്ടു ലക്ഷം ഫോളോവേഴ്സിനെ കിട്ടി. യൂട്യൂബിൽ നിന്നും ആദ്യം കിട്ടിയ വരുമാനം 8500 രൂപയാണ്. അത്രയും രൂപയൊക്കെ കിട്ടിയപ്പോൾ എനിക്ക് തന്നെ വിശ്വസിക്കാനായില്ല. പാലക്കാടിന്റെ ഗ്രാമഭംഗിയിലുള്ള നാടൻ പാചകവും എന്റെ സംസാരരീതിയുമൊക്കെ ഇഷ്ടമാണെന്ന് നിരവധി പേർ പറയാറുണ്ട്. യൂ ട്യൂബ് പോലെയുള്ളവ വലിയ അവസരങ്ങളാണ് തരുന്നത്. യൂ ട്യൂബിൽ നിന്നും കിട്ടുന്ന വരുമാനത്തെക്കുറിച്ച് ജനങ്ങൾക്ക് ഇപ്പോഴും അത്ര അറിവില്ല. എനിക്ക് പ്രതിമാസം നല്ല വരുമാനം യൂട്യൂബിൽ നിന്നും കിട്ടുന്നുണ്ട്.\nനേരത്തെ പാചകം ചെയ്ത് നോക്കി വിജയിപ്പിച്ച വിഭവങ്ങളൊന്നുമല്ല ഉണ്ടാക്കുന്നത്. ക്യാമറയുടെ മുന്നിൽ ലൈവായാണ് പാചകം. വീട്ടുകാർക്ക് അടുക്കളയിൽ എന്തെങ്കിലുമൊക്കെ പാചകം ചെയ്ത് കൊടുക്കണമെന്ന് ആഗ്രഹമുണ്ട്. എന്നാൽ ഞായറാഴ്ച പോലും ചാനലിന്റെ കാര്യങ്ങൾ നോക്കുന്നതിനാൽ സമയം കിട്ടാറില്ല- ഫിറോസ് പറയുന്നു.


Evening Kerala News കഴിഞ്ഞ വര്‍ഷം മരിച്ച രണ്ടുപേര്‍ക്ക് ഡ്രൈവിങ് ലൈസന്‍സ് Latest Kerala News / Malayalam News Portal\nകഴിഞ്ഞ വര്‍ഷം മരിച്ച രണ്ടുപേര്‍ക്ക് ഡ്രൈവിങ് ലൈസന്‍സ്\nലക്‌നോ: യു.പിയില് മരിച്ചവര്‍ക്കും ഡ്രൈവിങ് ലൈസന്‍സ്. മരിച്ച രണ്ട് വ്യക്തികള്‍ക്കാണ് യു.പിയില് ഡ്രൈവിങ് ലൈസന്‍സ് . സംഭവവുമായി ബന്ധപ്പെട്ട ഒരു ക്ലര്‍ക്കിനെ സസ്‌പെന്‍ഡ് ചെയ്തിട്ടുണ്ട്.\nജെയ്‌സഗാപുര സ്വദേശിയായ ചേത്രം ജാഡോ പേരിലാണ് ലേണിങ് ലൈസന്‍സ് നല്‍കിയിരിക്കുന്നത്. 2018 മാര്‍ച്ച് 22നാണ് ലൈസന്‍സ് അനുവദിച്ചിരിക്കുന്നത്. എന്നാല് 2017ലെ വാഹനാപകടത്തില് ഇയാള് മരിച്ചുവെന്ന് രേഖകള് വ്യക്തമാക്കുന്നു. 2017 നവംബര് 26ന് മരിച്ച മാസാനി സ്വദേശിയായ വിരേന്ദ്ര മോഹല്ലക്ക് ഈ വര്‍ഷം ഏപ്രില് 19നാണ് ലൈസന്‍സ് അനുവദിച്ചിരിക്കുന്നത്.\nസംഭവവുമായി ബന്ധപ്പെട്ട് ക്ലര്‍ക്കിന് കാരണംകാണിക്കല് നോട്ടീസ് അയച്ചുവെന്ന് ജോയിന്റ് ആര്.ടി.ഒ പറഞ്ഞു. ഇദ്ദേഹത്തിെന്റ മറുപടിയില് തൃപ്തിയില്ലാത്തത് കൊണ്ടാണ് സ്സ്‌പെന്‍ഡ് ചെയ്തതെന്നും ജോയിന്റ് ആര്.ടി.ഒ വ്യക്തമാക്കി.\nPrevious Post: കനത്ത മഴയില് വൈദ്യൂതാഘാതമേറ്റ് മൂന്ന് മരണം\nNext Post: പ്രെഡിക്റ്റഡ് അപ്‌ലോഡ് ഫീച്ചറുമായി വാട്‌സ്ആപ്പ്


ടാക്‌സി ഡ്രൈവര് മുഖ്യാതിഥിയായി വേറിട്ട വനിതാദിനാഘോഷം – malabarinews.com\nടാക്‌സി ഡ്രൈവര് മുഖ്യാതിഥിയായി വേറിട്ട വനിതാദിനാഘോഷം\tStory dated:Tuesday March 8th, 2016,06 39:pm\tതിരുവനന്തപുരം: `അടുക്കളയ്‌ക്കപ്പുറം കണ്ടിട്ടില്ലായിരുന്ന ഞാന് കേരളം മുഴുവന് കണ്ടു. തമിഴ്‌നാടും കര്‍ണ്ണാടകവും ഒക്കെ കണ്ടു. പലനിലകളിലുള്ള ഒരുപാടുപേരെ പരിചയപ്പെട്ടു. സന്ധ്യകഴിഞ്ഞാന് പുറത്തിറങ്ങാതിരുന്ന ഞാന് രാത്രികളില് ധീരമായി കാറോടിച്ചു. പുരുഷനു തുല്യമായ കൂലി കിട്ടുന്ന എനിക്ക് കുടുംബത്തിലും നാട്ടിലും ഇന്ന് അംഗീകാരമുണ്ട്. സ്വന്തമായ വരുമാനം എന്നത് സ്‌ത്രീക്ക് കരുത്തും ആത്മവിശ്വാസവും അംഗീകാരവുമാണ്.`\nകേരളത്തിലെ ആദ്യ സ്‌ത്രീ ടാക്‌സി ഡ്രൈവര്‍മാരില് ഒരാളായ അനിമോളുടെ വാക്കുകള് വിസ്‌മയത്തോടും നിലയ്‌ക്കാത്ത കരഘോഷത്തോടുംകൂടി തിരുവനന്തപുരം സര്‍ക്കാര് വനിതാക്കോളെജിലെ കുട്ടികള് ഏറ്റുവാങ്ങി. കേരള വനിതാക്കമ്മിഷനും കോര്‍പ്പറേഷന് ബാങ്കിന്റെ സാമൂഹിക ഉത്തരവാദിത്ത പ്രവര്‍ത്തനസമിതിയായ കോര്‍പ് കിരണും വനിതാക്കോളെജ് വിമന് സെല്ലും ചേര്‍ന്നു സംഘടിപ്പിച്ച വനിതാദിനാഘോഷത്തിന്റെ ഉദ്‌ഘാടനച്ചടങ്ങായിരുന്നു വേദി.\n‘തുല്യതയ്‌ക്കായി പ്രതിജ്ഞ ചെയ്യുക’ എന്ന മുദ്രാവാക്യവുമായി ആഘോഷിച്ച ലോകവനിതാദിനത്തില് മുഖ്യാതിഥിയായി വന്ന ഷീ ടാക്‌സി ഡ്രൈവര് അനിമോള് വേതനതുല്യതയുടെ സ്വജീവിതാനുഭവം വനിതാദിനസന്ദേശമായി നല്‍കി. രാവിലെ 10ന് വനിതാക്കോളെജ് അസംബ്ലി ഹാളിലായിരുന്നു പരിപാടി.\nതുടര്‍ന്ന് വിദ്യാര്‍ത്ഥിനികള്‍ക്ക് അനിമോള് വനിതാദിനപ്രതിജ്ഞ ചൊല്ലിക്കൊടുത്തു. പ്രതിജ്ഞ പ്രദര്‍ശിപ്പിച്ച ബോര്‍ഡിനു മുന്നില്‍നിന്ന് അവര് സെല്‍ഫി എടുക്കുകയും ചെയ്‌തു. പ്രതിജ്ഞ ചൊല്ലി സെല്‍ഫി എടുത്ത് സാമൂഹികമാദ്ധ്യമങ്ങളില് പ്രൊഫൈല്‍പ്പടമാക്കുക എന്നതായിരുന്നു ഈ വര്‍ഷത്തെ വനിതാക്കമ്മിഷന്റെ ക്യാമ്പയിന്.\nഅസമത്വം മറികടന്നവരുടെ മാതൃകകള് ഉയര്‍ത്തിക്കാട്ടണം എന്ന യു.എന്. വിമന്റെ ആഹ്വാനപ്രകാരമാണ് അനിമോളെ മുഖ്യാതിഥിയായി നിശ്ചയിച്ചത്. അസംഘടിതമേഖലയില് തുല്യജോലിക്കു തുല്യവേതനം എന്നത് ഇനിയും ആവശ്യം മാത്രമായി അവശേഷിക്കെ, ചെയ്യുന്ന ജോലിക്കു പുരുഷനു തുല്യമായ വേതനം വാങ്ങുന്ന സ്‌ത്രീത്തൊഴിലാളിയാണ് അവര്.\nകോര്‍പ് കിരണ് അംഗം പ്രതീക്ഷ മെശ്രാമിന്റെ അദ്ധ്യക്ഷതയില് വനിതാക്കമ്മിഷന് അംഗം ഡോ: ലിസി ജോസ് ദിനാഘോഷം ഉദ്‌ഘാടനം ചെയ്‌തു. കമ്മിഷന്റെ ഷോര്‍ട്ട് സ്റ്റേ ഹോമിലെ അന്തേവാസികളായ വിദ്യാര്‍ത്ഥിനികള്‍ക്കു കോര്‍പ് കിരണ് സംഭാവനചെയ്‌ത സ്റ്റഡി ടേബിളുകളുടെ തക്കോല് സംഘടനയുടെ വൈസ് പ്രസിഡന്റ് ഗായത്രി ആര്. കാമത്ത് കമ്മിഷന്റെ മെംബര് സെക്രട്ടറി കെ. ഷൈലശ്രീക്കു കൈമാറി.\nതുടര്‍ന്ന് ഇന്ദിരാഗാന്ധി ഗവ: മെഡിക്കല് കോളെജിലെ ഡോ. കല്‌പന ഗോപന് ‘ലിംഗപരമായ അസമത്വവും ആരോഗ്യപ്രശ്‌നനങ്ങളും’ എന്ന പ്രഭാഷണം നടത്തി. കോളെജ് പ്രിന്‍സിപ്പല് ഡോ: ജെ. സുജാത, വിമന്‍സ് സെല് കണ്‍വീനര് റ്റി.എസ്. രാജി, കോര്‍പ് കിരണ് സെക്രട്ടറി പ്രിയരഞ്‌ജിനി എന്നിവര് ആശംസ നേര്‍ന്നു.


തൊലി കറുത്തു പോയെന്ന് ഭർത്താവിന്റെ പരിഹാസം; 21കാരി ജീവനൊടുക്കി\nതൊലി കറുത്തു പോയതിൻ്റെ പേരിൽ ഭർത്താവ് നിരന്തരമായി പരിഹസിച്ചതിനെത്തുടർന്ന് 21കാരിയായ യുവതി ജീവനൊടുക്കി. രാജസ്ഥാനിലാണ് സംഭവം. യുവതിയുടെ ഭർത്താവിനെ പൊലീസ് അറസ്റ്റ് ചെയ്തു. ബിബിസിയാണ് വാർത്ത റിപ്പോർട്ട് ചെയ്തത്.\nആറു മാസങ്ങൾക്ക് മുൻപ് വിവാഹിതയായ മഞ്ജി ബായ് ആണ് ആത്മഹത്യ ചെയ്തത്. വീടിനു പുറത്തുള്ള കിണറ്റിൽ ചാടിയായിരുന്നു ആത്മഹത്യ. കിണറ്റിൽ നിന്ന് രക്ഷപ്പെടുത്തി ഉടൻ ആശുപത്രിയിലെത്തിച്ചെങ്കിലും മരണം സംഭവിച്ചിരുന്നു. സംഭവത്തിൽ യുവതിയുടെ ഭർത്താവ് ദിനേഷ് ലോധയെ പൊലീസ് അറസ്റ്റ് ചെയ്തു.\nമകൾക്ക് തൊലി കറുത്തു പോയെന്നു പറഞ്ഞ് നിരന്തരമായി ഭർത്താവ് കളിയാക്കുമായിരുന്നുവെന്ന് യുവതിയുടെ പിതാവ് പൊലീസിനോടു പറഞ്ഞു. പരിഹാസം സഹിക്കാൻ കഴിയാതെയാണ് മകൾ ആത്മഹത്യ ചെയ്തതെന്നും അദ്ദേഹം പൊലീസിനോട് വെളിപ്പെടുത്തി.


Dhawan ruled out of Newzealand tour, ന്യൂസിലാന്‍ഡ് പര്യടനത്തില് നിന്നു ധവാന് പിന്‍മാറി - Malayalam MyKhel\n» ന്യൂസിലാന്‍ഡ് പര്യടനത്തിന് ധവാന് ഇല്ല... പകരമാര്? രാഹുല് വീണ്ടും ഓപ്പണറാവും\nPublished: Tuesday, January 21, 2020, 14:02 [IST]\nShikhar Dhawan ruled out of New Zealand T20Is | Oneindia Malayalam\nദില്ലി: ഇന്ത്യന് ക്രിക്കറ്റ് ടീമിന്റെ ന്യൂസിലാന്‍ഡ് പര്യടനത്തില് നിന്നും ഓപ്പണര് ശിഖര് ധവാന് പിന്‍മാറി. തോളിനേറ്റ പരിക്കു കാരണമാണ് അദ്ദേഹത്തിനു പരമ്പര നഷ്ടമായത്. ഇന്ത്യയും ഓസ്‌ട്രേലിയയും തമ്മില് ബെംഗളൂരുവില് നടന്ന മൂന്നാമത്തെയും അവസാനത്തെയും ഏകദിന മല്‍സരത്തിനിടെയാണ് ധവാന്റെ ഇടതു തോളിനു പരിക്കുപറ്റിയത്. ഫീല്‍ഡിങിനിടെ ഡൈവ് ചെയ്തപ്പോഴായിരുന്നു താരത്തിനു പരിക്കേറ്റത്. ഇതേ തുടര്‍ന്നു ഇന്ത്യന് ഇന്നിങ്‌സില് ധവാന് ബാറ്റിങിന് ഇറങ്ങുകയും ചെയ്തിരുന്നില്ല.\nധവാന് പിന്‍മാറിയതോടെ ന്യൂസിലാന്‍ഡിനെതിരേയുള്ള ടി20, ഏകദിന പരമ്പരകളില് രോഹിത് ശര്‍മയുടെ ഓപ്പണിങ് പങ്കാളിയായി ലോകേഷ് രാഹുല് എത്തും. നേരത്തേ വെസ്റ്റ് ഇന്‍ഡീസിനെതിരേ കഴിഞ്ഞ വര്‍ഷമസാനം നടന്ന പരമ്പരയില് ധവാന്റെ അഭാവത്തില് ഓപ്പണറായി പ്രൊമോഷന് ലഭിച്ച രാഹുല് മികച്ച പ്രകടനം നടത്തിയിരുന്നു.\nന്യൂസിലാന്‍ഡിനെതിരേയുള്ള പരമ്പരയില് നിന്നും ധവാന് പിന്‍മാറിയതോടെ പകരക്കാരനായി ആര് ടീമിലെത്തുമെന്ന കാര്യത്തില് വ്യക്തതയില്ല. പകരക്കാരനെ ഇന്ത്യ പിന്നീട് പ്രഖ്യാപിക്കുമെന്നാണ് റിപ്പോര്‍ട്ടുകള്. നിലവില് ഇന്ത്യയുടെ എ ടീം ന്യൂസിലാന്‍ഡില് പര്യടനം നടത്തുന്നുണ്ട്. ഈ സംഘത്തിലെ ഒരു താരത്തെ ധവാന്റെ പകരക്കാരനായി സീനിയര് ടീമിലുള്‍പ്പെടുത്താനാണ് സാധ്യത. വെള്ളിയാഴ്ചയാണ് ഇന്ത്യയും ന്യൂസിലാന്‍ഡും തമ്മിലുള്ള ടി20 പരമ്പരയിലെ ആദ്യത്തെ മല്‍സരം.\n9 hrs ago IPL 2020: രാഹുല്-മായങ്ക് ജോടി തലപ്പത്ത്! ഓപ്പണിങ് റെക്കോര്‍ഡ്, ഗില്‍ക്രിസ്റ്റ് സഖ്യത്തെ പിന്തള്ളി\nRead more about: shikhar dhawan india injury newzealand tour cricket ശിഖര് ധവാന് ഇന്ത്യ പരിക്ക് ന്യൂസിലാന്‍ഡ് ക്രിക്കറ്റ്\nStory first published: Tuesday, January 21, 2020, 14:02 [IST]


ഒഡിഷ ഗ്രാമ്യ ബാങ്ക് പേർസണൽ ലോൺ\nഒഡിഷ ഗ്രാമ്യ ബാങ്ക് പേർസണൽ ലോൺ പ്രധാന സവിശേഷതകൾ\nകാലാവധി 24 മാസം മുതൽ 60 മാസം വരെ.\nഒഡിഷ ഗ്രാമ്യ ബാങ്ക് പേർസണൽ ലോൺ പ്രയോജനങ്ങൾ\nപേർസണൽ ലോൺ നടപടി ക്രമങ്ങൾ വളരെ ലളിതമാണ്. അതിനാൽ തന്നെ പേർസണൽ ലോൺ വളരെ വേഗത്തിൽ തന്നെ ലഭിക്കുന്നു.\nപേർസണൽ ലോൺ ലഭിക്കുന്നതിന് അപേക്ഷിക്കുമ്പോൾ വളരെ കുറച്ചു എഴുത്തു പണികൾ മാത്രമേ ആവശ്യം ഉള്ളു. ഒപ്പം കുറച്ചു രേഖകൾ മാത്രം സമർപ്പിച്ചാൽ മതിയാകും.\nഒഡിഷ ഗ്രാമ്യ ബാങ്ക് വിവിധ തരം വായ്‌പ്പാ പദ്ധതികൾ നൽകുന്നു. പേർസണൽ ലോൺ പദ്ധതിയിൽ ഇളവുകളും ലഭിക്കുന്നതാണ്.\nപേർസണൽ ലോൺ പലിശ നിരക്ക് താരതമ്യേന വളരെ കുറവാണ്. 10.70 % വരെ ആണ് പേർസണൽ ലോൺ പലിശ നിരക്ക്\nഒഡിഷ ഗ്രാമ്യ ബാങ്ക് പേർസണൽ ലോൺ യോഗ്യത മാനദണ്ഡങ്ങൾ\nഒഡിഷ ഗ്രാമ്യ ബാങ്ക് പേർസണൽ ലോൺ ഫീസ്, മറ്റു നിരക്കുകൾ\nഒഡിഷ ഗ്രാമ്യ ബാങ്ക് പേർസണൽ ലോൺ ആവശ്യമായ രേഖകൾ\nപാസ്പോര്ട്ട് സൈസ് ഫോട്ടോകൾ.\nഒഡിഷ ഗ്രാമ്യ ബാങ്ക് പേർസണൽ ലോൺ ഇ എം ഐ കാൽക്കുലേറ്റർ\ncalculate on EMI calculator\nഒഡിഷ ഗ്രാമ്യ ബാങ്ക് പേർസണൽ ലോൺ മറ്റു ബാങ്കുകളും ആയി താരതമ്യം ചെയ്യുമ്പോൾ\nOdisha Gramya Bank 9.99% 24 to 60 months Up to Rs. 10 lakh / Up to 3% of the loan amount\nഒഡിഷ ഗ്രാമ്യ ബാങ്ക് പേർസണൽ ലോൺ എങ്ങനെ അപേക്ഷിക്കാം\nഓൺലൈൻ നടപടി ക്രമം\nഒഡിഷ ഗ്രാമ്യ ബാങ്ക് പേർസണൽ ലോൺ എന്തുകൊണ്ട് ഡയൽ എ ബാങ്ക് മുഖേന അപേക്ഷിക്കണം?\nകൂടുതൽ വിവരങ്ങൾ ലഭിക്കുന്നതിന് ഡയൽ എ ബാങ്കും ആയി ബന്ധപ്പെടുക 9878981166\nഒഡിഷ ഗ്രാമ്യ ബാങ്ക് പേർസണൽ ലോൺ ഇ എം ഐ എങ്ങനെ കണക്കു കൂട്ടാം?\nഈ മൂല്യങ്ങൾ കാൽക്കുലേറ്ററിൽ നൽകിയാൽ മതിയാകും.\nഒഡിഷ ഗ്രാമ്യ ബാങ്ക് പേർസണൽ ലോൺ നടപടി ക്രമങ്ങൾക്ക് ആവശ്യം ആയ സമയം\nഒഡിഷ ഗ്രാമ്യ ബാങ്ക് പേർസണൽ ലോൺ ലഭിക്കുന്നതിന് ആവശ്യമായ രേഖകളും മറ്റും പരിശോദിച്ചു ബാങ്ക് യഥാ ക്രമം പേർസണൽ ലോൺ നൽകുന്നതാണ്. നടപടി ക്രമം വളരെ ലളിതവും സുതാര്യവും ആണ്. അതിനാൽ തന്നെ വളരെ കുറച്ചു സമയത്തിനുള്ളിൽ തന്നെ ബാങ്കിൽ നിന്നും പേർസണൽ ലോൺ ലഭിക്കുന്നതാണ്.\nഒഡിഷ ഗ്രാമ്യ ബാങ്ക് പേർസണൽ ലോൺ മുൻ‌കൂർ അടയ്ക്കുന്നതിന് ഫീസ്\nപേർസണൽ ലോൺ തുക കൈവശം ഉണ്ടെങ്കിൽ അത് മുൻ‌കൂർ ആയി ബാങ്കിൽ അടച്ചു പേർസണൽ ലോൺ അടച്ചു തീർക്കാവുന്നതാണ്. പേർസണൽ ലോൺ മുൻ‌കൂർ ആയി അടയ്ക്കുന്നതിന് ബാങ്ക് ഫീസ് ഈടാക്കുന്നതാണ്.\n13 മാസം മുതൽ 24 മാസം വരെ NIL\n25 മാസം മുതൽ 36 മാസം വരെ NIL\nഒഡിഷ ഗ്രാമ്യ ബാങ്ക് പേർസണൽ ലോൺ പ്രീ കാൽക്കുലേറ്റഡ് ഇ എം ഐ\n6.5 lakh @ 11.25% NIL NIL NIL NIL NIL\n8 lakh @ 13% NIL NIL NIL NIL NIL\nഒഡിഷ ഗ്രാമ്യ ബാങ്ക് വിവിധ വായ്‌പ്പാ പദ്ധതികൾ\nഒഡിഷ ഗ്രാമ്യ ബാങ്ക് വിവിധ തരം വായ്‌പകൾ നൽകുന്നു.\nശമ്പളം ലഭിക്കുന്നവർക്കും, സ്വയം തൊഴിൽ ചെയ്യുന്നവർക്കും പേർസണൽ ,ഓൻ ലഭിക്കുന്നതാണ്.\nവിദ്യാഭ്യാസം, വിവാഹം, ഭവന നിർമാണം തുടങ്ങി ഏതു ആവശ്യങ്ങൾക്കും ബാങ്കിൽ നിന്നും ഉപഭോക്താക്കൾക്കു പേർസണൽ ലോൺ ലഭിക്കുന്നതാണ്.\nഒഡിഷ ഗ്രാമ്യ ബാങ്ക് പേർസണൽ ലോൺ ശമ്പളം ലഭിക്കുന്നവർക്ക്\nപ്രതിമാസം ശമ്പളം ലഭിക്കുന്നവർക്ക് പേർസണൽ ,ഓൻ ലഭിക്കുന്നതാണ്. ഈ പദ്ധതിയിൽ പ്ലീസ് നിരക്ക് വളരെ കുറവാണ്.\nലോൺ ലഭിക്കുന്നതിന് കമ്പനിയുടെ ഐ ഡി കാർഡ് ബാങ്കിൽ കാണിക്കേണ്ടതാണ്.\nപേർസണൽ ലോൺ കാലാവധി 12 മാസം മുതൽ 60 മാസം വരെ ആണ്.\nഒഡിഷ ഗ്രാമ്യ ബാങ്ക് സ്വയം തൊഴിൽ ചെയ്യുന്നവർക്ക്\nസാമ്പത്തിക പ്രശ്നനങ്ങൾ പരിഹരിക്കുന്നതിന് സ്വയം തൊഴിൽ ചെയ്യുന്നവർക്കും പേർസണൽ ലോൺ ലഭിക്കുന്നതാണ്.\nപേർസണൽ ലോൺ പലിശ നിരക്ക് വളരെ കുറവാണ്.\nലോൺ ലഭിക്കുന്നതിന് ബിസിനസ് ഐ ടി ആർ രേഖകളും, മറ്റു വരുമാനത്തിന്റെ രേഖകളും ബാങ്കിൽ സമർപ്പിക്കേണ്ടതാണ്.\nപരമാവധി പേർസണൽ ലോൺ തുക 10 ലക്ഷം രൂപ വരെ ആണ്.\nഒഡിഷ ഗ്രാമ്യ ബാങ്ക് വിദ്യാഭ്യാസ ലോൺ\nവിദ്യാർത്ഥികൾക്ക് പഠനവും ആയി ബന്ധപ്പെട്ട ആവശ്യങ്ങൾക്ക് വിദ്യാഭ്യാസ ലോൺ ലഭിക്കുന്നതാണ്.\nഇന്ത്യയിൽ പഠിക്കുന്ന കുട്ടികൾ പരമാവധി വായ്‌പ്പാ തുക ലഭിക്കുന്നത് 10 ലക്ഷം രൂപ.\nഇന്ത്യയ്ക്ക് പുറത്തു പോയി പഠിക്കുന്ന വിദ്യാർത്ഥികൾക്ക് 20 ലക്ഷം രൂപ വരെ വായ്‌പ്പാ ലഭിക്കുന്നു.\nഒഡിഷ ഗ്രാമ്യ ബാങ്ക് ഭവന വായ്‌പ്പാ\nവീട് നിർമാണത്തിനും, വീട് പുനര്‌ദ്ധികരിക്കുന്നതിനും പേർസണൽ ലോൺ ലഭിക്കുന്നു.\nപുതിയ വീട് നിർമാണത്തിന് – 100 ലക്ഷം രൂപ വരെ പേർസണൽ ലോൺ ലഭിക്കുന്നു.\nവീട് പുതുക്കി പണിയുന്നതിന് 10 ലക്ഷം രൂപ വരെ പേർസണൽ ലോൺ ലഭിക്കുന്നു.\nഒഡിഷ ഗ്രാമ്യ ബാങ്ക് പേർസണൽ ലോൺ ഗോവർണ്മെന്റ് ഉദ്യോഗസ്ഥർക്ക്\nഗവണ്മെന്റ് ജോലി ഉള്ളവർക്ക് കുറഞ്ഞ പലിശ നിരക്കിൽ ഒഡിഷ ഗ്രാമ്യ ബാങ്ക് പേർസണൽ ലോൺ നൽകുന്നു. വായ്പ്പയുടെ പലിശ നിരക്ക് 10.70 % മുതൽ ആണ്.\nപേർസണൽ ലോൺ കാലാവധി 24 മാസം മുതൽ 60 മാസം വരെ\nപേർസണൽ ലോൺ ലഭ്യമാക്കുന്നതിനും, കൂടുതൽ വിവരങ്ങൾ അറിയുന്നതിനും ബാങ്ക് ശാഖാ സന്ദർശിക്കാവുന്നതാണ്.\nപേർസണൽ ലോൺ വിവരങ്ങൾ അറിയുന്നതിന് വിളിക്കു – 9878981166\nഒഡിഷ ഗ്രാമ്യ ബാങ്ക് പേർസണൽ ബാലൻസ് ട്രാൻസ്ഫർ\nപേർസണൽ ലോൺ തുക അടക്കാൻ കഴിയാതെ വന്നാൽ പേർസണൽ ലോൺ ബാലൻസ് ട്രാൻസ്ഫർ സംവിധാനം ഉപയോഗിച്ച് പേർസണൽ ലോൺ മറ്റൊരു ബാങ്കിലേക്ക് മാറ്റാൻ കഴിയുന്നതാണ്. ഇതിനായി നിലവിലെ ബാങ്കിൽ പേർസണൽ ലോൺ മുൻ‌കൂർ ആയി അടയ്ക്കുന്നതിന് ഫീസ് അടക്കേണ്ടതാണ്. ബാലൻസ് ട്രാൻഫെറെയിൽ പുതിയ ബാങ്കിൽ നടപടി ക്രമങ്ങൾക്ക് ഉള്ള ഫീസ് അടക്കേണ്ടതാണ്. പേർസണൽ ലോൺ ബാലൻസ് ട്രാൻസ്ഫർ പ്രയോജനങ്ങൾ താഴെ നൽകിയിരിക്കുന്നു.\nസിബിൽ സ്കോർ സ്കോർ ആശ്രയിച്ചു മറ്റു ഇളവുകളും ലഭിക്കുന്നതാണ്.\nഒഡിഷ ഗ്രാമ്യ ബാങ്ക് ടോപ് അപ്പ്\nനിലവിൽ ഒരു പേർസണൽ ലോൺ ഉള്ളപ്പോൾ കൂടുതൽ പണം ആവശ്യം ആയി വന്നാൽ മറ്റൊരു ലോൺ ലഭിക്കുന്നതിന് അപേക്ഷിക്കുന്നതിനു പകരം, പേർസണൽ ലോൺ ടോപ് അപ്പ് ലഭിക്കുന്നതിന്അ പേക്ഷിക്കാവുന്നതാണ്.\nപേർസണൽ ലോൺ ടോപ് അപ്പ് കുറഞ്ഞ തുക ബാങ്ക് ആണ് തീരുമാനിക്കാവുന്നതാണ്.\nകുറഞ്ഞത് 18 പേർസണൽ ലോൺ ഇ എം ഐ എങ്കിലും മുടക്കം വരുത്താതെ അടച്ചിട്ടുള്ളവർക്ക് ആണ് പേർസണൽ ലോൺ ടോപ് അപ്പ് ലഭിക്കുന്നത്.\nഒഡിഷ ഗ്രാമ്യ ബാങ്ക് പേർസണൽ ലോൺ ലഭിക്കുന്നതിന് എങ്ങനെ അപേക്ഷിക്കാം?\nപേർസണൽ ലോൺ ലഭിക്കുന്നതിന് ഓൺലൈൻ ആയി അപേക്ഷിക്കുക വളരെ ലളിതമാണ്. ഡയൽ എ ബാങ്ക് വെബ്സൈറ്റ് മുഖേന പേർസണൽ ലോൺ ലഭിക്കുന്നതിന് അപേക്ഷിക്കാൻ കഴിയും.\nഓൺലൈൻ ആയി അപേക്ഷിക്കുന്നതിനു നിങ്ങൾ ചെയ്യേണ്ടത്\nഒഡിഷ ഗ്രാമ്യ ബാങ്ക് പേർസണൽ ലോൺ സ്ഥിതി\nതാഴെ പറയുന്ന രീതികളിലൂടെ പേർസണൽ ലോൺ സ്ഥിതി അറിയാൻ കഴിയുന്നതാണ്.\nഒഡിഷ ഗ്രാമ്യ ബാങ്കിന്റെ അടുത്തുള്ള ശാഖാ സന്ദർശിക്കുക, ബാങ്ക് ഉദ്യോഗസ്ഥരും ആയി സംസാരിച്ചു ലോൺ വിവരങ്ങൾ നൽകിയാൽ പേർസണൽ ലോൺ സ്ഥിതി അറിയാൻ കഴിയുന്നതാണ്.\nപേർസണൽ ലോൺ സ്റ്റാറ്റസ് എന്ന് ഗൂഗിളിൽ സെർച്ച് ചെയ്തു, ഒഡിഷ ഗ്രാമ്യ ബാങ്ക് പേജ് സന്ദർശിച്ചു പേർസണൽ ലോൺ എന്ന പേജ് സന്ദർശിക്കുക. ഇത് കഴിഞ്ഞാൽ പേർസണൽ ലോൺ സ്ഥിതി അറിയാൻ കഴിയുന്നതാണ്.\nഒഡിഷ ഗ്രാമ്യ ബാങ്ക് പേർസണൽ ലോൺ പതിവ് ചോദ്യങ്ങൾ\n✅ ഒഡിഷ ഗ്രാമ്യ ബാങ്ക് പേർസണൽ ലോൺ ലഭിക്കുന്നതിന് എങ്ങനെ അപേക്ഷിക്കാം?\n60 വയസ് വരെ പ്രായം ഉള്ളവർക്ക് ആണ് പേർസണൽ ലോൺ ലഭിക്കുന്നത്.\nപേർസണൽ ലോൺ പദ്ധതിയിൽ നിന്നും ലഭിക്കാവുന്ന പരമാവധി തുക 20 ലക്ഷം രൂപ വരെ ആണ്.\n✅ ഒഡിഷ ഗ്രാമ്യ ബാങ്ക് പേർസണൽ ലോൺ സ്വയം തൊഴിൽ ചെയ്യുന്നവർക്ക് എങ്ങനെ ലഭ്യമാക്കാം?\n✅ ഒഡിഷ ഗ്രാമ്യ പേർസണൽ ലോൺ കാലാവധി എത്ര ആണ്?\n✅ ഒഡിഷ ഗ്രാമ്യ പേർസണൽ ലോൺ എങ്ങനെ ക്ലോസ് ചെയ്യാം?\n✅ ഒഡിഷ ഗ്രാമ്യ ബാങ്ക് പേർസണൽ ലോൺ സ്ഥിതി എങ്ങനെ അറിയാം?\nഒഡിഷ ഗ്രാമ്യ ബാങ്ക് കസ്റ്റമർ കെയർ നമ്പറിൽ വിളിച്ചു പേർസണൽ ലോൺ വിവരങ്ങൾ നൽകിയാൽ പേർസണൽ ലോൺ ബാലൻസ് അറിയാൻ കഴിയുന്നതാണ്.\n✅ ഒഡിഷ ഗ്രാമ്യ ബാങ്ക് പേർസണൽ ലോൺ സ്റ്റെമെന്റ്റ് എങ്ങനെ ഡൗണ്ലോഡ് ചെയ്യാം?\n✅ ഒഡിഷ ഗ്രാമ്യ ബാങ്ക് പേർസണൽ ലോൺ അക്കൗണ്ട് നമ്പർ എങ്ങനെ അറിയാം?\nഒഡിഷ ഗ്രാമ്യ ബാങ്കിന്റെ ശാഖാ സംന്ദ്ർശിച്ചു പേർസണൽ ലോൺ അക്കൗണ്ട് നമ്പർ അറിയാൻ കഴിയുന്നതാണ്.\n1 ഒഡിഷ ഗ്രാമ്യ ബാങ്ക് പേർസണൽ ലോൺ പ്രധാന സവിശേഷതകൾ\n2 ഒഡിഷ ഗ്രാമ്യ ബാങ്ക് പേർസണൽ ലോൺ പ്രയോജനങ്ങൾ\n3 ഒഡിഷ ഗ്രാമ്യ ബാങ്ക് പേർസണൽ ലോൺ യോഗ്യത മാനദണ്ഡങ്ങൾ\n4 ഒഡിഷ ഗ്രാമ്യ ബാങ്ക് പേർസണൽ ലോൺ ഫീസ്, മറ്റു നിരക്കുകൾ\n5 ഒഡിഷ ഗ്രാമ്യ ബാങ്ക് പേർസണൽ ലോൺ ആവശ്യമായ രേഖകൾ\n6 ഒഡിഷ ഗ്രാമ്യ ബാങ്ക് പേർസണൽ ലോൺ ഇ എം ഐ കാൽക്കുലേറ്റർ\n7 ഒഡിഷ ഗ്രാമ്യ ബാങ്ക് പേർസണൽ ലോൺ മറ്റു ബാങ്കുകളും ആയി താരതമ്യം ചെയ്യുമ്പോൾ\n8 ഒഡിഷ ഗ്രാമ്യ ബാങ്ക് പേർസണൽ ലോൺ എങ്ങനെ അപേക്ഷിക്കാം\n9 ഒഡിഷ ഗ്രാമ്യ ബാങ്ക് പേർസണൽ ലോൺ എന്തുകൊണ്ട് ഡയൽ എ ബാങ്ക് മുഖേന അപേക്ഷിക്കണം?\n10 ഒഡിഷ ഗ്രാമ്യ ബാങ്ക് പേർസണൽ ലോൺ ഇ എം ഐ എങ്ങനെ കണക്കു കൂട്ടാം?\n11 ഒഡിഷ ഗ്രാമ്യ ബാങ്ക് പേർസണൽ ലോൺ നടപടി ക്രമങ്ങൾക്ക് ആവശ്യം ആയ സമയം\n12 ഒഡിഷ ഗ്രാമ്യ ബാങ്ക് പേർസണൽ ലോൺ മുൻ‌കൂർ അടയ്ക്കുന്നതിന് ഫീസ്\n13 ഒഡിഷ ഗ്രാമ്യ ബാങ്ക് പേർസണൽ ലോൺ പ്രീ കാൽക്കുലേറ്റഡ് ഇ എം ഐ\n14 ഒഡിഷ ഗ്രാമ്യ ബാങ്ക് വിവിധ വായ്‌പ്പാ പദ്ധതികൾ\n14.1 ഒഡിഷ ഗ്രാമ്യ ബാങ്ക് പേർസണൽ ലോൺ ശമ്പളം ലഭിക്കുന്നവർക്ക്\n14.2 ഒഡിഷ ഗ്രാമ്യ ബാങ്ക് സ്വയം തൊഴിൽ ചെയ്യുന്നവർക്ക്\n14.3 ഒഡിഷ ഗ്രാമ്യ ബാങ്ക് വിദ്യാഭ്യാസ ലോൺ\n14.4 ഒഡിഷ ഗ്രാമ്യ ബാങ്ക് ഭവന വായ്‌പ്പാ\n14.5 ഒഡിഷ ഗ്രാമ്യ ബാങ്ക് പേർസണൽ ലോൺ ഗോവർണ്മെന്റ് ഉദ്യോഗസ്ഥർക്ക്\n15 ഒഡിഷ ഗ്രാമ്യ ബാങ്ക് പേർസണൽ ബാലൻസ് ട്രാൻസ്ഫർ\n16 ഒഡിഷ ഗ്രാമ്യ ബാങ്ക് ടോപ് അപ്പ്\n17 ഒഡിഷ ഗ്രാമ്യ ബാങ്ക് പേർസണൽ ലോൺ ലഭിക്കുന്നതിന് എങ്ങനെ അപേക്ഷിക്കാം?\n18 ഒഡിഷ ഗ്രാമ്യ ബാങ്ക് പേർസണൽ ലോൺ സ്ഥിതി\n19 ഒഡിഷ ഗ്രാമ്യ ബാങ്ക് പേർസണൽ ലോൺ പതിവ് ചോദ്യങ്ങൾ


ഇന്ത്യയും ബഹ്റൈനും തമ്മില് എയര് ബബ്ള് കരാര് ഒപ്പുവെച്ചു | Air Bubble Agreement signed between India and Bahrain\nഇന്ത്യയും ബഹ്റൈനും തമ്മില് എയര് ബബ്ള് കരാര് ഒപ്പുവെച്ചു\nSep 12, 2020, 01:02 AM IST\nമനാമ: ദീര്‍ഘനാളായി കാത്തിരുന്ന എയര് ബബ്ള് കരാര് പ്രാബല്യത്തിലായി. ഇന്ത്യയും ബഹ്റൈനും തമ്മിലുള്ള എയര് ബബ്ള് കരാര് വെള്ളിയാഴ്ച ഒപ്പു വെച്ചു. ഇരു രാജ്യങ്ങളിലേക്കുമുള്ള വിമാന സര്‍വീസ് ഉടന് തുടങ്ങുമെന്ന് ഇന്ത്യന് എംബസി അറിയിച്ചു. ഇന്ത്യയുടേയും ബഹ്റൈന്റെയും ദേശീയ വിമാനക്കമ്പനികള്‍ക്കാണ് സര്‍വീസ് നടത്താന് അനുമതി. ഇതനുസരിച്ചു എയര് ഇന്ത്യ, എയര് ഇന്ത്യ എക്‌സ്പ്രസ്സ്, ഗള്‍ഫ് എയര് വിമാനങ്ങള്‍ക്കാണ് സര്‍വീസ് നടത്താന് അനുമതി.\nബഹ്റൈനി പൗരന്മാര്‍ക്കും ബഹ്റൈനില് സാധുവായ വിസയുള്ളവര്‍ക്കും മാത്രമായിരിക്കും യാത്ര ചെയ്യാന് അനുമതി. വിസിറ്റ് വിസക്കാര്‍ക്കും യാത്ര ചെയ്യാം. കരാര് പ്രാബല്യത്തിലായതിനാല് മേലില് യാത്ര ചെയ്യുന്നതിന് ഇന്ത്യന് എംബസി യില് രജിസ്റ്റര് ചെയ്യേണ്ടതില്ല. ഇതുവരെ രജിസ്റ്റര് ചെയ്തവരുടെ ലിസ്റ്റും ഇതോടെ അസാധുവാകും. ദിവസേന വിമാന സര്‍വീസ് ഉണ്ടാകും എന്നതിനാല് ഇന്ത്യയില് കുടുങ്ങിക്കിടക്കുന്ന നിരവധി പേര്‍ക്ക് ഇത് അനുഗ്രഹമാകും. അതേസമയം കോവിഡ് മാനദണ്ഡമനുസരിച്ചു സാമൂഹിക അകലം പാലിച്ചുള്ള യാത്രയായതിനാല് ഓരോ ഫ്‌ലൈറ്റിലും യാത്രക്കാരുടെ എണ്ണം കുറക്കേണ്ടി വരും. ടിക്കറ്റിനായി എയര് ഇന്ത്യ സെയില്‍സ് ഓഫീസുമായും ഗള്‍ഫ് എയറിന്റെ സെയില്‍സ് ഓഫീസുമായും ട്രാവല് ഏജന്റുകളുമായും ബന്ധപ്പെടാവുന്നതാണ്.\nഇന്ത്യയില് കുടുങ്ങിക്കിടക്കുന്ന നിരവധി പേര്‍ക്ക് ആശ്വാസകരമാകുന്നതാണ് എയര് ബബ്ള് കരാര്. അതേസമയം ടിക്കറ്റ് നിരക്ക് താങ്ങാനാവാത്തതാകുമോയെന്ന ആശങ്കയിലുമാണ് പ്രവാസികള്. ഇന്ത്യയില്‍നിന്ന് വിമാന സര്‍വീസ് മുടങ്ങിക്കിടക്കുന്നതിനാല് വിസ കാലാവധി തീരാറായിട്ടുള്ള നിരവധി പേരാണ് ആശങ്കയോടെ ഇന്ത്യയില് കഴിയുന്നത്. പലരുടെയും വിസ കാലാവധി ഇതിനോടകം തീര്‍ന്നിട്ടുമുണ്ട്. ഇനി എങ്ങിനെ ബഹ്റൈനിലെത്തും എന്ന ആശങ്കയിലാണിവര്. ഇവരുടെ ജോലി നഷ്ടപെടുമോയെന്നും അറിയില്ല. കഴിഞ്ഞ ദിവസങ്ങളില് ഏതാനും സര്‍വീസുകള് ഇന്ത്യയില്‍നിന്ന് എയര് ഇന്ത്യ എക്‌സ്പ്രസ്സ് നടത്തിയെങ്കിലും നാമമാത്രമായ യാത്രക്കാര്‍ക്ക് മാത്രമാണ് ബഹറിനില് എത്താന് കഴിഞ്ഞത്.\nഅതേസമയം ബഹ്റൈനില്‍നിന്നു ഇന്ത്യയിലേക്ക് യാത്രക്ക് തടസ്സമുണ്ടായിരുന്നില്ല. ഇന്ത്യന് എംബസ്സിയില് രജിസ്റ്റര് ചെയ്തിട്ടുള്ള നിരവധി പേര് വന്ദേ ഭാരത് മിഷന് വഴി നാട്ടിലെത്തി. കൂടാതെ ബഹ്റൈന് കേരളീയ സമാജവും ബഹ്റൈന് കേരള സോഷ്യല് ഫോറവും മറ്റു നിരവധി സംഘടനകളും ചാര്‍ട്ടേര്‍ഡ് ഫ്‌ലൈറ്റുകള് ഏര്‍പ്പെടുത്തിയാല് നിരവധി പേര്‍ക്ക് നാട്ടിലെത്താന് കഴിഞ്ഞു. ഏതായാലും എയര് ബബ്ള് കരാര് വന്നതില് ആഹ്ലാദഭരിതരാണ് ബഹ്റൈനിലെ പ്രവാസികള്.\nContent highlights: Air Bubble Agreement signed between India and Bahrain


തൊണ്ടമാൻ രാജാവ് ഒളിപ്പിച്ചു വെച്ച നിധി തേടി കതകുപലമേട്ടിലേക്ക് ഒരു അഡാർ ട്രെക്കിങ്.. •Tech Travel Eat\nതൊണ്ടമാൻ രാജാവ് ഒളിപ്പിച്ചു വെച്ച നിധി തേടി കതകുപലമേട്ടിലേക്ക് ഒരു അഡാർ ട്രെക്കിങ്..\nവിവരണം – Rahim D Ce\nപതിവ് പോലെ തന്നെ പുതുമയുള്ള ഒരു Event ആയിട്ടാണ് ടീം YallaGo ഇത്തവണയും എത്തിയത്. ‘കതകുപലമേട്’ ട്രെക്കിങ് ആൻഡ് ക്യാമ്പിംഗ്. എന്നത്തേയും പോലെ തന്നെ ശനിയാഴ്ച്ച വെളുപ്പിനെ ഞാനും സൽമാനും ഈരാറ്റുപേട്ടയിൽ നിന്ന് കോതമംഗലത്തിനു വണ്ടി കയറി. കുറച്ചു പേർ ട്രാവലറിലും ബാക്കിയുള്ളവർ കാറിലുമായി നിധി തേടിയുള്ള യാത്രയ്ക്ക് രാവിലെ 8 മണിയോട് കൂടി തുടക്കം ആയി. ആദ്യമേ പോയത് മുള്ളരിങ്ങാട് വഴി മീനുളിയൻ പാറയിലേക്ക് ആണ്. സമുദ്ര നിരപ്പിൽ നിന്ന് ഏകദേശം 3000 അടി ഉയരത്തിലാണ് മീനുളിയൻ പാറ സ്ഥിതി ചെയ്യുന്നത്. മൂന്ന് കിലോമീറ്ററുകളോളം കുത്തനെയുള്ള കയറ്റം കയറി വേണം മുകളിൽ എത്താൻ. കൊടും വെയിലത്ത് ആ വലിയ പാറകൾ മുഴുവൻ ഞങ്ങൾ വലിഞ്ഞു കയറാൻ പ്രയാസപ്പെട്ടു. എങ്കിലും മുകളിൽ എത്തിയപ്പോൾ ഞങ്ങൾക്കു ആയി ഒരുക്കി വെച്ചിരുന്ന പ്രകൃതിയുടെ അത്ഭുതം കണ്ട് അതിശയിച്ചു. പാറ കൂട്ടങ്ങൾക്ക് ഇടയിൽ ആയി ഒരു കാട്. മൂന്ന് ഏക്കറുകളോളം വരുന്ന കാട്ടിൽ ചെറിയതും വലിയതും ആയ മരങ്ങളും വള്ളിപ്പടർപ്പുകളും നിറഞ്ഞ് നിൽക്കുന്നു.\nവ്യൂ പോയിന്റും മലകളും കണ്ട് ഇറങ്ങിയപ്പോയേക്കും സമയം ഉച്ച ആയിരുന്നു. പോകുന്ന വഴിക്ക് ഉച്ച ഭക്ഷണവും കഴിച്ചിട്ട് നേരെ കാറ്റാടി പാടങ്ങളാൽ നിറഞ്ഞു നിൽക്കുന്ന ചതുരങ്ക പാറയിലേക്ക്.. കാറ്റാടിയുടെ കാറ്റിൽ പറന്നു പോകുമോ എന്ന് വരെ സംശയിച്ചു..മുകളിലെ വ്യൂ പോയിന്റിൽ കയറി താഴേക്ക് നോക്കിയാൽ തമിഴ് നാടിന്റെ ഭാഗങ്ങൾ ആയ കമ്പം തേനി കാണാൻ സാധിക്കും. കുറച്ചു നേരം അവിടെ സൊറ പറഞ്ഞിരുന്നതിനു ശേഷം നമ്മുടെ ‘കതകുപലമേട്’ ക്യാമ്പിലേക്ക്.\nമിടുക്കിയായ ഇടുക്കിയിലെ ഏറ്റവും സുന്ദരിയായ സ്ഥലം എന്ന് തൊണ്ടമാൻ കോട്ടയെ അക്ഷരം തെറ്റാതെ വിളിക്കാം. ആളുകളുടെ ബഹളങ്ങളും ശല്യങ്ങളും ഇല്ലാതെ ഇളം കാറ്റും കൊണ്ട് പ്രകൃതി സൌന്ദര്യം ആസ്വദിച്ചിരിക്കാൻ പറ്റിയ ഒരിടം തന്നെയാണ്. കോട കൂടി ഉള്ള സമയം ആണെങ്കിൽ പറയുകയെ വേണ്ട. കിടിലൻ വ്യൂ ആയിരിക്കും. രാജപ്പാറ ബസ് സ്റ്റോപ്പിൽ നിന്നും രണ്ടു കിലോമീറ്റർ സഞ്ചരിച്ചാൽ തൊണ്ടമാൻ കോട്ടയിൽ എത്താം. ഏകദേശം ഒരു കിലോമീറ്റർ മാത്രം ദൂരം ടാറു ചെയ്തിരിക്കുന്നു. ഇരുവശവും മരങ്ങളും ഏലവും നിറഞ്ഞു നില്ക്കുന്ന തോട്ടങ്ങൾ. നല്ല തണുത്ത കാറ്റും, ശുദ്ധവായുവും ശ്വസിച്ചു കൊണ്ട് ആ ഇടവഴികളിലൂടെ തൊണ്ടമാൻ കോട്ടയെ ലക്ഷ്യമാക്കി ഞങ്ങടെ ട്രാവലർ നീങ്ങി.\nഅവിടെ ഞങ്ങളെയും കാത്ത് ജോർജ് ചേട്ടൻ നിൽപ്പുണ്ടായിരുന്നു. 1975 ൽ പണി കഴിപ്പിച്ച പഴയ മച്ചും തട്ടിൻ പുറവുമൊക്കെ ഉള്ള ഒരു പഴയ കാല ബൺഗ്ലാവിൽ ആണ് അന്ന് താമസ സൗകര്യം ഒരുക്കിയിരുന്നത്. വൈകിട്ട് ഒരു കട്ടനും കുടിച്ചിട്ട് എല്ലാവരും ബാഗൊക്കെ വെച്ച് സെറ്റ് ആയതിനു ശേഷം6മണി കയിഞ്ഞപ്പോയേക്കും തൊണ്ടമാൻ കോട്ട കാണുവാൻ ആയി പോയി. അതിനു മുകളിൽ നിന്നാൽ രാത്രിയുടെ നിലാ വെളിച്ചത്തിൽ പ്രകാശ പൂർണമായ തമിഴ് നാടൻ ഭംഗി ആസ്വധിക്കാൻ ആകും. പിന്നെ 8 മണി വരെ അവിടെ കൂടി. ഇളം കാറ്റും തണുപ്പും പിന്നെ തോമസ് ചേട്ടന്റെ വക അന്താക്ഷരിയും. പലരും പാട്ടുകൾ പുതിയാതൊക്കെ ഉണ്ടാക്കി പാടി. രാത്രിയിൽ ആന ശല്യം ഉളളത് കൊണ്ട് ഒരുപാട് സമയം അവിടെ കളയാതെ ക്യാമ്പിലേക്ക് പോയി. അപ്പോയത്തേക്കും ജോർജേട്ടൻ ഫ്രൈഡ് റൈസും ചിക്കനുമായി ഞങ്ങളെ കാത്തിരിക്കുകയായിരുന്നു. ഭക്ഷണ ശേഷം പരിചയപ്പെടലുകളും ക്യാമ്പ് ഫയറും കലാ പരിപാടികളുമായി അങ്ങനെ കൂടി.\nനാളത്തെ ട്രെക്കിങ്ങിന് വേണ്ട നിർദ്ദേശങ്ങളും പഴയ കാല ചരിത്രങ്ങളും പറഞ്ഞു ജോർജ് ചേട്ടൻ ഞങ്ങളെ പഴയ കാലത്തിലേക്ക് കൊണ്ട് പോയി. ഇനി ഒരു പഴയ കഥ സൊള്ളട്ടുമാ,, ചരിത്രത്തിലേക്ക്… തമിഴ്നാട്ടിലെ പുതുക്കോട്ട കേന്ദ്രം ആക്കി ഭരിച്ചിരുന്ന തമിഴ് രാജവംശത്തിലെ രാജാവ് ആയിരുന്നു തൊണ്ടമാൻ. തന്റെ രാജ്യം ആക്രമിച്ചു കീഴ്പെടുത്താൻ വന്ന ശത്രുരാജ്യത്തിന്റെ ആക്രമണത്തിൽ നിന്ന് രക്ഷപെടുവാൻ വേണ്ടി തമിനാടിന്റെയും കേരളത്തിന്റെയും അതിരിൽ കിടക്കുന്ന ഈ മലകയറി തൊണ്ടമാൻ രാജാവ് വന്നു. ഇവിടെ വാസസ്ഥലത്തിന് ചുറ്റും ഒരു വലിയ കോട്ട കെട്ടി. പിന്നെ രാജവംശത്തിന്റെ മുഴുവൻ സമ്പാദ്യവും ഇവിടെ ഉള്ള ഒരു മലയുടെ പാറയിൽ തീർത്ത ഒരു അറയിൽ ഒളിപ്പിച്ചു വെക്കുകയും ചെയ്തു. അതിനു ശേഷം ഒരു പാറ കല്ലുകൊണ്ട് ആ അറ അടച്ചു. പിന്നെ ആ കൽകതക് വലിച്ചു തുറക്കുവാൻ ഒരു ചങ്ങലയും പിടിപ്പിച്ചു. സമീപത്തു ഉള്ള ഒരു തടാകത്തിൽ അതിന്റെ മറ്റേ അറ്റവും ഇട്ടു. ആ ചങ്ങലയുടെ അറ്റം കണ്ടെത്തി അതു വലിച്ചാൽ നിധി വെച്ച അറയുടെ കൽകതക് തുറക്കും എന്നാണു പറയപ്പെടുന്നത്. അങ്ങനെയാണ് നിധി ഇരിക്കുന്ന മലയ്ക്ക് “കതകുപലമേട് ” എന്നും ഇവിടത്തെ കോട്ടയ്ക്ക് “തൊണ്ടമാൻ കോട്ട” എന്നും പേര് വന്നത്.\nഇവിടെ നിന്നും കതകുപലമേടിലെ നിധിയിരിക്കുന്ന മല മുകളിൽ എത്തിച്ചേരൽ ആണ് നമ്മുടെ നാളത്തെ പരിപാടി. ആനയും കാട്ടുപോത്തിന്റെയും ശല്യം ഇപ്പോൾ രൂക്ഷമായതിനാൽ രാവിലെ9മണിക്ക് ശേഷം കാട് കയറാം എന്നും പറഞ്ഞു. അപ്പോഴത്തേക്കും സമയം 11 കഴിഞ്ഞിരുന്നു. എല്ലാവരും നിദ്രയിലേക്ക് വീണു. വെളുപ്പിനെ5മണിക്ക് എല്ലാവരും അലാറം വെച്ചുവെങ്കിലും എണീറ്റപ്പോൾ6മണി കഴിഞ്ഞിരുന്നു. കിടന്നാൽ തന്നെ ഉറങ്ങി പോകുന്ന എന്തോ ഒരു മാന്ത്രികത ഉണ്ട്\n6 മണിക്കെ എല്ലാവരും എണീറ്റ് തൊണ്ടമാൻ കോട്ട ലക്ഷ്യമാക്കി നീങ്ങി. കേരളത്തിൽ നിന്ന് കൊണ്ട് തമിഴ് നാട്ടിലെ ഉദയം കാണാൻ ആയി കുറെ നേരം കാത്തിരുന്നു. നല്ല മേഘം ഉണ്ടായിരുന്നു എങ്കിലും ഒരുപാട് നിർത്തി ബോർ അടുപ്പിക്കാതെ ആദിത്യൻ ഭഗവാൻ വന്നുദിച്ചു. സമയം കളയാതെ ക്യാമ്പ് സൈറ്റിൽ പോയി ബ്രേക്ഫാസ്റ്റ് കഴിച്ചതിനു ശേഷം 9.30 ആയപ്പോൾ ഞങ്ങൾ കൊടും കാടിന് ഉള്ളിലൂടെ ഉള്ള ട്രെക്കിങ് ആരംഭിച്ചു..\nസാധാരണ കാട്ടിലെ പോലെ മനുഷ്യർ നടന്നു പോയ നടപ്പാതകൾ ഇവിടെ കുറവായിരുന്നു. പുതിയ പുതിയ വഴികൾ വെട്ടി വെട്ടി ആണ് മല കയറി പോകേണ്ടത്. അന്തോണി ചേട്ടനും പൊണ്ടാട്ടിയും ആണ് ഞങ്ങൾക്കായി വഴികൾ ഒരുക്കി തരുന്നത്. കൂട്ടത്തിൽ കഥകൾ പറഞ്ഞു തരാൻ ജോർജ് ചേട്ടനും. അങ്ങനെ ഞങ്ങൾ ഇരുപത്തഞ്ചു ആളുകൾ തൊണ്ടമാൻ കോട്ടയിൽ നിന്നും കതകുപലമേട്ടിലെ തൊണ്ട മാൻ രാജാവിന്റെ നിധി തേടി ഒരു സാഹസിക യാത്ര തുടങ്ങി. യാത്രയുടെ തുടക്കത്തിൽ തന്നെ ഉള്ള വഴികൾ എല്ലാം പുല്ലുകൾ വളർന്നു നില്ക്കുന്നതായിരുന്നു. ഒരാൾ വലുപ്പത്തിൽ ഉള്ള വലിയ പുല്ലുകൾ. അവ വകഞ്ഞു മാറ്റി വേണം പോകാൻ. പുല്ലു നിറഞ്ഞ വഴികൾ കഴിഞ്ഞു കാട്ടിലേക്ക് കയറുന്നിടത്ത് വഴി രണ്ടായി പിരിയുന്നുണ്ട്.\nഅന്തോണി ചേട്ടൻ പറഞ്ഞു നമുക്ക് ഒരു വഴിയേ പോയി മറ്റേ വഴി തിരിച്ചു ഇറങ്ങാമെന്ന്. രണ്ടാൾ പൊക്കത്തിൽ ഉള്ള മരങ്ങൾ മാത്രമേ അവിടെ ഉണ്ടായിരുന്നുള്ളൂ. പലയിടങ്ങളിൽ കുനിഞ്ഞും, മുള്ളുകൾ വെട്ടിമാറ്റിയും, വലിയ കയറ്റങ്ങളിൽ പരസ്പരം കൈകൊടുത്തും പതുക്കെ പതുക്കെ മുകളിലേക്ക് കയറി. കുറെ ദൂരം പോയപ്പോൾ ആളുകൾ നടന്നപോലത്തെ വഴിച്ചാലു കണ്ടു. അതിലൂടെ അല്പം നടന്നപ്പോൾ അണ്ണൻ വീണ്ടും പേടിപ്പെടുത്തി.ഇത് വഴിച്ചാൽ അല്ല എന്നും ഇത് ആനത്താര ആണെന്നും പറഞ്ഞു. പറഞ്ഞത് സത്യം തന്നെ ആയിരുന്നു. ആനകൾ മുകളിലേക്കും താഴേക്കും സ്ഥിരം ആയി ഇറങ്ങി, ചവിട്ടി മെതിച്ചു ഉണ്ടായ ഒരു വഴി. പലയിടത്തും അധികം പഴക്കം ഇല്ലാത്ത ആനപ്പിണ്ടങ്ങൾ, ആന ഒടിച്ചിട്ട മരച്ചില്ലകളും പല മരങ്ങളുടെയും തൊലികൾ കുത്തി പൊളിച്ചിട്ടിരിക്കുന്നതും കണ്ടു കൊണ്ട് യാത്ര തുടർന്നു ഞങ്ങൾ.\nഇടയ്ക്ക് ഇടയ്ക്ക് എത്താറായോ എത്താറായോ എന്ന് ചോദിച്ചെങ്കിലും ഇപ്പൊ എത്തും എന്ന് പറഞ്ഞു2മണിക്കൂർ കൊടും കാട്ടിലൂടെ നടത്തി അന്തോണി ചേട്ടൻ. വഴികൾ ഇല്ലാത്തതിനാൽ വഴികൾ ഇടയ്ക്ക് ഇടയ്ക്ക് തെറ്റി എങ്കിലും അന്തോണി ചേട്ടന്റെ പൊണ്ടാട്ടി ശരിയായ വഴി കണ്ടു പിടിച്ചു തന്നു കൊണ്ടേ ഇരുന്നു. അങ്ങിനെ ഒടുവിൽ ഞങ്ങൾ ആ മലമുകളിൽ എത്താറായി. കാട് മാറി വെയിൽ അടിച്ചു തുടങ്ങി. മനോഹരമായ കാഴ്ചകളും അതിശക്തമായ കാറ്റും ഞങ്ങളെ വരവേല്ക്കാൻ അവിടെ കാത്തു നില്ക്കുന്നുണ്ടായിരുന്നു.\nഅങ്ങനെ ഞങ്ങൾ മുകളിൽ എത്തി. കതകു പലമേട്ടിന്റെ ഏറ്റവും മുകളിലെ വലിയ പാറയുടെ തുമ്പത്ത് നിന്നാൽ ഞങ്ങൾ നടന്നു കയറിയ തൊണ്ട മാൻ കോട്ട അകലെ ഒരു പൊട്ടുപോലെ കാണാം. പിന്നെ മുൻപ് കണ്ട തമിഴ് നാടൻ ഗ്രാമങ്ങൾ വീണ്ടും കണ്ടു. ഇത്രയും ദൂരം, ഇത്രയും വലിയ മലയാണ് കയറിയത് എന്ന് വിശ്വസിക്കാൻ പലർക്കും കഴിഞ്ഞില്ല. അത്രയും മനോഹരം ആയ കാഴ്ചകളും, മറ്റും എല്ലാവരെയും ആവേശം കൊള്ളിച്ചു. കുറെ നേരം ഇളം കാറ്റും കൊണ്ട് വ്യൂ പോയിന്റും കണ്ടു കൺകുളിരണ കാഴ്ചയും കണ്ട് അവിടെ ഇരുന്നു. നല്ല വെയിൽ മൂക്കാൻ തുടങ്ങിയപ്പോ ഞങ്ങൾ തിരിച്ച് ഇറങ്ങി.\nപോയ വഴിയിൽ കൂടെ അല്ല ഞങ്ങൾ തിരിച്ച് ഇറങ്ങിയത്. കാട്ടുനാരകം പൂത്തു നിക്കുന്ന കാട്ടിലൂടെ ആയി പിന്നീടുള്ള യാത്ര. വന്ന വഴിയേക്കാളും 10 ഇരട്ടി മനോഹരമായിരുന്നു തിരിച്ചിറങ്ങിയ വഴി. കൊടും കാട് എന്നൊക്കെ പറഞ്ഞാൽ ഇതാണ്. മരങ്ങളും കാട്ട് പൂക്കളും നിറഞ്ഞ കാട്ടു വഴി. സൈഡിലൂടെ നീരുറവകളും വെള്ളച്ചാട്ടങ്ങളും ഒഴുകി ഇരുന്ന പാടുകൾ കാണാം. മഴ കാലം ആയിരുന്നെങ്കിൽ ആമസോൺ കാടുകളെ വെല്ലും ഈ കാട്. ഓരോരോ മരങ്ങളും പ്രത്യേക ഭംഗിയാണ്. പോകുന്ന വഴിക്ക് എല്ലാം വഴികൾ തെറ്റി എങ്കിലും അത് നന്നായി. നല്ല കുറെ കാഴ്ചകൾ കാണാൻ പറ്റി. അങ്ങനെ നടന്ന് നടന്ന്2മണി ആയപ്പോയേക്കും ഞങ്ങൾ ആ മല തിരിച്ച് ഇറങ്ങി.\nതാഴെ എത്തിയിട്ട് ആ മല നോക്കി എല്ലാവരും കുറെ നേരം നിന്നു. ഈ കൊടും മലയാണ് നമ്മൾ കീഴടക്കിയത് എന്ന ഭാവത്തിൽ. തൊണ്ടമാൻ രാജാവ് ഒളിപ്പിച്ച നിധി കണ്ടു പിടിക്കാൻ ആർക്കും ഇത് വരെ സാധിച്ചിട്ടില്ല എങ്കിലും കാഴ്ചയുടെ നയന വിസ്മയം എന്ന ഏറ്റവും വലിയ നിധി കിട്ടിയ സന്തോഷത്തിൽ ജോർജ് ചേട്ടൻ ഒരുക്കിയ നാടൻ ഊണും കഴിച്ചിട്ട് ആ ബംഗ്ളാവിനോട് ഞങ്ങൾ വിട പറഞ്ഞു. ഈ Trecking നെ പറ്റി കൂടുതൽ അറിയുന്നതിനും ബുക്ക് ചെയ്യുന്നതിനും വിളിക്കാം Rahim : 9656720458.


Arathi Sankar, Author at Aksharathalukal\nചെമ്മണ്ണിൽ തീർത്ത ഇടുങ്ങിയ പാതയോരം. പാതയിലേക്ക് ചാഞ്ഞുനിന്ന മരച്ചില്ലകൾ ആ ഇടനാഴികൾക്ക് തണലും തണുപ്പുമേകി. പാതയുടെ ഇരുവശങ്ങളിലായി നിന്ന തേക്കുമരങ്ങൾ കുഞ്ഞുവെള്ളപ്പൂക്കൾ പൊഴിച്ചു എന്നെ വരവേറ്റു. ഇന്നലത്തെ രാത്രിമഴയിൽ അങ്ങിങ്ങായി ഉതിർന്നുവീണ മല്ലിപ്പൂക്കൾ പാതയെ… Read More »പറയാതെ വന്ന കൂട്ടുകാരി\nചുമന്ന ആകാശം മെല്ലെ അന്ധകാരത്തിനു വഴിയൊരുക്കിത്തുടങ്ങി. വീഥികളിൽ നിന്ന് വീടുകളിലേക്ക് ആളുകൾ ചേക്കേറുന്നുണ്ട്. ഇരുണ്ട കാർമേഘങ്ങൾ പതിയെ മഴ പൊഴിച്ചുകൊണ്ടിരുന്നു. മഴത്തുള്ളികൾ പുതുമണ്ണിൽ പതിക്കുന്ന സ്വരവും, അതിൽ നിന്നുയർന്ന നനുത്ത ഗന്ധവും അന്തരീക്ഷത്തിൽ തളം… Read More »അവൾ


മംഗലാപുരത്ത് അപകടത്തിൽ പെട്ട ബോട്ട് പൂർണമായും മുങ്ങി; രക്ഷാപ്രവർത്തനം പ്രതിസന്ധിയിൽ - Media Vision News\nമംഗലാപുരം ബോട്ടപകടത്തിൽ കാണാതായ ആളുകൾക്കുള്ള തെരച്ചിൽ പ്രതിസന്ധിയിൽ. അപകടത്തിൽ പെട്ട ബോട്ട് പൂർണമായും കടലിൽ മുങ്ങിയതാണ് പ്രതിസന്ധിക്ക് കാരണമായിരിക്കുന്നത്. കാണാതായ9മത്സ്യത്തൊഴിലാളികളും ബോട്ടിനുള്ളിലെ ക്യാബിനിൽ ഉണ്ടെന്നാണ് നിഗമനം. രക്ഷാപ്രവർത്തനം നടത്തുന്ന കോസ്റ്റ് ഗാർഡ് അപകട സ്ഥലത്ത് തുടരുകയാണ്.\nഉണർന്നിരുന്ന രണ്ട് പേർ മാത്രമാണ് രക്ഷപ്പെട്ടത്. കപ്പൽ വന്ന് ഇടിച്ചപ്പോൾ ഇവർ പുറത്തേക്ക് തെറിച്ചുവീഴുകയായിരുന്നു. ബാക്കിയുള്ളവർ ബോട്ടിൻ്റെ ക്യാബിനിൽ കിടന്ന് ഉറങ്ങുകയായിരുന്നു.\nകോഴിക്കോട് ബേപ്പൂരിൽ നിന്ന് മീൻ പിടിക്കാൻ പോയ ബോട്ടാണ് അപകടത്തിൽ പെട്ടത്. ബോട്ടിൽ കപ്പലിടിച്ച് മൂന്ന് പേർ മരണപ്പെട്ടിരുന്നു. മംഗലാപുരത്ത് നിന്ന് 80 കിലോമീറ്റർ അകലെ പുറംകടലിലാണ് അപകടമുണ്ടായത്.\nബോട്ടിലുണ്ടായിരുന്നത് എഴ് തമിഴ്‌നാട് സ്വദേശികളും ഏഴ് മറ്റ് സംസ്ഥാനക്കാരുമാണ്. ഇവരിൽ രണ്ട് പേരെ രക്ഷപ്പെടുത്തി.\nഞായറാഴ്ച രാത്രി ബേപ്പൂരിൽ നിന്ന് പുറപ്പെട്ട ബോട്ട് ഇന്ന് പുലർച്ചെ രണ്ട് മണിയോടെയാണ് അപകടത്തിൽ പെട്ടത്. കോസ്റ്റ് ഗാർഡിന്റെ മൂന്ന് കപ്പലുകളും ഒരു വിമാനവും രക്ഷാപ്രവർത്തനത്തിന് നേതൃത്വം നൽകുന്നുണ്ട്. സിംഗപ്പൂരിൽ നിന്ന് മുംബൈയിലേക്ക് ചരക്കുമായി പോയ എപിഎൽ ഹാവ്‌റെ കപ്പലാണ് അപകടമുണ്ടാക്കിയത്. ഈ കപ്പൽ കോസ്റ്റ് ഗാർഡിന്റെ കസ്റ്റഡിയിലാണ്.\nPrevious article1 മുതൽ9വരെ ക്ലാസുകളിലെ വിദ്യാർത്ഥികള്‍ക്ക് ഓള് പാസ്: മാർഗനിർദേശങ്ങൾ ഇവയാണ്…\nNext articleആര്‍ക്കും നിങ്ങളുടെ വാട്ട്സ്ആപ്പ് ഡിലീറ്റ് ചെയ്യാം; ഗുരുതര പ്രശ്നം ഇങ്ങനെ


തക്കാളി ഉടൻ ‘നൂറ’ടിക്കും | Wayanad | Kerala | Deshabhimani | Sunday May 22, 2022\nസെഞ്ചുറിക്ക് 10 രൂപയകലെ തക്കാളി വില. വെള്ളിയാഴ്‌ച വിപണി വിലയനുസരിച്ച് പലയിടങ്ങളിലായി 85 മുതൽ 90 രൂപ രൂപവരെയാണ് വില. തുച്ഛമായ വിലയ്‌ക്ക് കിട്ടിക്കൊണ്ടിരുന്ന തക്കാളി പെട്ടെന്ന് വലിയ വില നൽകി വാങ്ങേണ്ട അവസ്ഥയിലാണ് ഉപഭോക്താക്കൾ. നൂറുരൂപക്ക് അത്യാവശ്യമുള്ള എല്ലാ പച്ചക്കറികളും വാങ്ങി ഉപയോഗിച്ചിരുന്നവർ തക്കാളിക്ക് മാത്രം വലിയ തുക നൽകേണ്ട അവസ്ഥയിലായി.\nഉൽപ്പാദനം കുറഞ്ഞതും കാലംതെറ്റി മഴ പെയ്‌തതുമാണ് കൃഷി നശിച്ച് തക്കാളിയുടെ വിലകൂടാൻ കാരണമായയതെന്ന് വ്യാപാരികൾ പറയുന്നു. കർണാടക, തമിഴ്നാട് എന്നിവിടങ്ങളിൽനിന്നാണ് ജില്ലയിലേക്ക് കൂടുതൽ തക്കാളിയെത്തുന്നത്. ഒരുകിലോ തക്കാളി വാങ്ങാനെത്തുന്നവർ 250 ഗ്രാമായി ചുരുങ്ങിയതായി വ്യാപാരികൾ പറഞ്ഞു.\nവീട്ടുകാർക്കും, ഹോട്ടലുകൾക്കും വിഭവങ്ങൾ ഒരുക്കുന്നതിൽ തക്കാളി അനിവാര്യമായതിനാൽ വിലവർധന തിരിച്ചടിയായി.\nകഴിഞ്ഞ മാസം ഒരുകിലോ തക്കാളിക്ക് 25 മുതൽ 50 രൂപ വരെയായിരുന്നു. സാധാരണ വരുന്ന ലോഡിന്റെ പകുതി മാത്രമേ ഇപ്പോൾ വരുന്നുള്ളൂ. ഇന്ധന വില വർധനയും വില കൂടാൻ കാരണമായി. കഴിഞ്ഞ ഡിസംബറിൽ വില ഉയർന്നിരുന്നെങ്കിലും മാർച്ച് അവസാനത്തോടെ കുറഞ്ഞിരുന്നു.\nവില കൂടിയതിനാൽ കച്ചവടം കുറഞ്ഞപ്പോൾ തക്കാളി ചീഞ്ഞു പോകുന്ന അവസ്ഥയുമുണ്ട്. വലിയ വില കൊടുത്ത് മൊത്തവ്യാപാരികളുടെ കൈയിൽനിന്ന് പച്ചക്കറി വാങ്ങി നഷ്ടം വരുന്ന അവസ്ഥയും വ്യാപാരികൾക്കുണ്ട്. മുരിങ്ങക്ക 100, പയർ 80, ബീൻസ് 120 തുടങ്ങി മറ്റു പച്ചക്കറികൾക്കും വിലകൂടി. അതേസമയം അപ്രതീക്ഷിത മഴ പഴവർഗ വിപണിയെ സാരമായി ബാധിച്ചു. മാങ്ങയടക്കം ചീഞ്ഞു പോകുന്ന അവസ്ഥയാണ്. തണുപ്പ് കാരണം വാങ്ങാനാളില്ലാത്തതാണ് വിപണിയെ ബാധിച്ചത്.\nസൗത്ത് ഇന്ത്യൻ ബാങ്കിലേക്ക് 5ന് നിയമ ലംഘന മാർച്ച്


തീറ്റപ്രിയരെ കാത്ത് , രുചിയുടെ മാലപ്പടക്കവുമായി ‘ ഹോജ മുക്ക് ‘ – Media Ink Online\nതീറ്റപ്രിയരെ കാത്ത് , രുചിയുടെ മാലപ്പടക്കവുമായി ‘ ഹോജ മുക്ക് ‘\nവിശക്കുന്നുണ്ടോ? ഡോണ്ട് വറി! നമ്മുടെ ഹോജ മുക്കുണ്ടല്ലോ !\nവിശക്കുന്നുണ്ടോ ? ഹോജ മുക്കിലേക്ക് പോരെ…. ലാവിഷായി കഴിക്കാം, ഏതു വെറൈറ്റി വേണമെങ്കിലും പരീക്ഷിക്കാം , കീശ കാലിയാകും എന്ന പേടി അശേഷം വേണ്ട. കൊച്ചിയുടെ ഹൃദയഭാഗത്ത് പനമ്പിള്ളി നഗറിലുള്ള ആലിബാബ റെസ്റ്റോറന്റിന്റെ ഭാഗമായ ഹോജ മുക്കാണ് കഥയിലെ താരം. മലബാർ വിഭവങ്ങളാണ് ഇവിടുത്തെ പ്രത്യേകത. മലബാർ വിഭവങ്ങൾ എന്ന് പറഞ്ഞാൽ, നാലുമണി പലഹാരങ്ങളിലാണ് ഹോജ മുക്ക് സ്പെഷ്യലൈസ് ചെയ്തിരിക്കുന്നത്.\nഅതിനാൽ നാല് മണി അടിക്കേണ്ട താമസം , സൊറ പറയാനും ചായകുടിക്കാനും ഓരോരോ രുചികൾ മാറി മാറി പരീക്ഷിക്കാനും ഒക്കെയായിയി ഇവിടെ ആളുകളുടെ തിരക്കാണ്. കായ്പോള. ഇലയാഞ്ചി, മടക്ക്, തുർക്കി പത്തിരി, ചട്ടിപ്പത്തിരി, ഉള്ളിവട, ബോണ്ട, ഉന്നക്കായ, മുട്ടയപ്പം, മുട്ടബാജി , പഴം പൊരി, ഏത്തക്ക ബാജി, ഏത്തക്കായപ്പം, അപ്പം , എന്ന് വേണ്ട മലബാറിൽ എന്തൊക്കെ കിട്ടുമോ അതെല്ലാം എല്ലാ ദിവസവും നമ്മുടെ ഈ ഹോജമുക്കിൽ ലഭ്യമാണ്.\nആലിബാബ റെസ്റ്റോറന്റിന്റെ ഭാഗമായി തുടങ്ങിയ ഹോജ മുക്ക് സാധാരണക്കാരെ ഉദ്ദേശിച്ചുള്ള സ്നാക്സ് സെന്റർ ആണ്. എന്നാൽ ഇപ്പോൾ ആലിബാബയെക്കാൾ മികച്ച വരുമാനം നേടിത്തരുന്നത് ഹോജമുക്കാണ് . അത്രക്ക് പ്രസിദ്ധമാണ് ഇവിടുത്തെ രുചി വൈവിധ്യം.\nവെയിലായാലും മഴയായാലും വില്പനയ്ക്ക് ഒട്ടും കുറവില്ല. ഇവിടുത്തെ ചായക്ക് പോലും ഒരുപ്രത്യേക രുചിയാണ് എന്നാണ് സ്ഥിരം കസ്റ്റമേഴ്സ് പറയുന്നത്. ഇനിയിപ്പോൾ, മലബാർ ഭക്ഷണം വേണ്ട എന്ന് തോന്നിയാൽ, മോമോസും മറ്റും ഇവിടെ തയ്യാറാണ്. 55 മുതൽ 60 രൂപവരെയാണ് ശരാശരി വയറു നിറയെ ഭക്ഷണം കഴിച്ചാൽ ഹോജമുക്കിൽ ചെലവാക്കേണ്ടി വരിക.\nഇവിടുത്തെ മസാല മക്രോണിക്കും തരിക്കഞ്ഞിക്കും വൻ ഡിമാൻഡ് ആണ്. പ്രതിദിനം അഞ്ഞൂറ് പേരെങ്കിലും ഇവിടെ വരുന്നുണ്ട് എന്നാണ് കണക്ക്. കുറഞ്ഞ ചെലവ് , നാവിൽ രുചിയൂറുന്ന ഭക്ഷണം ,ഒപ്പം ഹോജ മുക്കിലെ മികവാർന്ന അന്തരീക്ഷം , ഈ മൂന്നു ഘടകങ്ങളാണ് ഹോജ മുക്കിലേക്ക് ദിനം പ്രതി ആളുകളെ ആകർഷിക്കുന്നത്.\nRelated Topics:Foodhoja mukk


വീണ്ടും നിപ; ഈ കാര്യങ്ങള് ശ്രദ്ധിക്കൂ, പ്രതിരോധത്തിന് അറിയേണ്ടതെല്ലാം...\nThiruvananthapuram, First Published 4, Jun 2019, 10:04 AM\nഒരു വര്‍ഷത്തെ ഇടവേളയ്ക്ക് ശേഷം സംസ്ഥാനത്തെ ആശങ്കയിലാഴ്ത്തി വീണ്ടും നിപ വൈറസ് ബാധ സ്ഥിരീകരിച്ചു. കൊച്ചിയില് മാധ്യമപ്രവര്‍ത്തകരെ കണ്ട ആരോഗ്യമന്ത്രി കെകെ ഷൈലജയാണ് സംസ്ഥാനത്ത് വീണ്ടും നിപ സാന്നിധ്യം സ്ഥിരീകരിച്ചത്.\nഒരു വര്‍ഷത്തെ ഇടവേളയ്ക്ക് ശേഷം സംസ്ഥാനത്തെ ആശങ്കയിലാഴ്ത്തി വീണ്ടും നിപ വൈറസ് ബാധ സ്ഥിരീകരിച്ചു. കൊച്ചിയില് മാധ്യമപ്രവര്‍ത്തകരെ കണ്ട ആരോഗ്യമന്ത്രി കെകെ ഷൈലജയാണ് സംസ്ഥാനത്ത് വീണ്ടും നിപ സാന്നിധ്യം സ്ഥിരീകരിച്ചത്. വടക്കര് പറവൂര് സ്വദേശിയും തൊടുപുഴയില് ഒരു സ്വകാര്യ കോളേജിലെ എഞ്ചിനീയറിംഗ് വിദ്യാര്‍ത്ഥിയുമായ 21-കാരനിലാണ് നിപ വൈറസിന്‍റെ സാന്നിധ്യം കണ്ടെത്തിയത്. കടുത്ത പനിയെ തുടര്‍ന്ന് കൊച്ചിയിലെ സ്വകാര്യ ആശുപത്രിയില് പ്രവേശിപ്പിച്ച വിദ്യാര്‍ത്ഥിയുടെ സാംപിളുകള് ഡോക്ടര്‍മാര് സംശയം തോന്നിയതിനെ തുടര്‍ന്ന് പരിശോധയനയ്ക്ക് അയച്ചതോടെ സംസ്ഥാനത്ത് ഭീതിയിലാഴ്ത്തി വീണ്ടും നിപ വൈറസ് സാന്നിധ്യം തെളിഞ്ഞ്. ഈ ഒരു സാഹചര്യത്തില് രോഗത്തെ കുറിച്ച് അറിയേണ്ടതെല്ലാം ആരോഗ്യ വകുപ്പ് തയ്യാറാക്കിയത് എന്തൊക്കെയെന്ന് നോക്കാം.\nഅണുബാധയുണ്ടായാല് അഞ്ച് മുതല് 14 ദിവസം കഴിയുമ്പോഴാണ് രോഗ ലക്ഷണങ്ങള് പ്രകടമാകുക. പനിയും തലവേദനയും തലകറക്കവും ബോധക്ഷയവുമൊക്കെയാണ് പ്രധാന ലക്ഷണങ്ങള്. ചുമ, വയറുവേദന, മനംപിരട്ടല്, ഛര്‍ദി, ക്ഷീണം, കാഴ്ചമങ്ങല് തുടങ്ങിയ ലക്ഷണങ്ങളും അപൂര്‍വമായി പ്രകടിപ്പിക്കാം.\nരോഗലക്ഷണങ്ങള് ആരംഭിച്ച ഒന്നു രണ്ടു ദിവസങ്ങള്‍ക്കകം തന്നെ ബോധക്ഷയം വന്ന് കോമ അവസ്ഥയിലെത്താന് സാധ്യതയുണ്ട്. തലച്ചോറിനെ ബാധിക്കുന്ന എന്‍സഫലൈറ്റിസ് ഉണ്ടാവാനും വലിയ സാധ്യതയാണുള്ളത്.\nവൈറസ് ബാധയുള്ള വവ്വാലുകളില് നിന്നും രോഗം പകരാതിരിക്കാന് സ്വീകരിക്കേണ്ട മുന് കരുതലുകള് നോക്കാം\n1. വൈറസ് ബാധയുള്ള വവ്വാലുകളുടെ കാഷ്ഠം മനുഷ്യ ശരീരത്തിന്റെ ഉള്ളിലെത്തിയാല് അസുഖം ഉണ്ടാകാം. ഇതിനുള്ള സാഹചര്യങ്ങളെല്ലാം ഒഴിവാക്കുക. ഉദാഹരണമായി വവ്വാലുകള് ധാരാളമുളള സ്ഥലങ്ങളില് നിന്നും തുറന്ന കലങ്ങളില് ശേഖരിക്കുന്ന കള്ള് ഒഴിവാക്കുക.\n2. പക്ഷിമൃഗാദികളും വവ്വാലും കടിച്ച കടിച്ച ചാമ്പങ്ങ, പേരയ്ക്ക, മാങ്ങ പോലുള്ള കായ് ഫലങ്ങള് ഒഴിവാക്കുക.\n6. രോഗികളുമായി സമ്പർക്കത്തിൽ ഏർപ്പെട്ടശേഷം സോപ്പുപയോഗിച്ച് കൈ നന്നായി കഴുകി വൃത്തിയാക്കുക..\n1. മാസ്‌ക്, കൈയുറ (ഗ്ലൗസ്), ഗൗണ് എന്നിവയൊക്കെ രോഗിയുമായി ഇടപഴകുമ്പോള് ഉടനീളം ഉപയോഗിക്കേണ്ടതാണ്. ഇവ ഉപയോഗിച്ച ശേഷം അഴിക്കുമ്പോള് വളരെയധികം ജാഗ്രതയും സുരക്ഷിതത്വവും പാലിക്കേണ്ടതാണ്. തീര്‍ത്തും സൂക്ഷ്മമായ വായുവിലെ കണങ്ങളില് 95 ശതമാനവും ശ്വസിക്കുന്നത് തടയാന് കഴിയുന്ന എന്-95 മാസ്‌കുകള് രക്തവും സ്രവങ്ങളും ടെസ്റ്റിനായെടുക്കുമ്പോഴും ട്യൂബ് ഇടുന്നത് പോലുളള ഇടപെടല് വേളയിലും നിഷ്‌കര്‍ഷിക്കേണ്ടതാണ്.\n2. കൈകള് സോപ്പുപയോഗിച്ച് 20 സെക്കന്റെങ്കിലും വൃത്തിയായ് കഴുകുക.\n3. അണുനാശികാരികളായ ക്ലോറോഹെക്‌സിഡൈന് അല്ലെങ്കില് ആള്‍ക്കഹോള് അടങ്ങിയ ഹസ്ത ശുചികരണ ദ്രാവകങ്ങള് (ഉദാ. സാവ്‌ലോണ് പോലുള്ള) കൊണ്ട് ശുശ്രൂഷയ്ക്ക് ശേഷം കൈ കഴുകാവുന്നതാണ്.\n4. ശുശ്രൂഷയ്ക്ക് ഉപയോഗിക്കുന്ന ഉപകരണങ്ങള് പരമാവധി ഡിസ്‌പോസബിള് ആവുന്നതാണ് ഉത്തമം. പുനരുപയോഗം അനിവാര്യമെങ്കില് ശരിയായ രീതിയില് അണു നശീകരണത്തിന് ശേഷം മാത്രമെന്ന് ഉറപ്പ് വരുത്തണം. ഓട്ടോക്ലേവ് ചെയ്യുക ഗ്ലൂട്ടറാല്‍ഡിഹൈഡ് ഉപയോഗിക്കുക എന്നിവയാണ് അണു നശീകരണത്തിന് ഉപയോഗിക്കേണ്ടത്.\n5. ആശുപത്രികള്‍ക്കും പരിചരിക്കുന്നവര്‍ക്കും ഉള്ള പൊതുവായ അണുനശീകരണ മാര്‍ഗങ്ങള് ആരോഗ്യ വകുപ്പ് വെബ്‌സൈറ്റില് ലഭ്യമാണ്.\nLast Updated 4, Jun 2019, 10:06 AM


"പറയാതെ വന്നു ജീവനിൽ " റൊമാന്റിക് മൂഡിൽ പൃഥ്വിക്ക്\n“പറയാതെ വന്നു ജീവനിൽ ” റൊമാന്റിക് മൂഡിൽ പൃഥ്വിക്ക് ഒപ്പം ചിത്രം പങ്കുവച്ച് സുപ്രിയ.\nപൃഥ്വിരാജ് സുകുമാരൻ സംവിധാനം ചെയ്ത ഏറ്റവും പുതിയ ചിത്രമാണ് ബ്രോ ഡാഡി എന്ന ചിത്രം. ചിത്രം മികച്ച പ്രേക്ഷക സ്വീകാര്യതയോടെയാണ് ഡിസിനീ പ്ലസ് ഹോട്ട് സ്റ്റാറിൽ. ചിത്രത്തിൽ പ്രധാന കഥാപാത്രത്തെ അവതരിപ്പിക്കുന്ന പൃഥ്വിരാജും മോഹൻലാലും ആണ്. മലയാളത്തിൽ നിരവധി ആരാധകരാണ് ഇരുവർക്കും ഉള്ളത്. അതുകൊണ്ട് തന്നെ ചിത്രം ഓരോ ദിവസവും ആരാധകരുടെ ഹൃദയത്തിൽ ഇടം നേടി കൊണ്ടാണ് മുന്നോട്ടു പോയിക്കൊണ്ടിരിക്കുന്നത്.\nഇപ്പോൾ അതിൻറെ സന്തോഷ് നിമിഷങ്ങൾക്ക് ഇടയിൽ നിന്നും പൃഥ്വിരാജും സുപ്രിയയും പങ്കുവെച്ച് പുതിയ ചിത്രമാണ് വൈറൽ ആയി മാറുന്നത്. ഇരുവരും ഒരുമിച്ചിരിക്കുന്ന പുതിയ ചിത്രമാണ് സുപ്രിയ പങ്കുവച്ചത്. അതിനു ഇൻസ്റ്റഗ്രാമിൽ ഗാനം ആയിട്ട് ബ്രോ ഡാഡിയുടെ തന്നെ പറയാതെ വന്നു ജീവനിൽ നിറമേകി അറിയാതെ എന്ന് പറഞ്ഞുകൊണ്ട് സുപ്രിയ പൃഥ്വിക്കൊപ്പം ഉള്ള ചിത്രം പങ്കുവച്ചപ്പോൾ ആരാധകരെല്ലാം അത് ഏറ്റടുത്ത് ഒരു കാഴ്ചയായിരുന്നു കാണാൻ സാധിച്ചിരുന്നത്. സുപ്രിയ സോഷ്യൽ മീഡിയയിൽ സജീവമാണെങ്കിലും ചിത്രങ്ങളൊന്നും അങ്ങനെ പങ്കു വയ്ക്കാറില്ല. അതുകൊണ്ടു തന്നെ സുപ്രിയ പങ്കുവയ്ക്കുന്ന ചിത്രങ്ങൾക്കെല്ലാം വലിയ ജന സ്വീകാര്യതയാണ് ലഭിക്കാറുള്ളത്.\nകറുത്ത ഷർട്ടിൽ അതിസുന്ദരിയായ ആണ് സുപ്രിയ എത്തിയതെങ്കിൽ വെള്ള ഷർട്ടിലാണ് പൃഥി എത്തിയിരിക്കുന്നത്. ഇതിനോടകം തന്നെ പ്രഥിയുടെ ഫാൻ പേജുകൾ എല്ലാം ഈ ചിത്രം ഏറ്റെടുത്ത് കഴിയുകയും ചെയ്തിരിക്കുകയാണ്. വലിയ സ്വീകാര്യതയാണ് ഈ ചിത്രത്തിന് ലഭിക്കുന്നത്. അതോടൊപ്പം തന്നെ ഡിസ്നി പ്ലസ് ഹോട്ട് സ്റ്റാറിൽ വിജയത്തോടെയാണ് ചിത്രം പ്രദർശനം തുടർന്നു കൊണ്ടിരിക്കുന്നത്.\nഇതുവരെയുള്ള എല്ലാ റെക്കോർഡുകളും എത്തിക്കുവാൻ ചിത്രത്തിനു സാധിച്ചു എന്നാണ് മനസിലാക്കാൻ സാധിക്കുന്നത്. ഇന്ത്യയിലെ തന്നെ ഏറ്റവും കൂടുതൽ ആളുകൾ കണ്ട രണ്ടാമത്തെ ചിത്രമായി മാറി എന്നും റിലീസിംഗ് ഡേറ്റ് തന്നെ ഏറ്റവും കൂടുതൽ ആളുകൾ ഡൗൺലോഡ് ചെയ്ത ചിത്രം ആയി മാറിയെന്നും ഒക്കെ മനസ്സിലാക്കാനും സാധിക്കുന്നുണ്ട്..ഡിസ്നി പ്ലസ് ഹോട്ട് സ്റ്റാറിനെ ചരിത്രത്തെ തന്നെ മാറ്റി കുറിച്ച് ഒരു വിജയമാണ് ചിത്രത്തിലേതിയെന്നണ് ഇപ്പോൾ മനസ്സിലാക്കാൻ കഴിയുന്നത്.


കണ്ണൂരിൽ എസ്.ഡി.പി.ഐ പ്രവർത്തകനെ വെട്ടിക്കൊലപ്പെടുത്തി ; കൊലപാതകത്തിന് പിന്നിൽ ബി.ജെ.പിയെന്ന് എസ്.ഡി.പി.ഐ ⋆ Third Eye News Live\nകണ്ണൂരിൽ എസ്.ഡി.പി.ഐ പ്രവർത്തകനെ വെട്ടിക്കൊലപ്പെടുത്തി ; കൊലപാതകത്തിന് പിന്നിൽ ബി.ജെ.പിയെന്ന് എസ്.ഡി.പി.ഐ\nകണ്ണൂർ : വെഞ്ഞാറമൂട് കൊലപാതകത്തിന്റെ ഞെട്ടലിൽ നിന്നും കേരളം ഉണരുന്നതിന് മുൻപ് തന്നെ സംസ്ഥാനത്ത് വീണ്ടുമൊരു രാഷ്ട്രീയ കൊലപാതകം കൂടി. കണ്ണൂരിൽ എഡ്.ഡി.പി.ഐ പ്രവർത്തകനെ വെട്ടിക്കൊലപ്പെടുത്തി.\nഎസ്ഡിപിഐ പ്രവർത്തകനും കണ്ണവം സ്വദേശിയുമായ സലാഹുദീനാണ് കൊല്ലപ്പെട്ടത്. വണ്ടി കൊണ്ട് ഇടിച്ചു വീഴ്ത്തിയ സലാഹുദീനെ വെട്ടിക്കൊന്നതായാണ് ലഭിക്കുന്ന റിപ്പോർട്ട്.\nഇന്ന് വൈകുന്നേരം നാലുമണിയോടെയാണ് സംഭവം നടന്നത്. കൊലപാതകത്തിന്റെ കൂടുതൽ വിവരങ്ങൾ ലഭ്യമായി വരുന്നതേയുള്ളൂ.\nകഴുത്തിൽ വെട്ടേറ്റ ഇദ്ദേഹം സംഭവസ്ഥലത്ത് വച്ച് തന്നെ മരിക്കുകയായിരുന്നുവെന്നാണ് പുറത്ത് വരുന്ന റിപ്പോടട്ടുകൾ. ആഴത്തിലുള്ള മുറിവാണ് കഴുത്തിലേറ്റത്. തലശ്ശേരി ജനറൽ ആശുപത്രിയിൽ എത്തിച്ച സലാഹുദീന്റെ മൃതദേഹം തലശ്ശേരി സഹകരണ ആശുപത്രി മോർച്ചറിയിലേക്ക് മാറ്റിയിട്ടുണ്ട്.\nഎ.ബി.വി.പി പ്രവർത്തകൻ ശ്യാമപ്രസാദ് വധക്കേസിലെ ഏഴാം പ്രതിയാണ് കൊല്ലപ്പെട്ട സ്വലാഹുദ്ദീൻ. ഈ കേസിന്റെ വിചാരണ ഇതുവരെ ആരംഭിച്ചിട്ടില്ല. കൊലപാതകത്തിന് പിന്നിൽ ബി ജെ പിയാണെന്ന് എസ് ഡി പി ഐ ആരോപിച്ചു\nPrevious articleറംസിയുടെ മരണത്തിൽ ഹാരിഷിനെ അറസ്റ്റ് ചെയ്തതിന് പിന്നാലെ സീരിയൽ നടി ലക്ഷ്മി പ്രമോദിനെയും ആരിഫയേയും പൊലീസ് ചോദ്യം ചെയ്തു ; പത്ത് ലക്ഷം രൂപ കടമുള്ളതിനാൽ മറ്റൊരു വിവാഹത്തിന് ഹാരിഷിനെ അനുവദിക്കണമെന്ന് പറഞ്ഞതും ആരിഫ ; റംസിയെ നിർബന്ധിച്ച് അബോർഷൻ നടത്തിയതിന് പിന്നിൽ നടി ലക്ഷ്മി\nNext articleകാട്ടുപന്നിയെ കുടുക്കാൻ വച്ച ലൈനിൽ നിന്നും ഷോക്കേറ്റ് യുവാവ് മരിച്ചു; മൂന്നു പ്രതികൾ പൊലീസ് പിടിയിൽ; മരിച്ചയാളുടെ മൃതദേഹം മാറ്റിയിട്ട് തെളിവ് നശിപ്പിക്കാനും ശ്രമം


കേരളത്തിലെ ആദ്യ മെഡിക്കല് ഡിവൈസസ് പാര്‍ക്കിന് തറക്കല്ലിട്ടു | World | Deshabhimani | Thursday Sep 24, 2020\nതിരുവനന്തപുരം> കേരളത്തിലെ ആദ്യത്തെ മെഡിക്കല് ഡിവൈസസ് പാര്‍ക്കിന് മുഖ്യമന്ത്രി തറക്കല്ലിട്ടു. സംസ്ഥാന വ്യവസായ വികസന കോര്‍പ്പറേഷന്റെ (കെ എസ് ഐ ഡി സി) തിരുവനന്തപുരം തോന്നക്കലിലെ ലൈഫ് സയന്‍സ് പാര്‍ക്കിലാണ് മെഡിക്കല് ഡിവൈസസ് പാര്‍ക്ക് നിര്‍മ്മിക്കുന്നത്. വ്യവസായ മന്ത്രി ഇ പി ജയരാജന് അദ്ധ്യക്ഷനായി.\nവീഡിയോ കോണ്‍ഫറന്‍സിലൂടെയായിരുന്നു ഉദ്ഘാടനം.പാര്‍ക്ക് യാഥാര്‍ത്ഥ്യമാകുന്നതോടെ 1200 പേര്‍ക്ക് നേരിട്ടും അയ്യായിരത്തിലധികം പേര്‍ക്ക് അനുബന്ധമായും തൊഴില് ലഭിക്കും. ബയോ മെഡിക്കല് രംഗം വികസിച്ചുവരികയാണ്. കേരളത്തിലെ സമൃദമായ ജൈവസമ്പത്ത് അനുയോജ്യമായി ഉപയോഗപ്പെടുത്തി വ്യവസായ വികസനത്തില് കുതിച്ചുചാട്ടം നടത്താനാകുമെന്ന് മുഖ്യമന്ത്രി പറഞ്ഞു.\nഗവേഷണത്തിനൊപ്പം സംരംഭകത്വവും ഉറപ്പാക്കും. നിക്ഷേപകരെ ആകര്‍ഷിക്കുന്നതിന് വ്യാവസായിക ആവാസ വ്യവസ്ഥ സൃഷ്ടിക്കും. സ്റ്റാര്‍ട്ടപ്പുകള്‍ക്ക് പ്രത്യേക പ്രോത്സാഹനം നല്‍കുമെന്നും അദ്ദേഹം അറിയിച്ചു.സംരംഭകര്‍ക്കായി കേരളത്തില് വിവിധ മേഖലകളില് 14 പാര്‍ക്കുകള് ഒരുങ്ങുകയാണെന്ന് മന്ത്രി ഇ പി ജയരാജന് പറഞ്ഞു. 100 കോടി വരെ നിക്ഷേപമുള്ള വ്യവസായങ്ങള്‍ക്ക് ഒരാഴ്ച്ചയ്ക്കുള്ളില് അനുമതി നല്‍കാന് വേണ്ട നടപടികള് സ്വീകരിച്ചു.\nമെഡിക്കല് ഉപകരണ രംഗത്തേക്ക് സ്വകാര്യ വ്യവസായങ്ങളെ ആകര്‍ഷിക്കാനുള്ള സുപ്രധാന ചുവടുവെപ്പാണ് മെഡിക്കല് ഡിവൈസസ് പാര്‍ക്കെന്നും അദ്ദേഹം പറഞ്ഞു. ഗവേഷണം, നവീന ഉപകരണങ്ങളുടെ നിര്‍മ്മാണം, പരീക്ഷണം, പുതിയ സാങ്കേതികവിദ്യകള്, വിജ്ഞാന വിനിമയം തുടങ്ങി മെഡിക്കല് രംഗത്തെ ഉപകരണ വിപണിയ്ക്ക് ആവശ്യമായ എല്ലാ സേവനങ്ങളും ഒരു കുടക്കീഴില് ലഭ്യമാക്കുക എന്നതാണ് മെഡിക്കല് ഡിവൈസസ് പാര്‍ക്കിലൂടെ ലക്ഷ്യം വെക്കുന്നത്.\nലൈഫ് സയന്‍സ് പാര്‍ക്കിലെ9ഏക്കര് സ്ഥലത്ത് 230 കോടി രൂപ ചെലവിലാണ് പാര്‍ക്ക് ഉയരുന്നത്. 150 കോടി സംസ്ഥാന വിഹിതവും ബാക്കി വരുന്ന 80 കോടി കേന്ദ്ര സര്‍ക്കാരിന് കീഴിലുള്ള വിവിധ ഏജന്‍സികളില് നിന്നും ലഭ്യമാക്കും. 2.6 ലക്ഷം ചതുരശ്ര അടിയിലുള്ള കെട്ടിടവും അനുബന്ധ സൗകര്യങ്ങളുമാണ് ഇവിടെ സജ്ജമാക്കുക. ഒന്നാം ഘട്ട നിര്‍മ്മാണത്തിന്റെ 62 കോടിയുടെ ടെന്‍ഡര് നടപടികള് ഇതിനോടകം പൂര്‍ത്തീകരിച്ചു.\n18 മാസം കൊണ്ട് നിര്‍മ്മാണം പൂര്‍ത്തികരിക്കാനാണ് ലക്ഷ്യമിടുന്നത്. ശ്രീചിത്ര തിരുനാള് ഇന്‍സ്റ്റിറ്റ്യൂട്ട് ഫോര് മെഡിക്കല് സയന്‍സസ് ആന്‍ഡ് ടെക്നോളജിയുടെ (എസ് സി ടി ഐ എം എസ് ടി) സഹകരണത്തോടെയാണ് പദ്ധതി നടപ്പാക്കുന്നത്.\nനിയമസഭ ഡപ്യൂട്ടി സ്പീക്കര് വി ശശി സ്വാഗതം പറഞ്ഞു. വ്യവസായ വകുപ്പ് പ്രിന്‍സിപ്പല് സെക്രട്ടറി ഡോ. കെ ഇളങ്കോവന്, സെക്രട്ടറി എ പി എം മുഹമ്മദ് ഹനീഷ് ഐ എ എസ്, ജില്ലാ പഞ്ചായത്ത് പ്രസിഡന്റ് വി കെ മധു, ശ്രീ ചിത്ര തിരുനാള് ഇന്‍സ്റ്റിറ്റ്യൂട്ട് ഫോര് മെഡിക്കല് സയന്‍സ് ആന്റ് ടെക്നോളജി ഡയറക്ടര് ആശാ കിഷോര്, കെ എസ് ഐ ഡി സി ചെയര്‍മാന് റിട്ട. ഐ എ സ് ക്രിസ്റ്റി ഫര്‍ണാണ്ടസ്, പോത്തന്‍കോട് ബ്ലോക്ക് പഞ്ചായത്ത് പ്രസിഡന്റ് ഷാനിബ ബീഗം, മംഗലപുരം ഗ്രാമപഞ്ചായത്ത് പ്രസിഡന്റ് സി മധുസൂധനന് പിള്ള തുടങ്ങിയവര് ചടങ്ങില് സംബന്ധിച്ചു.\nകെ എസ് ഐ ഡി സി മാനേജിങ്ങ് ഡയറക്ടര് എം ജി രാജമാണിക്യം ഐ എ എസ് നന്ദിയും അറിയിച്ചു.\nമെഡിക്കല് ഡിവൈസ് പാര്‍ക്ക്


കോഴിക്കോടിന് പിന്നാലെ മലപ്പുറത്തും പക്ഷിപ്പനി | bird flue confirmed in malappuram | Madhyamam\ndate_range 12 March 2020 6:58 AM GMT\nമലപ്പുറം: കോഴിക്കോടിന് പിന്നാലെ മലപ്പുറത്തും പക്ഷിപ്പനി സ്ഥിരീകരിച്ചു. പരപ്പനങ്ങാടി പാലത്തിങ്കലിലാണ് പക്ഷ ിപ്പനി സ്ഥിരീകരിച്ചത്. മലപ്പുറത്ത് പക്ഷിപ്പനി സ്ഥിരീകരിച്ചെന്ന് മൃഗസംരക്ഷണവകുപ്പ് മന്ത്രി കെ. രാജു നിയമസഭയെ അറിയിച്ചു.\nപാലത്തിങ്കലിൽ വീടിനോട് ചേർന്ന് നടത്തുന്ന ഫാമിലെ കോഴികൾ കൂട്ടത്തോടെ ചത്തിരുന്നു. ഇവയുടെയും പരിസരത്ത് ചത്ത നിലയിൽ കണ്ടെത്തിയ പക്ഷിയുടെയും സാമ്പിളുകൾ ഭോപ്പാലിൽ പരിശോധനക്ക് അയച്ചിരുന്നു. മൂന്ന് സാമ്പിളുകൾ പരിശോധിച്ചതിൽ രണ്ടെണ്ണവും പോസിറ്റീവ് ആണ് ഫലം.\nപക്ഷിപ്പനി സ്ഥിരീകരിച്ചതിന് പിന്നാലെ ജില്ല കലക്ടറുടെ അധ്യക്ഷതയില് അടിയന്തര യോഗം ചേർന്ന് സ്ഥിതിഗതികൾ വിലയിരുത്തി. പ്രതിരോധ നടപടികളുടെ ഭാഗമായി പക്ഷിപ്പനി സ്ഥിരീകരിച്ച മേഖലയുടെ ഒരു കിലോമീറ്റർ ചുറ്റളവിലെ മുഴുവൻ പക്ഷികളെയും കൊന്ന് കത്തിക്കും. ഇതിന്‍റെ തീയതിയും സമയക്രമവും തീരുമാനിക്കും.\nഅതേസമയം രണ്ടിടത്ത് പക്ഷിപ്പനി സ്ഥിരീകരിച്ച കോഴിക്കോട് പ്രതിരോധ പ്രവര്‍ത്തനങ്ങള് തുടര്‍ന്നുകൊണ്ടിരിക്കുകയാണ്. കൊടിയത്തൂരിലും വേങ്ങേരിയിലുമാണ് പക്ഷിപ്പനി സ്ഥിരീകരിച്ചത്.\nഇവിടങ്ങളിൽ പക്ഷികളെ പിടികൂടി കൊന്ന് കത്തിക്കുന്ന പ്രവര്‍ത്തനങ്ങളുടെ ഒന്നാംഘട്ടം പൂര്‍ത്തിയായിരുന്നു. രണ്ടാം ഘട്ടം ഇന്ന് തുടങ്ങും. വീടുകളില് അവശേഷിക്കുന്ന പക്ഷികളെ പിടികൂടി കൊല്ലുകയാണ് ചെയ്യുക. പരിശോധനയ്ക്ക് എത്തിയ കേന്ദ്രസംഘം ഇന്ന് വേങ്ങേരി സന്ദര്‍ശിക്കും. കര്‍ഷകര്‍ക്ക് നഷ്ടപരിഹാരം നല്‍കുമെന്ന് സര്‍ക്കാര് അറിയിച്ചിട്ടുണ്ട്.\nTAGS:bird flue kerala news\nNews Summary - bird flue confirmed in malappuram


bhagyalakshmi's response against mukesh in me too allegation | മീ ടൂ വെളിപ്പെടുത്തല്; മുകേഷ് മൗനം വെടിയണമെന്ന് ഭാഗ്യലക്ഷ്മി | Mangalam\nTuesday, June 25, 2019 Last Updated0Min 15 Sec ago English Edition\nTuesday 09 Oct 2018 05.30 PM\nമീ ടൂ വെളിപ്പെടുത്തല്; മുകേഷ് മൗനം വെടിയണമെന്ന് ഭാഗ്യലക്ഷ്മി\nനടനും എം എല് എയുമായ മുകേഷിനെതിരായ മീ ടു ക്യാമ്പയില് വെളിപ്പെടുത്തലുകളില് പ്രതികരിച്ച് നടിയും ഡബ്ബിംഗ് ആര്‍ട്ടിസ്റ്റുമായ ഭാഗ്യലക്ഷ്മി. ഓര്‍മ്മയില്ല എന്നു മുകേഷ് പറയുന്നത് ശരിയല്ല, ജനപ്രതിനിധി കൂടിയായ മുകേഷിന് മറുപടിപറയാന് ബാധ്യതയുണ്ട്. മുറുപടി നല്‍കാതെ ഒളിച്ചോടുന്നത് ജനപ്രതിനിധിക്കു ചേര്‍ന്നതല്ലെന്നും ഭ്യാഗ്യലക്ഷി വ്യക്തമാക്കി.\nഇത്തരക്കാര്‍ക്കതിരെ ഞാനും നിലപാടുകള് സ്വീകരിച്ചിട്ടുണ്ട്. മീ ടു ക്യാമ്പയിനുകളിലെ തുടര്‍ച്ചയായ വെളിപ്പെടുത്തലുകളെ സ്വാഗതം ചെയ്യുന്നുവെന്നും ഇത്തരം കുറവുകള് നോക്കി നടപടിയെടുക്കാന് തുടങ്ങിയാല് സംഘടനയിലെ എല്ലാവരെയും പിരിച്ചുവിടേണ്ടി വരുമെന്നും ഭാഗ്യലക്ഷ്മി കൂട്ടിച്ചേര്‍ത്തു.\nസാങ്കേതിക പ്രവര്‍ത്തകയായ ടെസ് ജോസഫാണ് മുകേഷിനെതിരെ രംഗത്തെത്തിയത്. ട്വിറ്ററിലൂടെയായിരുന്നു വിമര്‍ശനം. ഒരു ടെലിവിഷന് പരിപാടിയുടെ ചിത്രീകരണത്തിനിടയില് പത്തൊന്‍പത് വര്‍ഷം മുന്‍പ് നടന്ന സംഭവമാണ്. അന്ന് ചിത്രീകരണത്തിനിടയില് നടന് മുകേഷ് നിരന്തരം വിളിച്ച് തന്റെ അടുത്ത റൂമിലേക്ക് മാറാന് നിര്‍ബന്ധിച്ചെന്നാണ് ആരോപണം.\nനിരന്തരം ഫോണ് വിളികള് വന്നതിനെ തുടര്‍ന്ന് അന്ന് തന്റെ മേധാവിയായ ഇപ്പോള് ടിഎംസി എംപിയായ ഡെറിക്ക് ഓബ്രെയിനോട് പറയുകയും അദ്ദേഹം അത് പരിഹരിക്കുകയും ചെയ്യും. അദ്ദേഹത്തിനോട് നന്ദിയുണ്ടെന്നും ടെസ് പറയുന്നു. അതേ സമയം ഡെറിക്ക് ഒബ്രയാന് സംഭവത്തില് പ്രതികരണമൊന്നും നടത്തിയില്ലെന്നാണ് റിപ്പോര്‍ട്ട്.\nആരോപണം ഓര്‍മ്മയില്ലെന്നും ചിരിച്ചു തള്ളുന്നതായും മുകേഷിന്റെ പ്രതികരണം ; യുവതിയുടെ ട്വീറ്റ് അമ്മയേയും ഇടതുപക്ഷത്തെയും കുഴയ്ക്കും\nമീടൂ ക്യാംപയിന് മലയാളത്തിലേക്കും ; നടന് മുകേഷിനെതിരേ ആരോപണവുമായി യുവതി ; തന്റെ മുറിയിലേക്ക് വിളിച്ച് പല തവണ ശല്യം ചെയ്തു\nസമൂഹത്തില് ഭര്‍ത്താവു മാത്രമല്ലേല്ലോ, അതുകൊണ്ട് ചില കാര്യങ്ങള് പരസ്യമായി പറഞ്ഞെന്നു വരും; മുകേഷുമായുള്ള വിവാഹത്തെ കുറിച്ച് മേതില് ദേവിക\nസബാഷ് മുകേഷ്! നിങ്ങളുടെ സ്വഭാവ മഹിമ അമ്മ എക്‌സിക്യൂട്ടീവില് നിന്നു തന്നെ പുറത്തുവന്നത് വളരെ നന്നായി; മുകേഷിനെതിരെ വിനയന്


കാക്കയിടിച്ച് എന്‍ജിന് തകരാറായി; മാവേലി എക്സ്പ്രസ് ഒന്നരമണിക്കൂര് നിര്‍ത്തിയിട്ടു - Kannur Varthakal Online\nകാക്കയിടിച്ച് എന്‍ജിന് തകരാറായി; മാവേലി എക്സ്പ്രസ് ഒന്നരമണിക്കൂര് നിര്‍ത്തിയിട്ടു\nതലശ്ശേരി: കാക്കയിടിച്ച് എന്‍ജിന് തകരാറായതിനെത്തുടര്‍ന്ന് വെള്ളിയാഴ്ച പുലര്‍ച്ചെ തിരുവനന്തപുരം-മംഗളൂരു മാവേലി എക്സ്പ്രസ് തീവണ്ടി ഒന്നരമണിക്കൂറോളം തലശ്ശേരി സ്റ്റേഷനില് നിര്‍ത്തിയിട്ടു. കണ്ണൂരില്‍നിന്നെത്തിച്ച പകരം എന്‍ജിന് ഘടിപ്പിച്ചാണ് യാത്ര പുനരാരംഭിച്ചത്.\nപുലര്‍ച്ചെ 4.55-ന് തലശ്ശേരി റെയില്‍വേ സ്റ്റേഷനിലെത്തിയപ്പോഴാണ് എന്‍ജിനെ വൈദ്യുതിക്കമ്ബിയുമായി ബന്ധിപ്പിക്കുന്ന ഭാഗമായ പാന്റോഗ്രാഫ് കാക്കയിടിച്ച് തകരാറിലായത്.\nഇതിനിടെ 5.30-ന് ഒന്നാമത്തെ പ്ലാറ്റ്‌ഫോമിനോടുചേര്‍ന്നുള്ള പാളത്തില്‍വരേണ്ട ചെന്നൈ-മംഗളൂരു വണ്ടി മധ്യത്തിലെ പാളത്തിലേക്ക് കടത്തിവിട്ടു. ഈവണ്ടിയിലേക്ക് പ്ലാറ്റ്‌ഫോമില്‍നിന്ന് ഒന്നാമത്തെ പാളത്തിലേക്കിറങ്ങിമാത്രമേ കയറാനാകുകയുള്ളൂ. യാത്രക്കാരുടെ സൗകര്യം പരിഗണിച്ച് 10 മിനിറ്റ് നിര്‍ത്തിയിട്ട്, എല്ലാവരും കയറിയെന്നുറപ്പാക്കിമാത്രമാണ് ഈ വണ്ടി സ്റ്റേഷന് വിട്ടത്.\nകണ്ണൂരില്‍നിന്ന് ഡീസല് എന്‍ജിനെത്തിച്ച് ഘടിപ്പിച്ച് 6.35-ന് മാവേലി യാത്രതുടര്‍ന്നു.\nPrevious ഇരിട്ടി പയഞ്ചേരിമുക്കിലെ കയ്യേറ്റഭൂമികൾ തിരിച്ചു പിടിക്കൽ നടപടികൾ ആരംഭിച്ചു\nNext മാഹിപള്ളി തിരുനാൾ: നിയന്ത്രണങ്ങൾ ഏർപ്പെടുത്തി


Mammootty Saves The Life Of Indraja - Malayalam Filmibeat\n| Published: Sunday, June 4, 2017, 13:12 [IST]\nമലയാള സിനിമയിലെ മെഗാസ്റ്റാര് അഭിഭാഷകനായി ജോലി ചെയ്യവേയാണ് സിനിമയിലെക്കെത്തിയതെന്ന കാര്യം പ്രേക്ഷകര്‍ക്കെല്ലാം അറിയാവുന്നതാണ്. സിനിമയില് നിരവധി തവണ വക്കീല് വേഷത്തില് താരം തിളങ്ങിയിട്ടുണ്ട്. ഏത് വേഷം ലഭിച്ചാലും അത് അങ്ങേയറ്റം മികച്ചതാക്കുന്ന മമ്മൂട്ടി സിനിമയിലല്ലാതെ യഥാര്‍ത്ഥ ജീവിതത്തില് കേസ് വാദിച്ചിട്ടുണ്ട്. അതും സിനിമയിലെ സഹപ്രവര്‍ത്തകയ്ക്ക് വേണ്ടി.\nതെലുങ്കില് നിന്നും മലയാള സിനിമയിലേക്കെത്തി പ്രേക്ഷകര്‍ക്ക് ഏറെ പ്രിയപ്പെട്ട താരമായി മാറിയ ഇന്ദ്രജയ്ക്ക് വേണ്ടിയാണ് താരം കേസ് വാദിച്ചത്. ഒരു കാലത്ത് സിനിമയില് നിറഞ്ഞു നിന്നിരുന്ന താരം സിനിമയില് നിന്നും അപ്രത്യക്ഷമായിട്ട് വര്‍ഷങ്ങള് കഴിഞ്ഞുവെങ്കിലും ഈ നായികയെ ഇന്നും പ്രേക്ഷകര് ഓര്‍ത്തിരിക്കുന്നുണ്ട്.\nയഥാര്‍ത്ഥ ജീവിതത്തില് വക്കീലായി മമ്മൂട്ടി\nസിനിമയിലല്ലാതെ യഥാര്‍ത്ഥ ജീവിതത്തിലും വക്കീലാവാന് മമ്മൂട്ടിക്ക് അവസരം ലഭിച്ചത് ഇന്ദ്രജയിലൂടെയാണ്. സഹപ്രവര്‍ത്തകയ്ക്ക് വേണ്ടി വാദം നടത്തിയതിലൂടെ അഭിനയത്തിനുമപ്പുറത്ത് ജീവിതത്തിലും വക്കീലാവാന് താരത്തിന് കഴിഞ്ഞു.\nവാദിച്ച് ജയിക്കാന് കഴിയുമെന്ന് തെളിയിച്ചു\nസിനിമയ്ക്കും അപ്പുറത്ത് ജീവിതത്തിലും വാദിച്ച് ജയിക്കാന് കഴിയുമെന്ന് മമ്മൂട്ടി തെളിയിച്ച സംഭവം കൂടിയായിരുന്നു ഇന്ദ്രജയുടെ കേസ്. അക്കാലത്ത് സിനിമയില് തിളങ്ങി നിന്നിരുന്ന താരമായ ഇന്ദ്രജയും നിര്‍മ്മാതാവും തമ്മിലുള്ള കേസാണ് താരം വാദിച്ചത്.\nസാമ്പത്തിക ബാധ്യതയെച്ചൊല്ലിയുള്ള തര്‍ക്കം\nഅക്കാലത്ത് സിനിമയില് തിളങ്ങി നിന്നിരുന്ന ഇന്ദ്രജയും മാനേജരും തമ്മിലുള്ള തര്‍ക്കമാണ് കോടതിയിലേക്ക് എത്തിയത്. സാമ്പത്തിക ബാധ്യതയെച്ചൊല്ലിയുള്ള കേസ് രണ്ടു വര്‍ഷത്തോളം നീണ്ടു നിന്നിരുന്നു.\nപലരും വാദിച്ചുവെങ്കിലും തീര്‍പ്പായില്ല\nസാമ്പത്തിക ബാധ്യതയെച്ചൊല്ലിയുള്ള കേസ് രണ്ടു വര്‍ഷത്തോളം നീണ്ടു പോയി. ഇതിനിടയില് അഭിഭാഷകരായി പലരും എത്തിയെങ്കിലും കേസ് തീര്‍പ്പായില്ല. ഇന്ദ്രജയില് നിന്നും കേസിനെക്കുറിച്ച് അറിഞ്ഞ മമ്മൂട്ടി കേസ് ഏറ്റെടുക്കാന് തീരുമാനിക്കുകയായിരുന്നു.\nഅനുകൂലമായ വിധി നേടിയെടുത്തു\nകോടതിയില് ഇന്ദ്രജയ്ക്ക് വേണ്ടി വാദിച്ച് മമ്മൂട്ടി അനുകൂലമായ വിധി നേടിയെടുത്തു. അങ്ങനെ സിനിമയില് മാത്രമല്ല യഥാര്‍ത്ഥ ജീവിതത്തിലും നല്ലൊരു വക്കീലാണെന്ന് മെഗാസ്റ്റാര് തെളിയിച്ചു.\nRead more about: malayalam cinema actor actress lawyer indraja mammootty case court മലയാളം സിനിമ നടന് നടി മമ്മൂട്ടി വക്കീല് കേസ്\nMammootty Saves The Life Of Indraja.\nStory first published: Sunday, June 4, 2017, 13:12 [IST]


കുമാരസ്വാമിക്ക് സംഗീതാര്‍ച്ചന നടത്തി വധു; തൊഴുകൈയോടെ ശബരീനാഥന്\nതക്കല ശ്രീകുമാര സ്വാമി ക്ഷേത്രസന്നിധി അപൂര്‍വ്വമായ ഒരു വിവാഹത്തിന് വേദിയായി. അരുവിക്കര എംഎല്‍എ കെ.എസ് ശബരീനാഥന് തിരുവനന്തപുരം സബ് കളക്ടര് ദിവ്യ എസ് അയ്യരെ താലികെട്ടി. കല്യാണ ഗണപതിയെ സാക്ഷിയാക്കിയായിരുന്നു താലിചാര്‍ത്ത്. താലികെട്ട് കഴിഞ്ഞയുടനെ ഭഗവാന് മുന്നില് തൊഴുതുനിന്ന ദിവ്യ കീര്‍ത്തനം ആലപിച്ചത് വിവാഹത്തിനെത്തിയവര്‍ക്ക് കൌതുകമായി. നല്ലൊരു ഗായികയും നര്‍ത്തകിയും കൂടിയാണ് ദിവ്യ.\nഐഎസ് ആര്‍ഒ മുന് ഉദ്യോഗസ്ഥന് ശേഷാ അയ്യരുടെയും ഭഗവതി അമ്മാളിന്‍റെയും മകളാണ് ദിവ്യ. മുന്‍മന്ത്രിയും സ്പീക്കറുമായിരുന്ന ജി.കാര്‍ത്തികേയന്‍റെയും എംടി സുലേഖയുടെയും\nമകനാണ് ശബരീനാഥന്. ജികെയുടെ മരണശേഷമാണ് ശബരി രാഷ്ട്രീയത്തില് സജീവമായത്.\nഏറെ വ്യത്യസ്തതകള് നിറഞ്ഞതാണ് ഈ വിവാഹം. ഇന്നു വൈകുന്നേരവും ഞായറാഴ്ചയുമായി നടക്കുന്ന വിവാഹസത്ക്കാരത്തില് പങ്കെടുക്കാനെത്തുന്ന അതിഥികള്‍ക്ക് വൃക്ഷത്തൈ വിതരണം ചെയ്യും. വിവാഹ സല്‍ക്കാരത്തിന് ദോശയും കപ്പയും മധുരവും ഉള്‍പ്പെടുത്തി ലഘുവായ ഭക്ഷണമാണുള്ളത്.\nപ്ളാസ്റ്റിക് രഹിത വിവാഹസത്ക്കാരമെന്ന പ്രത്യേകതയുമുണ്ട്. അതിഥികളെ സ്വീകരിക്കാന് വാഴത്തട വിളക്കുകള്, അരുവിക്കര മണ്ഡലത്തിലെ കോട്ടൂര് ആദിവാസി മേഖലയിലെ സാംസ്കാരിക കേന്ദ്രമായ ഉറവ് കലാ ~ സാംസ്കാരിക കേന്ദ്രം പ്രവര്‍ത്തകരാണ് വിവാഹ പന്തല് ഒരുക്കുക. വാഴത്തടയും ഈറയും കുരുത്തോലയും ചേരുന്ന വിവാഹ പന്തല് ആണിത്. ഒപ്പം ഫൈന് ആര്‍ട്സ് കോളേജിലെ വിദ്യാര്‍ത്ഥികള് വരച്ച കേരളത്തിന്‍െറ സാംസ്കാരിക തനിമ നിറയുന്ന ചിത്രങ്ങളും ഇതിനൊപ്പം ചേര്‍ക്കും.


വുമണ് സ്റ്റാര്‍ട്ടപ്പ് വഴി അമേരിക്കയിലേക്ക് പറന്ന മലയാളി വനിത | StartUp | Nisha Krishnan | Interview | Manorama News\nജി. പ്രമോദ് June 07, 2019 12:39 PM IST\nപഠനം പൂര്‍ത്തിയാക്കി ജോലിയില് പ്രവേശിക്കുന്നതാണ് കേരളത്തിലെ രീതിയെങ്കില് പഠനത്തിനൊപ്പം ജോലിയും ഒരുമിച്ചുകൊണ്ടുപോകുന്നവരാണ് അമേരിക്കയിലെ പെണ്‍കുട്ടികള്. പഠനം കഴിയുമ്പോഴേക്കും മികച്ച ജോലി അല്ലെങ്കില് സംരംഭങ്ങളില് പങ്കാളികളായി സ്വയം പര്യാപ്തത നേടുന്ന അമേരിക്കന് വനിതകളെ നയിക്കുന്നത് പ്രയോഗിക കാഴ്ചപ്പാടുകള്.\nസംരംഭകരാകാന് ആഗ്രഹിക്കുന്നവര്‍ക്ക് മികച്ച അവസരങ്ങളുള്ള അമേരിക്കയില് മിക്ക സ്ത്രീകളും ചെറുകിട സംരംഭങ്ങളുടെ ഭാഗമായി സ്വന്തവും സ്വതന്ത്രവുമായ ജീവിതം നയിക്കുന്നു. കുടുംബത്തില്‍നിന്നുള്ള സ്വാതന്ത്ര്യമല്ല, പങ്കാളിക്കൊപ്പം ഒരുമിച്ച് കുടുംബം മുന്നോട്ടുകൊണ്ടുപോകുന്ന, ഉത്തരവാദിത്തം ഏറ്റെടുക്കുന്ന വ്യക്തികള്. പങ്കാളികള് രണ്ടുപേരും വരുമാനമുള്ളവരായാല് മാത്രമേ നികുതിയും ഇന്‍ഷുറന്‍സുമുള്‍പ്പടെ വര്‍ധിച്ചുവരുന്ന ജീവിതച്ചെലവുകള് നേരിടാനാകൂ.\nഅമേരിക്കന് വനിതകളെ നയിക്കുന്നത് ആശ്രയ മനോഭാവമല്ല, സ്വന്തം വ്യക്തിത്വത്തിന്റെ കരുത്തില് കരുപ്പിടിപ്പിക്കുന്ന സ്വതന്ത്രജീവിതം. ജോലി ചെയ്ത്, മാന്യമായ വരുമാനം നേടി അന്തസ്സോടെ ജീവിക്കുന്ന വരായതിനാല് തുറന്ന മനസ്സോടെ ചിരിക്കാന് അവര്‍ക്കു മടിയില്ല; അപരിചിതരില് പോലും നന്‍മ കണ്ടാല് അഭിനന്ദിക്കാനും. ഹൃദ്യമായ പെരുമാറ്റം അവരുടെ സംസ്കാരത്തിന്റെ ഭാഗമാണ്; മനസ്സു തുറന്നുള്ള ഇടപെടലുകള് ജീവിതരീതിയുടെ ഭാഗവും. പ്രസരിപ്പുള്ള അവര് ചുറ്റുമുള്ളവരിലും നിറയ്ക്കുന്നുണ്ട് ഊര്‍ജവും ഉന്‍മേഷവും.\nഅമേരിക്കന് വനിതകളുടെ ജീവിതരീതിയിലെ ഈ സവിശേഷതകള് ഉപരിപ്ലവമായ ഒരു പ്രബന്ധത്തിന്റെ ഭാഗമല്ല, നേരിട്ടു കണ്ടു മനസ്സിലാക്കി, അനുഭവിച്ചറിഞ്ഞതിന്റെ അടിസ്ഥാനത്തില് നല്‍കുന്ന സാക്ഷ്യപത്രം. വിദേശികളോ അമേരിക്കന് പൗരന്‍മാരോ അല്ല മലയാളിയായ ഒരു വനിതയാണ് ഈ സാക്ഷ്യപത്രം നല്‍കുന്നത്. സ്റ്റാര്‍ട്ടപ്പുകള്‍ക്കും സംരംഭകര്‍ക്കുമുള്ള ആദ്യത്തെ എക്സ്ക്ലൂസിവ് ഡിജിറ്റല് പ്ലാറ്റ്ഫോമായ ചാനല് അയാം ഡോട്ട് കോം ഫൗണ്ടര് നിഷ കൃഷ്ണന്.\nരണ്ടുവര്‍ഷം മുമ്പ് തുടങ്ങിയ വുമണ് സ്റ്റാര്‍ട്ടപ്പായ ഡിജിറ്റല് വിഡിയോ മീഡിയയുടെ തുടക്കക്കാരി എന്ന നിലയില് അമേരിക്ക സന്ദര്‍ശിക്കാന് അവസരം ലഭിച്ചപ്പോഴാണ് മാധ്യമപ്രവര്‍ത്തക കൂടിയായ നിഷയ്ക്ക് അമേരിക്കന് ജീവിതം അടുത്തറിയാനും ആഴത്തില് പഠിക്കാനും കഴിഞ്ഞത്. തിരഞ്ഞെടുത്ത സംരംഭകരെ മാത്രം ഉള്‍പ്പെടുത്തി നടത്തിയ ഇന്റര്‍നാഷണല് വിസിറ്റര് ലീഡര്‍ഷിപ് പ്രോഗാമിന്റെ ഭാഗമായായിരുന്നു അമേരിക്കൻ സന്ദര്‍ശനം.\nഇന്റര്‍നാഷണല് വിസിറ്റര് ലീഡര്‍ഷിപ് പ്രോഗ്രാം അമേരിക്കന് സ്റ്റേറ്റ് ഡിപ്പാര്‍ട്ട്മെന്‍റിന്റെ പ്രീമിയം പ്രൊഫഷണല് എക്സ്ചേഞ്ച് പ്രോഗ്രാമാണ്. ഇരുരാജ്യങ്ങള്‍ക്കുമിടയില് പ്രൊഫഷണലായ ബന്ധം ഊട്ടിയുറപ്പിക്കുക എന്നതാണ് ലക്ഷ്യം. ഒപ്പം അമേരിക്കന് സമൂഹത്തെയും സംസ്ക്കാരത്തെയും രാഷ്ട്രീയത്തെയും കുറിച്ച് വിവിധ രാജ്യങ്ങളിലെ തെരഞ്ഞെടുത്ത പ്രഫഷണലുകള്‍ക്ക് കൃത്യവും സൂക്ഷ്മവുമായ വിവരങ്ങള് നല്‍കുക എന്ന ലക്ഷ്യവും ഈ പരിപാടിക്കുണ്ട്. അമേരിക്കയിലെ 44 സ്റ്റേറ്റുകളിലെ നൂറോളം വോളന്‍റിയര് കമ്മ്യൂണിറ്റികളാണ് പരിപാടിയുടെ സുഗമമായ നടത്തിപ്പിന് സ്റ്റേറ്റ് ഡിപ്പാര്‍ട്ട്മെന്‍റിനെ സഹായിക്കുന്നത്.\nടെക്നോളജി മേഖലയില് കൂടുതല് വനിതകള് കടന്നുവരണം എന്ന ഉദ്ദേശ്യത്തോടെയാണ് ഒരു സംഘം വനിതകള് ചിക് ടെക്കിന് തുടക്കം കുറിക്കുന്നത്.\nവിവിധ മേഖലകളില് വ്യത്യസ്തവും എടുത്തുപറയാവുന്ന നേട്ടത്തിന് ഉടമകളുമായ 8 വനിതാ സംരംഭകരെയാണ് ഇന്റര്‍നാഷണല് വിസിറ്റര് ലീഡര്‍ഷിപ് പ്രോഗ്രാമിലേക്ക് ഈ വര്‍ഷം ഇന്ത്യയില് നിന്ന് തെരഞ്ഞെടുത്തത്. രാജ്യത്തെ വിവിധ യുഎസ് കോണ്‍സുലേറ്റുകള് വഴി ഒരു വര്‍ഷം നീണ്ടുനിന്ന തിരഞ്ഞെടുപ്പ് പ്രക്രിയകള്‍ക്കൊടുവില്. ഖത്തര് ഉള്‍പ്പെടെയുള്ള ഗള്‍ഫ് രാജ്യങ്ങള് സന്ദര്‍ശിച്ചിട്ടുണ്ടെങ്കിലും അമേരിക്കന് സന്ദര്‍ശനവും സംരംഭകരുമായുള്ള കൂടിക്കാഴ്ചയും ആദ്യത്തെ അനുഭവമായിരുന്നു നിഷയ്ക്ക്; ആവേശകരവും.\n21 ദിവസം നീണ്ടു നിന്ന പരിപാടിയില് വാഷിംഗ്ടണ്, മസാച്ചുസെറ്റ്സ്, മിയാമി, ഓക്‌ലഹാമ, ഒറിഗോണിലെ പോര്‍ട്ട്ലാന്‍റ് എന്നിവിടങ്ങളിലായിരുന്നു സന്ദര്‍ശനം. ചെറുകിട- ഇടത്തരം വ്യവസായ സംരംഭങ്ങളില് സ്ത്രീകളുടെ പങ്കാളിത്തം എന്ന വിഷയത്തിലൂന്നിയായിരുന്നു സന്ദര്‍ശനവും ചര്‍ച്ചകളും. മൂന്നാഴ്ച അമേരിക്കയിലെ താഴെത്തട്ടിലുള്ള ബിസിനസ്, കള്‍ച്ചറല്, സോഷ്യല് ഗ്രൂപ്പുകളെ കാണാനും സംവദിക്കാനുമുള്ള സാഹചര്യം. അമേരിക്കയെക്കുറിച്ചും അവിടുത്തെ സ്വയം പര്യാപ്തതയുള്ള ജനതയെക്കുറിച്ചും അടുത്തറിയാന് കഴിഞ്ഞ ദിവസങ്ങള്. സന്ദര്‍ശനവും ആവേശകരമായ യാത്രയും നിഷയുടെ മനസ്സില് ഇപ്പോഴും മായാതെ നില്‍ക്കുന്നു; അവിസ്മരണീയമായ ജോലി-ജീവിത പാഠങ്ങളുമായി.\nവിനോദസഞ്ചാരത്തിനോ ബിസിനസ് ആവശ്യത്തിനോ പോകുന്നതുപോലെയായിരുന്നില്ല നിഷയുടെ യാത്ര. വിദൂരത്തിലുള്ള, വായിച്ചും കേട്ടും മാത്രം പരിചയമുള്ള ഒരു രാജ്യത്തിലെ സാമൂഹിക സാഹചര്യത്തെ സുതാര്യമായി പരിചയപ്പെടാനുള്ള അവസരം. ഓരോ ദിവസവും ഓരോ നിമിഷവും ആസ്വദിച്ചു ചെലവഴിക്കാനും നിഷയ്ക്കു കഴിഞ്ഞു. സാങ്കേതിക മേഖലയില് വിദഗ്ധകളായ വനിതകളെ വാര്‍ത്തെടുക്കാനുള്ള പദ്ധതിയാണ് പോര്‍ട്ട്ലാന്‍റിലെ ചിക്ടെക്. റോബോട്ടിക്, വെബ് പ്രോഗ്രാമിങ് തുടങ്ങിയ മേഖലകളില് വനിതകളെ ശാക്തീകരിക്കാനുള്ള എജ്യുക്കേഷന് പ്ലാറ്റ്ഫോം അവര് ഒരുക്കുന്നു. ടെക്നോളജി മേഖലയില് കൂടുതല് വനിതകള് കടന്നുവരണം എന്ന ഉദ്ദേശ്യത്തോടെയാണ് ഒരു സംഘം വനിതകള് ചിക് ടെക്കിന് തുടക്കം കുറിക്കുന്നത്.\nഇന്ത്യയില് നിന്ന് അമേരിക്കയിലെത്തി സംരംഭം തുടങ്ങിയവരില് പലരും സ്വന്തം രാജ്യത്തിനു വേണ്ടി എന്തെങ്കിലും ചെയ്യാന് ആഗ്രഹിക്കുന്നവരാണ്. തുള്‍സയിലെ അഡ്വാന്‍സ് റിസര്‍ച്ച് കെമിക്കല്‍സ് സ്ഥാപകന് ഡോ.ദയാല് മേശ്രി തന്നെ ഉദാഹരണം. 1987ല്, അന്‍പതാം വയസ്സില് അദ്ദേഹം തുടങ്ങിയ ഫ്ലൂറിന് കമ്പനി ഇപ്പോള് 2,50,000 സ്ക്വയര് ഫീറ്റില് 100ലധികം തൊഴിലാളികളുമായി യുഎസ് ഡിഫന്‍സ് ഉള്‍പ്പടെയുള്ളവരുമായി ചേര്‍ന്ന് പ്രവര്‍ത്തിക്കുന്നു. ഗുജറാത്തില് നിന്ന് അമേരിക്കയിലെത്തിയ വ്യക്തിയാണ് ഡോ.ദയാല് മേശ്രി.\nസംസ്കാരങ്ങള് കൈകോര്‍ക്കുന്ന നാട്\nപലസ്തീനില്‍നിന്ന് അതിജീവന സ്വപ്നങ്ങളുമായി അമേരിക്കന് മണ്ണിലിറങ്ങിയ ഫാരിസ് അലാമി ഇന്ന് മിഷിഗണിലെ മികച്ച സംരംഭകരില് ഒരാളാണ്. സാമ്പത്തിക മാന്ദ്യവും ആഭ്യന്തര യുദ്ധവും മിഷിഗണിലെ ഡിട്രോയിറ്റ് എന്ന സിറ്റിയെ തകര്‍ത്തെങ്കിലും സാമ്പത്തികമായി മുന്നോട്ട് നീങ്ങാന് ഡിട്രോയിറ്റ് ഗവണ്‍മെന്‍റും ജനതയും ഒരുമിച്ച് ശ്രമിക്കുകയാണ്.\nഫാരിസിന്‍റെ വീട്ടിലായിരുന്നു ഒരു ദിവസം നിഷയും സംഘവും ചെലവഴിച്ചത്. അമേരിക്കയുടെ സാംസ്ക്കാരിക വൈവിധ്യത്തിന്‍റെ മുഖമായിരുന്നു അന്നത്തെ അത്താഴ വിരുന്ന്. സംഘര്‍ഷഭരിതമായ പലസ്തീനില് നിന്നാണ് ജീവിതം നട്ടുവളര്‍ത്താന് ഫാരിസ് അലാമി കുടുംബവുമൊത്ത് അമേരിക്കയിലെത്തിയത്. എല്ലാ വിശ്വാസങ്ങളെയും ജനങ്ങളേയും സ്വാംശീകരിക്കുന്ന അമേരിക്ക ഫാരിസിനും ജീവിതം നല്‍കുന്നു. ലോകത്തെ ഏറ്റവും വിശാലമായ, സംസ്ക്കാരിക വൈവിധ്യമുള്ള നാട്ടില് നിന്നു ചെന്ന നിഷ ഉള്‍പ്പെടെയുള്ളവര്‍ക്ക് അദ്ദേഹവും കുടുംബവും ഹൃദ്യമായി ഭക്ഷണം വിളമ്പുന്നു. ഓര്‍മയില് മായാതെ നില്‍ക്കുന്ന ഹൃദ്യമായ അനുഭവം.\nസംരംഭകരാന് അവസരം; മലയാളികള്‍ക്കും\nഇന്ത്യയില് തൊഴിലില്ലായ്മയുടെ കണക്കു കൂടുതലാണെങ്കിലും അടുത്തിടെയായി തൊഴില് ചെയ്യാന് മനസ്സുള്ളവര്‍ക്ക് സഹായകരമായ ഒരു പരിതസ്ഥിതി ഉരുത്തിരിഞ്ഞുവന്നിട്ടുണ്ട്. പുതിയ സാഹചര്യം ഉപയോഗപ്പെടുത്താന് കഴിഞ്ഞാല് ഇന്ത്യ തൊഴില് ദാതാക്കളില് മുന്നിലാകും. സ്റ്റാര്‍ട്ടപ്പ് ഇന്ത്യ, കേന്ദ്ര-സംസ്ഥാന സര്‍ക്കാരുകളുടെ സംരംഭക പദ്ധതികള് , ഫണ്ടുകള് , വനിതാ സംരംഭകരെ പ്രോത്സാഹിപ്പിക്കുന്ന പദ്ധതികള് ഇവയെല്ലാം ഉപയോഗപ്പെടുത്താന് കഴിയണം. കേരളവും നല്ല മാതൃകയാണ്. കേരള സ്റ്റാര്‍ട്ടപ്പ് മിഷന്, കെഎസ്ഐഡിസി, കെഎഫ്സി, മേക്കര് വില്ലേജ്, സംരംഭകരുടെ കൂട്ടായ്മകളായ ടൈ കേരള, കേരള മാനേജ്മെന്‍റ് അസോസിയേഷന് എന്നിവ ഈ ഉദ്യമത്തിന് ചുക്കാന് പിടിക്കുന്നവരാണ്. വലിയ തലക്കെട്ടുകളില് ഇടം പിടിക്കാറില്ലെങ്കിലും ഈ പ്ലാറ്റ്ഫോമുകളൊക്കെ മുന്‍പത്തേക്കാളും അവസരങ്ങളും സാധ്യതകളും തുറന്നിടുന്നു.\nസംരംഭം വളരുന്നത് ഒത്തുചേരലിലൂടെയാണ്. അമേരിക്കയിലെപ്പോലെ നെറ്റ് വര്‍ക്കിങ് ഇവന്‍റുകള് ഇന്ത്യയിലും കേരളത്തിലുമുണ്ട്. സജീവ പങ്കാളികളായി സ്വന്തമായ സംരംഭത്തിന് തുടക്കമിട്ട്, തൊഴില് അന്വേഷകരില് നിന്ന് തൊഴില് ദാതാക്കളായി മാറാന് മലയാളികള്‍ക്കും ശക്തിയുണ്ട്. വിദേശത്തു നിന്നുള്ള നല്ല മോഡലുകള് നാട്ടിലും ഉണ്ടാകണം. അവസരങ്ങള് തേടി സംസ്ഥാനം വിട്ടുപോയവര് തിരികെ വരുമ്പോള് അവര്‍ക്ക് വളരാനും ഇന്ന് സംസ്ഥാനം പാകപ്പെടുന്നുണ്ട്. കൂടുതല് സ്ത്രീകള് സംരംഭകരാകുകയും സ്വയം പര്യാപ്തത നേടുകയും ചെയ്താല് വനിതാ ശാക്തീകരണം യാഥാര്‍ഥ്യമാകും. അമേരിക്കയിലെ വനിതാ സംരംഭകത്വത്തിന്‍റെ ശക്തിയും താളവും കണ്ടപ്പോള് നിഷയുടെ മനസ്സില് ഉയര്‍ന്നുവന്നതും കേരളത്തിന്‍റെ അനന്തസാധ്യതകള്.\nകോഴിക്കോട് വടകര വാണിമേല് സ്വദേശിയായ നിഷ കൃഷ്ണന് 2001ല് പ്രൊവിഡന്‍സ് വിമന്‍സ് കോളജില് നിന്ന് ക്യാമ്പസ് സെലക്‌ഷനിലൂടെ ദൃശ്യമാധ്യമ പ്രവര്‍ത്തനത്തിന് തുടക്കം കുറിച്ചു. പിന്നീട് വിവിധ ചാനലുകളിലും പ്രൊഡക്‌ഷന് കമ്പനികളിലും ജോലി ചെയ്തു. 12 വര്‍ഷം വാര്‍ത്താ അവതാരകയായും ന്യൂസ് പ്രൊഡക്‌ഷനിലും ജോലി ചെയ്തു. ആഴ്ചവട്ടം എന്ന പ്രതിവാര സാമൂഹിക പരിപാടിയിലൂടെ ഐക്യരാഷ്ട്രസഭയുടെ ലാഡ്‍ലി മീഡിയ അവാര്‍ഡും സംസ്ഥാന സര്‍ക്കാരിന്‍റെ അവാര്‍ഡും നേടി.\nസമൂഹത്തിലെ വിവിധ തലത്തിലുള്ള പച്ചയായ ജീവിതങ്ങളെ അവതരിപ്പിച്ചതിന് ഡോ.അംബേദ്കര് അവാര്‍ഡ്, പിസി സുകുമാരന് നായര് പുരസ്ക്കാരം, ഐഎംഎ പുരസ്കാരം, നെഹ്രു കള്‍ച്ചറല് യുവകേന്ദ്രയുടെ അംഗീകാരം, മികച്ച അവതാരകയ്ക്കുളള കേരള യൂണിവേഴ്സിറ്റി ഗ്യാലപ്പ് പോള് അവാര്‍ഡ്, വികസനോന്‍മുഖ റിപ്പോര്‍ട്ടിങ്ങിനുള്ള യുവജനക്ഷേമ ബോര്‍ഡിന്‍റെ പുരസ്ക്കാരം എന്നിവയും നേടിയിട്ടുണ്ട്.\nഗ്ലോബല് ഓന്‍ട്രപ്രണര്‍ഷിപ്പ് സമ്മിറ്റിന്‍റെ ഭാഗമായി കഴിഞ്ഞ വര്‍ഷം യുഎസ് കോണ്‍സുലേറ്റ് ചെന്നൈയില് നടത്തിയ സൗത്ത് ഇന്ത്യയിലെ വനിതാ സംരംഭരുടെ രണ്ടു ദിവസത്തെ സമ്മേളനത്തിലും ക്ഷണിതാവായി പങ്കെടുത്തിട്ടുണ്ട് നിഷ.


ഡാം സുരക്ഷ ആസ്ഥാന മന്ദിരം 2020 മേയിൽ യാഥാർത്ഥ്യമാകും – PRD Live\nHome /പൊതു വാർത്തകൾ/ഡാം സുരക്ഷ ആസ്ഥാന മന്ദിരം 2020 മേയിൽ യാഥാർത്ഥ്യമാകും\nഡാമുകളുടെ സുരക്ഷയെക്കുറിച്ചുള്ള പഠനത്തിനും പര്യവേഷണത്തിനുമായി നിയോഗിക്കപ്പെട്ട സംസ്ഥാന ഡാം സുരക്ഷ വിഭാഗത്തിനുള്ള ആസ്ഥാനമന്ദിരത്തിന്റെ നിർമാണം 2020 മേയിൽ പൂർത്തിയാവും. തിരുവനന്തപുരം പിഎംജിയിൽ ഒരു ലക്ഷം ചതുരശ്രയടി വിസ്തീർണത്തിലാണ് ആസ്ഥാനമന്ദിരം നിർമ്മിക്കുന്നത്. 35 കോടി രൂപയാണ് നിർമാണചെലവ്. ജലവിഭവ മന്ത്രി കെ. കൃഷ്ണൻകുട്ടിയുടെ അധ്യക്ഷതയിൽ വകുപ്പിന് കീഴിലുള്ള ഡ്രിപ് പദ്ധതികളുടെ പ്രവർത്തന പുരോഗതി വിലയിരുത്തൽ യോഗത്തിലാണ് തീരുമാനം.\n18 ഡാമുകളുടെ പുനരുദ്ധാരണം ലക്ഷ്യമിട്ട് നടപ്പിലാക്കുന്ന ഡ്രിപ് ഒന്നാംഘട്ട പദ്ധതി 2020 ഏപ്രിലിൽ പൂർത്തിയാവും. 360 കോടിയുടെ പദ്ധതിയാണ് ഇത്. ആകെ 34 പ്രവൃത്തികൾ ആസൂത്രണം ചെയ്തിരുന്നു. ഇതിൽ 27 എണ്ണവും പൂർത്തിയായി. അവശേഷിക്കുന്ന ഏഴെണ്ണം അവസാനഘട്ടത്തിലാണ്. കല്ലടയിലെ പ്രവൃത്തികൾ ഈമാസം പൂർത്തിയാവും. കുറ്റ്യാടിയിലെ ഇലക്ട്രിക്കൽ, സിവിൽ ജോലികൾ അടുത്തമാസവും നെയ്യാറിലെ പദ്ധതി സെപ്റ്റംബറിലും മൂലത്തറയിലേത് നവംബറിലും പൂർത്തിയാവും. ചിമ്മിനി ഡാമിന്റെ പുനരുദ്ധാരണം 2020 ഏപ്രിലിൽ പൂർത്തിയാവും.\nപമ്പ, മംഗലം, കാരാപ്പുഴ ഡാമുകളുടെ പുനരുദ്ധാരണത്തിനായി 165.9 കോടിയുടെ രണ്ടാംഘട്ട ഡ്രിപ് പദ്ധതി തയാറായിക്കഴിഞ്ഞു. സംസ്ഥാന സർക്കാരിനും കേന്ദ്രജല കമ്മിഷനും പദ്ധതി അയക്കുകയും തത്വത്തിൽ അംഗീകാരം ലഭിക്കുകയും ചെയ്തിട്ടുണ്ട്. നിർദേശം നൽകാനുള്ള വിദഗ്ദ്ധരുടെ പാനൽ പ്രസ്തുത ഡാമുകൾ സന്ദർശിച്ചു പഠനം നടത്തിവരുന്നു. ഡാമുകൾ ബലപ്പെടുത്തുന്നതിനുള്ള സിവിൽ, മെക്കാനിക്കൽ, ഇലക്ട്രിക്കൽ പ്രവൃത്തികളാണ് ഇതിലൂടെ നടത്തുന്നത്. ഡാമുകളുടെ സുരക്ഷ ഉറപ്പാക്കുന്നതിന് ആധുനിക ഉപകരണങ്ങളുടെ സഹായം ഉറപ്പാക്കും.\nസമഗ്രമായ ജലവിഭവ മാനേജ്‌മെന്റ് ലക്ഷ്യംവച്ചുള്ള 40 കോടിയുടെ ഹൈഡ്രോളജി പദ്ധതി കാര്യക്ഷമമായി നടപ്പിലാക്കും. ജലവിഭവ വിവരശേഖരണ സംവിധാനം, ജലവിഭവ വിവര സംവിധാനം, ആസൂത്രണവും നടപ്പാക്കലും, സ്ഥാപനശേഷി വർധിപ്പിക്കൽ എന്നിവയാണ് ഹൈഡ്രോളജി പദ്ധതിയുടെ ഭാഗമായി നടപ്പിലാക്കുന്നത്. ജലവിഭവമന്ത്രിയുടെ ചേംബറിൽ നടന്ന യോഗത്തിൽ വകുപ്പ് സെക്രട്ടറി ഡോ. ബി. അശോക്, ചീഫ് എൻജിനിയർമാർ, ബന്ധപ്പെട്ട ഉദ്യോഗസ്ഥർ തുടങ്ങിയവർ പങ്കെടുത്തു.\nനെടുമങ്ങാട് ജലസേചന വകുപ്പ് മോട്ടലിന് സ്ഥലം നൽകും